
Sfântul ierarh Proclu, patriarhul Constantinopolului 
(20 noiembrie /3 decembrie) 


Sfântul Proclu a fost ucenicul Sfântului loan Gură de Aur. La anul 426 el a fost 
sfințit episcop de Cizic, iar la anul 435 a fost înălțat patriarh al Constantinopo- 
lului. EI a păstorit cu multă înţelepciune şi băgare de seamă Biserica lui Dumne- 

În această lună (noiembrie), ziua a douăzecea - Înainte-prăznuirea intrării în 
Biserică a Preasfintei Născătoarei de Dumnezeu şi cuviosul părintele nostru 
Grigorie Decapolitul. Şi cel dintru Sfinţi părintele nostru Proclu, 
arhiepiscopul Constantinopolului 


La Vecernia mică 


La Doamne strigat-am..., Stihirile pe 6 ale înainte prăznuirii 3 şi ale Sfântului Gri- 
gorie 3. 


Stihirile înainte prăznuirii, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Făclii purtând fecioare, pe pururea Fecioara luminat petrecându-o, proorocesc 
adevărat cu Duhul, ceea ce va să fie. Că Născătoarea de Dumnezeu, fiind Biserica 
lui Dumnezeu, în Biserică cu strălucire feciorească, pruncă fiind se aduce. 


După făgăduinţa cea sfântă, Născătoarea de Dumnezeu şi rodul cel lăudat, s-a ară- 
tat lumii cu adevărat, ca cea mai înaltă decât toţi, care cu bună cinste fiind dusă în 

Biserica lui Dumnezeu, plinind rugăciunea celor ce au născut-o, fiind păzită cu 
Dumnezeiescul Duh. 


Cu cerească pâine fiind hrănită, Fecioară, cu credinţă în Biserica Domnului, ai năs- 
cut lumii pe Cuvântul vieţi; căruia ca o Biserică aleasă şi cu totul fără de prihană, 
mai înainte te-ai logodit prin Duhul cu taină, Mireasă făcându-te lui Dumnezeu şi 
Tatălui. 


Alte stihiri ale Sfântului Grigorie, glas şi Podobie aceeaşi. 


In cereştile lăcaşuri, cu veselie locuind şi cu îngerii, părinte, cu îndrăzneală stând 
înaintea scaunului Domnului, celor ce săvârşesc pe pământ pomenirea ta iertare de 
greşeli şi de patimi, ca să le dăruiască, roagă-te. 


Cu secera rugăciunilor, părinte Grigorie, spinii patimilor tăindu-i şi arând cu plugul 
înfrânării pământul cel sufletesc, ai semănat într-însul seminţele bunei credințe. 
Prin care ne creşti nouă, roduri de tămăduiri. 


Vas primitor de fapte bune pe tine te numim, cuvioase, ca pe un iubitor de linişte şi 
lucrător de priveghere şi stâlp înfrânării şi de rugăciune lăcaș nestricat şi vistierie 
de minuni; şi rugător pentru cei ce te cinstesc pe tine, Grigorie. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
înainte prăznuirii, glasul al 4-lea 

Astăzi Biserica ceea ce a încăput pe Dumnezeu, Născătoarea de Dumnezeu, în Bi- 
serica Domnului se aduce şi Zaharia o primeşte pe dânsa. Astăzi Sfintele Sfin-ţilor 
se bucură şi ceata îngerilor cu taină prăznuieşte. Cu care şi noi prăznuind astăzi, 
împreună cu Gavriil să strigăm: Bucură-te, ceea ce eşti de Dumnezeu dă-ruită, 
Domnul este cu tine, Cel ce are mare milă. 


Vezi: Dacă este Vineri seara, Slavă..., a înainte prăznuirii, Și acum... Dogmatica 
glasului. 


La Stihoavnă 
Stihirile Sfântului Proclu, glasul al 4-lea: 


Podobie: Dat-ai semne... 

Cu luminarea dogmelor şi cu strălucirea vieţii, cu bună credinţă ai împodobit 
Arhieria, Procle pururea pomenite şi Bisericii stâlp te-ai arătat cu adevărat, lumi- 
nând pe toţi cu cuvintele tale. Pentru aceasta pe tine te fericim şi cu psalmi şi cu 
cântări, prăznuim sfântă şi prea cinstită pomenirea ta. 


Stih: Scumpă este înaintea Domnului, moartea cuvioşilor Lui. 


Luminat ai învăţat şi cu dumnezeiască înţelepciune ai propovăduit pe Născătoarea 
de Dumnezeu, Fecioară prea curată, care a născut pe Ziditorul, Cel mai înainte de 
veci şi Stăpânul, Fiul şi Cuvântul Tatălui, care în vremurile cele mai de apoi şi Om 
S-a făcut pentru noi de bunăvoie şi nu S-a schimbat cu firea. Şi pe Nestorie păgâ- 
nul şi prea nebunul, l-ai ruşinat. 


Stih: Preoţii Tăi Doamne se vor îmbrăca întru dreptate şi cuvioşii Tăi cu bucurie se 
vor bucura. 


Apele cele ca aurul luminoase, ale înțelepţitului de Dumnezeu propovăduitorului; 
le-ai luat pururea pomenite, al căruia şi moştenitor bunei cinstiri şi scaunului te-ai 
arătat, întărind cu învăţăturile adevărului turma lui Hristos şi sfintele şi prea 
cinstitele lui moaşte, ca o podoabă prea frumoasă Bisericii le-ai dat. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
înainte prăznuirii, glasul al 4-lea 


Veniţi toţi credincioşii, pe ceea ce una este fără de prihană să o lăudăm pe cea mai 
înainte propovăduită de prooroci şi în Biserică adusă, care mai înainte de veci a 
fost rânduită a fi Maică şi în anii cei mai de pe urmă s-a arătat Născătoare de 
Dumnezeu. Doamne, pentru rugăciunile ei pacea Ta dă-ne-o nouă şi mare milă. 


Troparul sfinţilor, glasul al 4-lea: Dumnezeul părinţilor noştri, care faci pururea 
cu noi după blândeţile Tale, nu depărta mila Ta de la noi; ci pentru rugăciunile lor, 
în pace îndreptează viaţa noastră. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
înainte prăznuirii 


Glasul al 4-lea: Bucurie mai înainte ne încredinţează nouă astăzi Anna rod potri- 
vnic întristării odrăslind, pe una pururea Fecioară. Pe care o şi aduce rugăciunile 
plinindu-şi astăzi bucurându-se, în Biserica Domnului, ca pe ceea ce este Biserica 
Cuvântului lui Dumnezeu şi Maică curată. 


Ar Dr De De De de De Dr De De De e Dr Dr dr Dr De e Je dr dr fr A A 


Xp XP XP XP 3 2 E 0 E 30 E 3 2 2 2 2 E 30 E 30 IE 2 DE DP E E E E XX 


De De de De Dr De De De De de De Dr Dr De De De de De Dr Dr de de de dr drd 


Xp PP IP 3 2 DE 2 E 30 E 3 2 2 2 2 E 30 e IE IE 2 E XX 


La Utrenie 


La Dumnezeu este Domnul..., Troparul înainte-prăznuirii de 2 ori. Slavă..., al sfin- 
ților, Şi acum... al înainte-prăznuirii. 


După întâia Catismă Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cele dinaintea uşilor Bisericii şi Sfintele Sfinţilor, arătat astăzi Zaharia, luminat 
împodobindu-le, bine le găteşte. Că va să intre Fecioara înlăuntrul acestora, care s- 
a gătit spre sălăşluirea lui Dumnezeu, a cărei dumnezeiască intrare mai înainte o 
prăznuim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


După a doua Catismă Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logodni- 
cul şi ocrotitorul tău preoţilor, a grăit: Fecioara naşte şi după naştere rămâne iarăşi 
fecioară. 


Lăcaşul lui Dumnezeu, cămara cea de mult preţ, în Biserica lui Dumnezeu, cu fă- 
clii strălucită, şi cu bucurie mai înainte vine să intre. Şi se bucură de aceasta 
Zaharia, văzând arătat ceata Sfinţilor prooroci, petrecându-o pe aceasta, şi se vese- 
leşte, şi înainte prăznuind cântă, zicând: Bucurie mai înainte vestește, intrarea ta, 
Fecioară Maică nenuntită. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele al înainte prăznuirii cu Irmosul pe 6 şi ale Sfinţilor 2 pe 8. 
Canonul înainte prăznuirii 
facere a lui losif 
Cântarea 1-a, glasul al 4-lea 
Irmos: Deschide-voi gura mea, şi se va umplea de Duhul, şi cuvânt voi răspunde 


Impărătesei Maicii, şi mă voi arăta luminat prăznuind, şi voi cânta intrarea ei, bu- 
curându-mă. 

Intru Sfintele Sfinţilor cea prea sfântă şi fără de prihană a locui înainte merge, ca să 
fie Biserică sfințită lui Dumnezeu Celui Preasfânt, şi înaintea ei merg tinerele 
fecioare. 


Sfatul cel mai înainte de veci, al Dumnezeului nostru Celui mai înainte de veci, s-a 
plinit, mai înainte mergând tu a te hrăni întru Sfânta Sfintelor, spre lăcaşul Cu- 
vântului, Fecioară cu totul fără prihană. 


Dumnezeieştii tăi părinţi, pe tine ceea ce erai să fii Născătoare de Dumnezeu, te-au 
pus să te hrăneşti în Sfânta Sfintelor, rugăciunea, cu care s-au rugat, plinindu-o 
prea curată. 


Dă putere, Stăpână, neputinței inimii mele, şi o întăreşte, că se clăteşte de patimi, 
ca şi cu credinţă şi cu dragoste să te fericesc, pe tine cea pururea fericită, şi cu totul 
fără prihană. 


Alt Canon, al Sfântului Grigorie 
facere a de Iosif 
Cântarea 1-a, glasul al 8-lea 


Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Și pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 


Smeritul meu suflet cel omorât cu dulceţile trupului, cu rugăciunile tale înviază-l, 
părinte Grigorie. Că viaţă neîmbătrânitoare acum ai luat, omorându-ţi mădularele 
cele de pe pământ, cuvioase, cu pustniceştile nevoinţe. 


Înfrânându-ţi dulceţile trupului cu vitejia minţii, din vârsta prunciei te-ai făcut pă- 
rinte organ Duhului. Ale Aceluia lucrări arătat înlăuntru luându-le, şi cu chip dum- 
nezeiesc cunoscându-te. 


Cu iubirea dumnezeiască poftele trupului ai veştejit, şi ţie însuţi, fericite, ţi-ai 
logodit soţie curăţia, din care s-au născut ţie fii, toate bunătăţile pururea pomenite, 


care te-au făcut fiu lui Dumnezeu. 


A Născătoarei 

Ceea ce eşti scară cerească, care ajungi de la pământ la Cer, prin care Cuvântul lui 
Dumnezeu cu oamenii a vorbit, binecuvântată Preacurată, minune nespusă, vedere 
cu mintea necuprinsă, mântuieşte pe cei ce scapă la tine. 


Alt Canon, al Sfântului Proclu 
facere a lui Teofan 
Cântarea 1-a, glasul 1 


Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a zdro- 
bit, israelitenilor prin adânc cale nouă făcându-le. 


Prin lucrare şi prin cuvânt adevărat, cu înţelegătorii îngeri fiind de un chip, de 
Dumnezeu primite, şi împreună cu dânşii înaintea scaunului cinstitei Treimi stând, 
Procle, roagă-te să ne mântuiască pe noi. 


Urmelor lui Gură de aur urmând înțelepte părinte pururea pomenite, a aceluia cin- 
stită şi dumnezeiască îmbrăcăminte a preoţiei, ca o moştenire părintească ai luat 
după vrednicie, minunate. 


Slavă Tatălui şi Fiului şi Sfântului Duh. 


De demult Isaia a strigat cu Duhul, cum că Dumnezeu era să vină pe pământ; iar 
Nestorie cu minte vătămată a hulit întruparea, care de tine de trei ori fericite prin 
sinod s-a condamnat. 


Şi acum şi pururea şi în vecii vecilor. Amin (a Născătoarei de Dumnezeu) 


Cu cuvinte de Dumnezeu insuflate, înfricoşată întruparea cea din Fecioară a 
Cuvântului Dumnezeului nostru, o ai luminat, Procle, şi Născătoare de Dumnezeu 
pe aceasta ai propovăduit-o, învățăturilor celor prea înțelepte ale apostolilor 
urmând. 

Canonul înainte prăznuirii 


Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească întăreşte-i şi întru dumne- 
zeiască intrarea ta, cununilor slavei învredniceşte-i. 


Incepând fecioare a merge înaintea Fecioarei, cu făclii fund luminat ceea ce era să 
fie a însemnat. Că dintr-însa era să Se nască Luminarea cunoștinței, care a dezlegat 
întunecarea înşelăciunii. 


Râvnind de demult cu dumnezeiesc gând Anna, rugăciune a plinit şi te-a pus întru 
cea Sfântă, pe tine ceea ce eşti cu totul fără prihană, care era să aibi zămislire prea 
sfântă şi naştere. 


Soarele şi-a tins, razele, văzând pe norul luminii tins cu voia lui Dumnezeu, în- 
lăuntru în Sfânta Sfintelor, din care era să plouă iertare celor înţeleniţi cu greşelile. 


Mă îndumnezeieşte Dumnezeu, Cel ce S-a sălăşluit întru tine pentru îndurare; prea 
cinstită, Curată, pe mine cel furat prin mâncare mai înainte de înşelăciunea 
şarpelui. Şi în locul stricăciunii, iarăşi desfătare nestricăcioasă îmi dăruieşte. 


Alt Canon, al Sfântului Grigorie 
Cântarea a 3-a 
Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 
În numele faptelor bune alergând, cuvioase, în norul privirii la cele de sus ai intrat 
şi ai cunoscut pe cât ai putut cuprinde, pe Cel necuprins cu firea, plin de lumină 
fiind părinte. 
Cel ce S-a născut în peşteră pentru mântuirea omenească de demult, pe tine cel ce 
ai locuit în peşteră, prea fericite, cu lumină cerească te-a luminat, ca pe Pavel lumi- 


nos arătându-te, părinte Grigorie. 


Uşa cea cerească, prea curată Maica lui Hristos, ţie celui încunjurat de asuprelile 
drăceşti, părinte, ţi-a dat aripi şi puternic cu tărie te-a făcut asupra lor cu darul său. 


A Născătoarei 

Bucură-te, ceea ce una ai născut pe Domnul tuturor. Bucură-te, ceea ce ai solit 
viață oamenilor. Bucură-te, munte umbrit şi netăiat. Întărirea credincioşilor, bucu- 
ră-te, ceea ce eşti cu totul fără prihană. 


Alt Canon, al Sfântului Proclu 
Cântarea a 3-a 
Irmos: Însuţi Cel ce ştii... 


Lumină din lumină prin dumnezeiască vedenie, prea fericite luând, Bisericii lu- 
mină ai fost; pentru aceasta ţi-a răsărit şi dumnezeiască lumină cu înţelegere, pre- 
cum este scris. Cu care fiind strălucit, luminezi pe cei ce laudă pomenirea ta Pro- 
cle. 


Trâmbiţând cu tunetul dogmelor, ca zidurile lerihonului ai surpat toate îndrăznelile 
eresurilor şi oştirile. Şi semne de biruinţă ai ridicat, propovăduind luminat întru- 
parea lui Dumnezeu cea din Fecioară. 


Slavă Tatălui şi Fiului şi Sfântului Duh. 


De izvorul înţelepciunii lipindu-ţi gura ta de Dumnezeu primite şi dumnezeieştile 
ape ale înţelepciunii celei duhovniceşti luând Procle, ai înecat râurile cele tulburi, 
prea fericite, adică învăţăturile lui Nestorie, cele fără de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Cel ce Unul-Născut din Tatăl sus negrăit Se cunoaşte, Unul-Născut din tine jos 
prea curată mai presus de cuvânt şi de pricepere S-a născut şi a îndumnezeit pe om 
prin tine cea cu totul fără de prihană, de Dumnezeu Născătoare Fecioară, care nu 
ştii de nuntă. 


Irmosul: Însuţi Cel ce ştii neputinţa fiinţei omeneşti şi după milostivire Te-ai 
închipuit într-însa, încinge-mă cu putere de sus, ca să strig Ţie: Sfântă este Biserica 


cea însuflețită, a slavei Tale celei nepovestite, lubitorule de oameni. 


Condacul Sfântului Grigorie, glasul al 3-lea: 

Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, Cel mai înainte de veci. 


Soare luminos pe tine Biserica te cunoaşte, care cu podoabele faptelor bune şi cu 
razele tămăduirilor pe toți luminezi, a lui Hristos slugă. Pentru aceasta prăznuim 
dumnezeiască pomenirea ta, şi cinstim nevoinţele tale prea fericite părinte, înţe- 
lepte Grigorie. 


Alt Condac al Sfântului Proclu, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


După vrednicie astăzi, prăznuieşte cea mai cinstită decât toate cetățile cu adevărat, 
cinstită mutarea ta părinte al părinților, prea fericite Procle înțelepte. 


Sedealna Sfântului Grigorie, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu dumnezeiască strălucire fiind luminat, ai izgonit întunericul patimilor celor de 
suflet păgubitoare, Grigorie pururea pomenite. Inălţându-te spre înălțimea nepăti- 
mirii cea prea curată; ai revărsat cu strălucire raze de tămăduiri, sălăşluindu-te întru 
lumina cea neapusă, a Impărăţiei lui Hristos. 

Slavă Tatălui şi Fiului şi Sfântului Duh. 


Altă Sedealnă a Sfântului Proclu, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru înălțimea Bisericii, Domnul te-a pus ca pe o stea luminoasă, luminând pe cei 
ce cântă: Procle lauda părinţilor pururea pomenite. 

Și acum şi pururea şi în vecii vecilor, a înainte prăznuirii, glasul al 4-lea 


Pe cinstită intrarea Fecioarei, astăzi mai înainte prăznuindu-o luminat credincioşii, 
cu cântări de Dumnezeu grăitoare, pe dânsa să o lăudăm neîncetat, ca pe ceea ce 
este cu totul fără prihană. 


Canonul înainte prăznuirii 
Cântarea a 4-a 


Irmos: Dumnezeiescul sfat cel neurmat, al Celui Preaînalt, al întrupării Tale celei 
din Fecioară, proorocul Avacum înţelegându-l, a strigat: Slavă puterii Tale, Doa- 
mne. 


Sfințite limbi mai înainte te-au vestit, curată, că era să fii locaş firii celei neîn- 
căpute. Pentru aceasta pe tine cetele fecioarelor te-au petrecut la cele sfinte, făclii 
purtând. 


Laudă a dobândit loachim cu Anna, mergând, şi ducându-te pe tine în Sfânta Bise- 
rică cu veselie; ceea ce eşti Biserica lui Dumnezeu, Preasfântă, prea curată Stăpâ- 
nă, cu totul fără prihană. 


Dezleagă-se osândirea strămoşilor, că iată a înflorit viţa care ne-a rodit nouă Stru- 
gurul cel nestricat, Cel ce aduce vin de veselie marginilor. 


Pe tine una cea cu totul fără prihană, Cuvântul Ziditorul aflându-te, S-a sălăşluit în 
pântecele tău, lucrând a noastră mântuire cu darul, Preacurată, pentru mila cea ne- 
grăită. 


Alt Canon, al Sfântului Grigorie 
Cântarea a 4-a 
Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 


Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 

Cel ce pentru noi străină pogorâre a avut, străin fiind pentru bunătate, pe tine străin 
pentru Dânsul, din moştenire văzându-te te-a primit Grigorie, şi dumnezeiesc moş- 
tenitor al Impărăției Sale, strălucit cu bunătăţi te-a făcut. 


Pentru Hristos, Cel ce a pruncit pentru noi, şi a fost prunc, cuvioase, la şcoala prun- 
cilor te-ai dat pe tine, însuţi prunc cu răutatea făcându-te, de Dumnezeu cugetăto- 
rule părinte, şi cu dumnezeiasca smerenie, răutatea vrăjmaşului ai smerit-o fericite 
Grigorie. 


Cu ploile lacrimilor tale părinte Grigorie, ca şi cu nişte rouă dumnezeiască adă- 
pându-te, toată fapta bună ai crescut, toată roada bună a dreptăţii ai înflorit, ca un 
pom roditor lângă izvoarele apelor răsădit, ale postniciei celei desăvârşite. 


A Născătoarei 


Maica lui Dumnezeu binecuvântată, cu totul fără prihană, vindecă rănile sufletului 
meu. Stinge desfătările trupului, inima mea cea întunecată luminează-o. Impacă-mi 
ştiinţa mea şi mă scapă de toată vătămarea şi năvălirea vrăjmaşilor. 


Alt Canon, al Sfântului Proclu 
Cântarea a 4-a 


Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 


Ca nişte aur în foc, prea sfinţite, cu înfrânarea înțelepte, cinstit trupul tău, cură- 
țindu-ţi, frumos l-ai arătat Făcătorului; pentru aceasta îmbrăcămintea preoţiei ţie în 
vecie ţi-a dăruit. 


Vestirea cuvintelor, şi tunetul cel cu bun glas al dogmelor învățăturilor tale, 
Biserica lui Dumnezeu înţelepţeşte veselindu-o, gonesc îndrăzneala ereticilor, sfin- 
țitorule Procle prea mărite. 


Slavă Tatălui şi Fiului şi Sfântului Duh. 
Întru învăţătura dumnezeieştii cunoştinţe fiind, ca un ierarh sfinţit, cu buna-dăruire 


tuturor ai dat luminare, şi dumnezeiască strălucire, spre mântuirea sufletelor după 
vrednicie, minunate. 

Şi acum şi pururea şi în vecii vecilor. Amin (a Născătoarei de Dumnezeu) 


Cărbunele cel dumnezeiesc în pântece, ceea ce eşti cu totul fără prihană, primindu- 
L mai presus de minte, nu te-ai ars cu adevărat. Că rugul de departe cu însemnare a 
închipuit naşterea ta, spre mântuirea noastră şi înnoirea. 


Canonul înainte prăznuirii 
Cântarea a 5-a 


Irmos: Spăimântatu-s-au toate de cinstită intrarea ta; că tu Fecioară care nu ştii de 
nuntă, înlăuntru ai intrat în Biserica lui Dumnezeu, ca o prea curată Biserică, tu- 
turor celor ce te laudă pe tine, mântuire dăruindu-le. 


Norii să roureze dreptate astăzi; căci ca în Cer se tinde dumnezeiescul nor în Bise- 
rica lui Dumnezeu. Care pică dulceaţa, ceea ce scoate toată amărăciunea su-fletelor 
noastre. 


Străină este zămislirea ta, străină este şi naşterea ta, străină este petrecerea ta, Fe- 
cioară şi ducerea ta înlăuntrul Bisericii. Străine şi prea slăvite sunt ale tale, care 
covârşesc cuvântul şi cugetul, prea curată. 


Pe tine toată te-a sfinţit Preasfântul Duh, ceea ce ai petrecut înlăuntrul Bisericii, şi 
te-ai hrănit cu hrană cerească, Mireasa Tatălui cea prea frumoasă. Pentru aceasta ai 
fost şi Cuvântului, Născătoare. 


Spre tine toată nădejdea mea Fecioară punându-o, la îndurările tale alerg. Vătă- 
mării diavoleşti arată neîmpărtăşit sufletul meu cel căzut, şi slăbit de înecările 
desfătărilor. 

Alt Canon, al Sfântului Grigorie 
Cântarea a 5-a 
Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 


acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 

Cu lucrarea Cuvântului viță aducătoare de roadă te-ai arătat, cuvioase, care aduce 
struguri de fapte bune, copţi şi prea mari, care izvorăsc din sine vin duhovnicesc de 
mântuire, părinte, care veseleşte inimile credincioşilor. 


Roma cea strălucită, părinte, de la răsărit primindu-te pe tine luminător neapus 
prin credinţă, s-a luminat cu cinstitele darurile tale. Că pe Hristos ai avut în suflet 
ca o lumină, luminând pe cei ce te văd pe tine, părinte. 
Pe şarpele ce se târa şi păzea călcâiul tău, Grigorie, cu dumnezeiască priveghere în 
căile vieţii umblând, ca o slugă a lui Dumnezeu, ca un lucrător al poruncilor Lui, l- 
ai omorât cu puterea Duhului. 
A Născătoarei 
Folositoarea lumii Maică pururea Fecioară, tu mă chiverniseşte, şi mă povăţuieşte 
la calea cea dreaptă, şi ocârmuieşte la cărările dreptăţii gândul meu, umbletele 
sufletului meu îndreptându-le. 

Alt Canon, al Sfântului Proclu 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Purtător de lumină ca un sfeşnic, prea fericite, făcându-te Sfintei Biserici te-ai 
arătat apărător şi luminat ai arătat, cea din Sfânta Fecioară a lui Dumnezeu naştere 
neschimbată, slăvite Procle. 

Întruparea cea slăvită a lui Dumnezeu din Fecioară, punându-o în praştia dogmelor, 
ai surpat mintea cea îndrăzneață a lui Nestorie, ca şi de demult dumnezeiescul 
David pe Goliat cel de altă seminţie. 


Slavă Tatălui şi Fiului şi Sfântului Duh. 


De învăţăturile lui Pavel fund plin, şi a lui vedere văzând, prea mărite, Elisei al 
doilea te-ai arătat, cu ungere dumnezeiască a preoţiei fiind uns în taină. 


Şi acum şi pururea şi în vecii vecilor. Amin (a Născătoarei de Dumnezeu) 

Nici tulburare, nici amestecare, în pântecele Fecioarei n-a luat Dumnezeu cu trup 
ieşind; ci Cel ce a fost a rămas, Dumnezeu şi Om fără schimbare, cu lucrările ară- 
tându-Se. 


Canonul înainte prăznuirii 
Cântarea a 6-a 
Irmos: Cugetătorilor de Dumnezeu săvârşind acest praznic dumnezeiesc şi cu totul 
cinstit al Maicii lui Dumnezeu, veniţi să plesnim cu mâinile slăvind pe Hristos, Cel 


ce S-a născut dintru dânsa. 


Intărindu-se cu dumnezeiescul dar dumnezeieştii părinţi ai Fecioarei, pe aceasta ca 
pe o porumbiţă fără prihană, întru cele Sfinte a se hrăni cu dragoste o au pus. 


Inaintea ta ceea ce erai să primeşti Lumina, ceea ce iese din Lumină, lumânări 
aprinzând fecioare cinstite, au mers cu chip luminat la dumnezeiasca Biserică dăn- 


ţuind. 


Cămara cea plină de mărire, mare glăsuirea proorocilor, scaunul cel sfânt, înlăuntru 
în cele sfinte se pune, Împăratului tuturor gătită fiind. 


Laud Fecioară zămislirea ta, laud naşterea ta cea negrăită, laud acoperământul tău, 
prin care scap de toată vătămarea, la limanul tău alergând. 


Alt Canon, al Sfântului Grigorie 
Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi Te rog, 
ridică-mă din adâncul răutăților; căci către Tine am strigat şi mă auzi, Dumnezeul 
mântuirii mele. 
Cu voinţa cea spre Dumnezeu fiind îndumnezeit, prea sfințite, prin vedeniile cele 
de taină şi dumnezeieştile străluciri, ca un prooroc îndumnezeit, ca o slugă a lui 


Dumnezeu, te-ai învrednicit dumnezeiescului dar. 


Cu linişte viaţa ta săvârşindu-ţi, Grigorie, decât valurile lumeşti mai presus te-ai 
arătat, şi mai înalt decât patimile, şi a tot pământul străin şi nemernic. 

Ca o oglindă curată cu dumnezeiască rază te-ai îmbogăţit; iar ca un vas sfinţit 
Biserica cea de sus ai împodobit, Grigorie, şi adunarea celor întâi născuţi o ai 
luminat. 
A Născătoarei 
Marie curată, cămara Împăratului, pe mine cel ce m-am făcut necurată peşteră 
tâlharilor, cu rugăciunile tale curățindu-mă, Celui ce S-a născut din tine, Biserică 
sfântă mă arată. 

Alt Canon, al Sfântului Proclu 
Cântarea a 6-a 
Irmos: Inconjuratu-ne-a pe noi... 
La marele scaun suindu-te, cuvioase, cu mai mari isprăvi l-ai împodobit pe acesta 
cu dumnezeiască cuviinţă. Pentru aceasta adunându-ne, te lăudăm pe tine arhie- 


reule, cu mare glas, Procle pururea pomenite. 


Ca alt sicriu Bisericii lui Hristos, trupul prea fericitului Gură de aur I-ai dat, Procle 
cu ale tale învățături, şi ai veselit adunările drepteredincioşilor cu venirea lui. 


Slavă Tatălui şi Fiului şi Sfântului Duh. 

Pe ajutătorii eresurilor, cei ce ca nişte fiare care înconjurau turma lui Hristos, i-ai 
gonit cu toiagul învățăturilor tale, Procle fericite, şi la păşunea dreptei credinţe 
turma ţi-ai îndreptat. 

Şi acum şi pururea şi în vecii vecilor. Amin (a Născătoarei de Dumnezeu) 
Văzutu-te-ai covârşind pe Heruvimi de Dumnezeu dăruită Fecioară, că pe Cel ce 
Se poartă pe umerele lor, prea curată, în braţele tale L-ai purtat. Pentru aceasta pe 
tine, Fecioară, pururea toți te mărim. 

Irmosul: Înconjuratu-ne-a pe noi adâncul cel de dedesubt şi nu este izbăvitor, 
socotitu-ne-am ca nişte oi de junghiere, mântuieşte pe poporul tău, Dumnezeul 


nostru. Că Tu eşti Tărie şi Îndreptare a celor neputincioşi. 


Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


De veselie astăzi lumea toată s-a umplut, întru binevestit praznicul Născătoarei de 
Dumnezeu, strigând: Aceasta este cortul cel ceresc. 


Icos: Făcătorul tuturor, Ziditorul şi Stăpânul, plecându-Se pentru milostivirea cea 
negrăită şi pentru singură iubirea Sa de oameni, pe cel ce l-a alcătuit cu mâinile 
Sale, văzându-l căzut S-a milostivit, şi a-l ridica pe dânsul bine-a-voit, prin zidire 
prea îndumnezeită, şi cu smerenia Sa ca un Bun din fire şi Milostiv. Pentru aceasta 
pe Maria mijlocitoare a tainei Lui a luat-o, ca pe o Fecioară şi curată, din care firea 
noastră a purtat, precum bine-a-voit. Aceasta este cortul cel ceresc. 


Sinaxar 


In această lună în ziua a douăzecea, pomenirea prea cuviosului şi de Dumnezeu 
purtătorului părintelui nostru Grigorie Decapolitul. 


Stih: Grigorie, darul lui Dumnezeu cel viu 
Îngrădire este împrejurul tău. 

Grigorie în douăzeci este chemat. 

La cerul cel cu lungime şi înalt. 


Acest sfânt a fost din Isauria, născut şi crescut într-una din cele zece cetăţi, ce se 
cheamă lrinupol, fecior lui Serghie şi Mariei, în vremurile necredincioşilor lup- 
tători de icoane. Deci când a fost de opt ani s-a dat la carte, şi învățând bine, se 
îndeletnicea pe la biserici. lar dacă se făcu de vârstă, se găteau părinţii să-l însoare; 
iar el fugind pe ascuns, şi mai vârtos pentru eresul ce stăpânea al luptătorilor de 
icoane, umbla din loc în loc sărutând pe cei ce mărturiseau pentru sfintele icoane, 
şi strângând la sine de la aceia folosul sufletesc. Apoi supunându-se pe sine la toată 
înfrânarea şi aspra petrecere, s-a luptat cu multe ispite, şi mai vârtos cu cele aduse 
de la demoni; pentru care se şi arată mare făcător de minuni. 


Acesta a mers şi în Asia şi Vizantia, dorind ca să mărturisească pentru sfintele 
icoane. lar de acolo se duse la Roma, şi înconjurând tot apusul, şi spăimântând pe 
mulți cu semnele şi cu minunile ce făcea, iarăşi se întoarse la Vizantia; şi de acolo 
se duse la muntele Olimpului. Deci suindu-se acolo, şi topindu-se foarte, s-a 
bolnăvit de idropică, atât încât numai după glas se cunoştea la cei ce-l ştiau. 

Deci pogorându-se din munte se duse la Tesalonic, şi de acolo venind iarăşi la 
Vizantia, află pe Simeon mărturisitorul şi purtătorul de Dumnezeu, închis în 
temniță pentru sfintele icoane. Şi închinându-i-se lui, şi rugându-l mult ca să se 
roage pentru el, cu pace s-a săvârşit. 


Și sfintele moaşte, ale acestui Sfânt Grigorie, se află întregi în România la sfânta 
mânăstire Bistriţa (jud. Vâlcea), care este făcută din temelie de răposatul Banul 
Barbu Craiovescul. Şi care cu multă cheltuială a adus aceste sfinte moaşte la acea- 
stă sfântă mânăstire, unde se află şi până astăzi făcător de minuni, precum şi sfânta 
mânăstire de multe primejdii este ferită şi pământul acesta multă folosinţă şi ajutor 
are, şi cine merge la sfântul cu smerenie, şi cu credinţă, află folosinţă şi tămăduire 
atât trupeşte cât şi sufleteşte. 


Tot în această zi, pomenirea celui dintru Sfinţi părintelui nostru Proclu arhie- 
piscopul Constantinopolului, care a fost ucenic fericitului loan Hrisostomul, şi 
moştenitor scaunului lui. 


Stih: Locuinţa cerească Procle pe tine este avându-te, 
In care împreună cu Hrisostomul eşti bucurându-te. 


Acest dintru sfinți părintele nostru Proclu, a fost pe vremea împărăției lui Teodosie 
cel mic, în anii patru sute opt. Deci fiindcă era cucernic şi îmbunătăţit, s-a hirotonit 
episcop Cizicului de către Sfântul Sisinie, patriarhul Constantinopolului. Şi mer- 
gând la Cizic nu s-a primit de către clericii eparhiei sale, căci avea hirotonit pe 
altul cu numele Dalmat. Pentru aceasta s-a întors înapoi la Constantinopol rămâ- 
nând fără de eparhie. 


Deci după ce a murit Maximian patriarhul Constantinopolului, care se prăznuieşte 
la douăzeci şi una ale lui aprilie, în vremea care încă se află moaştele lui în altarul 
marei biserici, s-a ales acesta patriarh Constantinopolului. Şi s-a suit în scaun, întru 
însăşi ziua mântuitoarelor patimi a Domnului, adică în sfânta şi marea Joi. Deci 
binevieţuind şi patriarhind doisprezece ani şi trei luni, cu pace s-a mutat către 
Domnul. 


Tot în această zi, pătimirea Sfântului mucenic Dasie celui din Durostor. 


Stih: Urma a se nevoi şi Dasie prin sabie 
ŞI a afla prin ea cununa nevoinţei. 

Acest sfânt a fost pe vremea lui Maximian în anii două sute nouăzeci şi opt, aflân- 
du-se în cetatea Durostor, care se află aproape de râul Dunării. Deci în această 
cetate era obicei să săvârşească elinii în tot anul, serbarea spurcatului dumnezeului 
lor Cron. lar mai înainte cu treizeci de zile de spurcata aceasta serbare, alegea un 
ostaş tânăr şi frumos cu faţa, şi-l gătea spre jertfă. Pe care mai întâi îl îmbrăca 
împărăteşte, apoi îl îndemna ca să-şi facă el mai întâi orice poftă a sa, şi apoi îl 
Junghia peste jertfelnicul lui Cron. 


Deci fiindcă a venit rândul să se jertfească şi ostaşul acesta Dasie, pentru aceasta 
ostaşii cei împreună cu dânsul înconjurându-l, îl sileau ca să-şi împlinească orice 
poftă a sa. lar Dasie şi-a pus în minte un gând foarte bun şi înţelept, şi a zis către 
ei: Fiindcă este să mor, mai bine îmi este să mor pentru Hristos ca un creştin. 


Deci înfățişat fund la divanul ighemonului, a mărturisit cu îndrăzneală pe Hristos; 
de aceasta înştiințându-se Dioclețian şi Maximian, au adus înaintea lor pe sfântul, 
şi fiindcă în privelişte a mărturisit buna cinstire, multe munci a luat de la ei, şi în 
sfârşit 1 s-a tăiat capul prin sabie, şi aşa a luat fericitul cununa muceniciei. 


Tot în această zi, Sfinţii mucenici Nirsa episcopul şi Iosif ucenicul său şi epis- 
copul şi alţii împreună cu dânşii, ce s-au săvârşit în Persia prin sabie. 


Stih: Nirsa şi losif, mor împreună amândoi, 
Cu moarte de sabie, după zisa apostolului. 


Din aceştia, Nirsa era episcop, bătrân cu vârsta de optzeci de ani, iar losif fiind cu 
aceeaşi vrednicie cinstit, adică episcop, era de optzeci şi nouă de ani de bătrân. 
Împreună cu care şi alţi oarecari episcopi şi preoţi şi din rândul celor mai proşti şi 
femei fecioare şi sihastre. Toţi prin feluri de chipuri fiind cercetaţi şi cu feluri de 
munci fiind lămuriţi şi de credinţă nelepădându-se, li s-au tăiat capetele şi aşa au 
luat cununa muceniciei. 


Tot în această zi, Sfinţii mucenici, Isachie, loan şi Savorie, care cu pietre îm- 
proşcându-se s-au săvârşit. 


Stih: Cu pietre împreună pe loan cu Savorie. 
Slujitorii pietrelor omoară şi pe Isachie. 


Tot în această zi, Sfinţii mucenici Gheitazet şi alţi trei, care cu suliţele împun- 
gându-se s-au săvârşit 

Stih: Pe Gheitazet şi pe trei nevoitori împreună, 
Vrăjmaşii Treimii cu sulițele îi omoară. 


Tot în această zi, Sfintele fecioare, Tecla, Vautha şi Denahida, care de sabie s-au 
săvârşit. 


Stih: Pe Tecla, Vautha, Denahida, înţeleptele fecioare, 
Nevoinţa cea prin sabie le-a arătat fecioare nevoitoare. 


Tot în această zi, Sfinţii mucenici Evstatie, Tespesie şi Anatolie. 


Stih: Inşelătorii au tăiat capetele la trei ce acum adormiseră. 
O, înşelăciune! Nearătând milostivire nici după ce murise. 


Aceştia au fost pe vremea împărăției lui Maximian, în anii trei sute. Patrie având 
Galatia, iar cetate Gangra, fiind ei fu ai lui Filoteu şi a Evseviei. Tatăl lor era din 
Galatia, iar maica lor din Nicomidia. Deci Evstatie se sârguia spre învăţătura 
cărţilor, iar Tespesie şi Anatolie, întrebuinţau meşteşugul părintesc, fiind tatăl lor 
vânzător de haine. 


Deci Filoteu tatăl lor venind odată de la Răsărit la Nicomidia împreună cu fiul său 
Anatolie, s-a învăţat credinţa lui Hristos de Luchian preotul şi dascălul, cel ce 
călătorea împreună cu ei; care supunându-se învățăturilor aceluia, au crezut în 
Hristos şi s-au botezat. lar Evstatie şi Tespesie, mergând şi ei la Nicomidia, s-au 
întâlnit cu fericitul Antim episcopul Nicomidiei şi învăţându-se de el credinţa lui 
Hristos, s-au botezat şi ei: iar după aceea tatăl lor Filoteu, s-a hirotonisit preot şi 
Evstatie s-a hirotonisit diacon. Însă n-a trecut multă vreme în mijloc şi au murit 
părinţii acestor sfinţi. Deci fură pârâţi la Maximian că sunt creştini. Şi bătuţi fiind 
cu toiege, mai pe urmă au fost puşi la închisoare. Întru care venind dumnezeiescul 
înger, i-au dezlegat pe ei din legături, iar a doua zi au fost daţi la fiare şi luptându- 
se cu ele au rămas nevătămaţi de dânsele. 


Deci luând pe ei Antonie comitul şi ducându-i la Niceea i-a pedepsit cu multe 
munci. Căci spânzurându-i pe lemn, i-a strujit atât de mult cu unghii de fier 
sălbaticul, încât tot pământul de sub dânşii s-a roşit de sângele lor. După aceea i-a 
aruncat în temniţă. Întru care iarăşi arătându-li-se dumnezeiescul înger i-a uşurat 
pe ei de durerile rănilor şi trupurile lor le-a făcut sănătoase. Acestea văzându-le 
acel vărsător de sânge a hotărât asupra lor moarte de sabie. Şi venind la locul 
hotărât spre tăiere, fără de veste şi-au dat sfinţii sufletele lor lui Dumnezeu cu pace; 

iar gealații cuprinşi fiind de frica tiranului, le-au tăiat capetele, moarte fiindu-le 
trupurile. 


Tot în această zi, pomenirea Sfântului Teoctist mărturisitorul şi patriciul, ce a 
fost famen, în zilele Teodorei Augustei împărătesei în anii 829. 


Stih: Patriciul, iubind aşezămintele părinţilor. 
Acum se numără împreună cu cetele lor. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul înainte prăznuirii 

Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului. Ci în- 

grozirea focului bărbăteşte călcându-o, se bucurau cântând. Prealăudate Domnul 

părinților şi Dumnezeule, bine eşti cuvântat. 

Ca pe un soare purtător de lumină te-a primit înlăuntru în Biserica cea sfântă pe 

tine ceea ce ai strălucit rază de mântuire marginilor, curată Fecioară, care erai să fii 

Biserică prea sfântă, Fiului lui Dumnezeu. 

Cu mâinile plesniți toți, văzând pe ceea ce nu ştie de nuntă purtând chipurile 

mântuirii. Căci cu mână de înger s-a hrănit, ca ceea ce era să ne nască nouă negrăit, 

Pâinea cea cerească. 

Toate sufletele drepţilor cele dedesubt te-au binevestit şi mai înainte te-au arătat pe 

tine, porumbiţă de aur, care porți încetarea potopului celui înţelegător şi în Sfânta 

Sfintelor cu bună credinţă ai dănţuit. 

Ca o frumoasă pe Cel frumos ai născut, care grozăvia noastră a întors-o, la chipul 

cel dintâi, Fecioară cu totul fără prihană, căruia şi cântăm. Doamne al părinților şi 

Dumnezeule, bine eşti cuvântat. 


Alt Canon, al Sfântului Grigorie 


Cântarea a 7-a 

Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinţilor noştri. 


Cu vărsările lacrimilor focul păcatului ai stins şi apa nepătimirii şi curate izvoarele 
tămăduirilor izvorăşti, celor ce cântă Grigorie: Bine este cuvântat, Dumnezeul pă- 
rinţilor noştri. 


Cu căruţă de văpaia cinstitei dragoste şi a săvârşirii, suindu-te la înălțime te-ai 
ridicat, întru care ţi-ai agonisit viaţa ta de Dumnezeu înţelepţite, strigând: Bine este 
cuvântat, Dumnezeul părinţilor noştri. 


Alinat-ai valurile patimilor cu stările la priveghere, şi adormind cu somnul cel 
cuvios drepţilor, părinte, la lumină ai trecut Grigorie, strigând: Bine este cuvântat, 
Dumnezeul părinţilor noştri. 


A Născătoarei 


Pe mine cel ce sunt mort prin păcat şi pierit, ceea ce ai născut Viaţa, curată Fe- 
cioară, înviază-mă şi mă mântuieşte, şi din gheenă mă scoate pe cel ce cântă: Bine 
este cuvântat, Dumnezeul părinților noştri. 


Alt Canon, al Sfântului Proclu 
Cântarea a 7-a 


Irmos: Pe tine, Născătoare de Dumnezeu, cuptor înţelegător te cunoaştem cre- 
dincioşii; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Prea slăvit. 


Trupul şi mintea, şi sufletul curățindu-ți cu lepădarea patimilor, ierarhe Procle 
înțelepte, de acolo ai învăţat pentru Dumnezeu cel ce a luat trup şi suflet şi minte, 
care S-a născut din Fecioară fără schimbare, ca să ne mântuiască pe noi. 


Foc înţelegător în gândurile tale aprinzând, eresul cel plin de uscăciune şi putred, al 
răului credincios Nestorie l-ai ars. Pentru aceasta ţie ne rugăm, desfătările noastre 
cele pline de uscăciune cu rugăciunile tale cele către Dumnezeu arzându-le, cu- 
răţeşte-ne pe noi. 


Slavă Tatălui şi Fiului şi Sfântului Duh. 

Tu către Hristos dobândind îndrăzneală, sfinte, roagă-L, ca cei ce laudă pe pământ 
cu cântări mărită pomenirea ta, de toată primejdia să se mântuiască, care cântă lui 
Dumnezeu celui lăudat, Procle dumnezeiescule. 


Şi acum şi pururea şi în vecii vecilor. Amin (a Născătoarei de Dumnezeu) 


Porţi pe Dumnezeu cel înfăşurat cu trup, în braţele tale curată, ca un scaun de 
Heruvimi, pe Cel ce poartă toate cu Cuvântul puterii. Căruia dulce cântăm şi zi- 
cem: Lăudat este Dumnezeul părinților noştri şi prea slăvit. 


Canonul înainte prăznuirii 
Cântarea a 8-a 


Irmos: Ascultă pruncă Fecioară, curată, să zică Gavriil sfatul Celui Preaînalt, cel 
de demult adevărat, fii gata spre primirea lui Dumnezeu; că prin tine Cel necuprins, 
cu oamenii va să petreacă. Pentru aceasta şi bucurându-mă, strig: Binecuvântaţi 
toate lucrurile Domnului pe Domnul. 


Ascultă şi înţelege bătrânule înțelepte Zaharie, Anna a zis: Cu sfatul lui Dumnezeu 
pe aceasta ce o am pruncă curată, cu suflet voios o primeşte; că printr-acestea va să 
fie mântuirea, şi în Biserica cea sfântă du-o pe ea, strigând: Binecuvântaţi toate 
lucrurile Domnului pe Domnul. 


Bine este cuvântat unul Domnul, strigat-a preotul! Cel ce intrările vieţii, acum le 
arată aievea nouă, văzută făcând cămara ceea ce a încăput pe Dumnezeu; întru care 
vrea să se sălăşluiască, Hristos, Împăratul tuturor. Către care tot pământul strigă: 
Binecuvântaţi toate lucrurile Domnului pe Domnul. 


lată bătrânule prea înțelepte, Anna a zis cu bună cucernicie: Pe această prea bună 
pruncă, care mi-a dat mie Dumnezeu, luminat o primeşte, şi prooroceşte, că sin- 
gură va să aducă întru lucruri propovăduirile, cu care proorocii strigă: Binecuvân- 
taţi toate lucrurile Domnului pe Domnul. 


Acum am cunoscut femeie prea luminat, înţelepţeşte a zis bătrânul: Că pom în 
mijloc era să răsară din tine, care va să înflorească cu adevărat dumnezeiască roa- 
dă, ceea ce va să ducă în Rai pe oamenii cei goniţi în stricăciune, care vor striga cu 
bucurie: Binecuvântaţi toate lucrurile Domnului pe Domnul. 

Din cuvintele învățăturilor celor negrăite, sufletul tău, Fecioară curată, arătat va fi, 
bătrânul a zis luminat: lată întru această dumnezeiască Biserică vei locui. Că de 
înger fiind hrănită, pe Îngerul Sfatului celui mare vei naşte, căruia cânt: Bine- 
cuvântaţi toate lucrurile Domnului pe Domnul. 


Glasul lui Gavriil cântăm ţie, Fecioară curată cu bucurie. Bucură-te, ceea ce una 
eşti pricina bucuriei tuturor; bucură-te, curățirea sufletelor, ca ceea ce ai născut 
mântuirea noastră şi înnoirea, celor ce cântăm Lui: Binecuvântaţi toate lucrurile 
Domnului pe Domnul. 


Alt Canon, al Sfântului Grigorie 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, 
popoare prea înălţaţi-L întru toţi vecii. 


Cu rugăciunile tale cele către Dumnezeu slujindu-te prin răbdare, ai luat, prea feri- 
cite, ceea ce ai cerut cu credință. Că noaptea dormind tu, arătându-se ţie îngerul, 
sabie de foc ţi-a dat, care ţi-a tăiat patimile inimii, şi cu foc fără materie te-a curăţit 
şi cu mărire te-a luminat negrăit. 


Ca un soare cu totul luminos, cu înţelegere ai strălucit arătat cu lumina faptelor 
bune, Grigorie, şi cu strălucirea minunilor, rază dând în tot pământul, şi luminând 
pe cei ce cântă cu bună credinţă: Prunci binecuvântaţi, preoţi lăudaţi, noroade prea 
înălțaţi pe Hristos în veci. 


Ingerească cântare ai auzit, Grigorie, încă umblând în muritorul tău trup; din care 
simţirile sufletului arătat îndulcindu-ţi, cuvios şi luminos te-ai cunoscut, strigând 
Stăpânului: Preoţi binecuvântaţi, noroade prea înălţaţi pe Hristos în veci. 


A Născătoarei 

Ceea ce pe Judecătorul şi Domnul mai presus de cuvânt L-ai născut, pe Acela ca pe 
un Fiu al tău, Preasfântă roagă-L: In ceasul judecății, de osândă şi de foc, şi de 
întunericul cel neluminat, şi de scrâşnirea dinților, să mântuiască, pe cei ce cântă 


întru credinţă cu bună cuviinţă: Noroade prea înălțaţi pe Hristos în veci. 


Alt Canon, al Sfântului Proclu 

Cântarea a 8-a 

Irmos: În cuptor tinerii... 

Ca într-o topitoare luminoasă, întru-totul slăvite, cu curăţia, patimile trupului 
curăţindu-ţi, ca nişte aur tuturor ai strălucit, cântând: Toate lucrurile Domnului pe 
Domnul lăudaţi, şi-L prea înălţaţi întru toţi vecii. 

Cu organul cinstitei tale limbi, fericite, veselindu-se prin vestire Biserica, pogo- 
rârea cea de mântuire a lui Dumnezeu pe pământ o laudă, tuturor glăsuind luminat 
şi strigând: Pe Tine te prea înălțăm, Hristoase, în veci. 

Binecuvântăm pe Tatăl, şi pe Fiul şi pe Sfântul Duh, Domnul. 

Alăută dumnezeiască te-ai arătat cu adevărat, vestire glăsuind celor ce primesc cu 
credinţă mântuitoare, întruparea lui Dumnezeu cea pentru noi, dumnezeiescule 
Procle, cu credinţă strigând: Pe Domnul lăudaţi-L, şi-L prea înălţaţi întru toţi vecii. 
Şi acum şi pururea şi în vecii vecilor. Amin (a Născătoarei de Dumnezeu) 

Păzind semnele fecioriei tale nestricate Stăpânul, Fecioară, a ieşit Hristos din tine 
mai presus de cuget, ca să mântuiască pe cei ce strigă: Pe Domnul lăudaţi, şi-L 
prea înălţaţi întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


În cuptor tinerii lui Israil, ca într-o topitoare, cu podoaba bunei credinţe, mai curat 
decât aurul au strălucit, grăind: Binecuvântaţi toate lucrurile Domnului pe Domnul, 
lăudaţi-L şi-L prea înălţaţi întru toţi vecii. 

Canonul înainte prăznuirii 
Cântarea a 9-a 
Irmos: Tot neamul pământesc să sălteze cu duhul fiind luminat, şi să prăznuiască 


firea minţilor celor fără de trup, cinstind sfântă intrarea Maicii lui Dumnezeu, şi să 
strige: Bucură-te, prea fericită, Născătoare de Dumnezeu, curată, pururea Fecioară. 


Ar Dr De De Dr de De Dr De De De e De Dr Dr De de De de de dr fr A A 


Xp XP XP IP IP 2 DE e E 30 E 3 2 2 2 2 E 30 E 30 IE 2 DE e E E E E XX 


De De de De Dr De De De De dr De Dr Dr De De De dr De Dr Dr De de de dr dr d 


Xp PP XP IP 2 E 2 E 30 E 3 2 2 2 27 e 30 E 30 IE 2 E XX 


lată muntele lui Dumnezeu cel sfânt, cu făclii luminoase înlăuntru întru cele Sfinte 
merge, dintru care Piatra s-a tăiat, şi capiştile şi chipurile cele drăceşti au zdru- 
micat; şi pe oameni în locul acelora îi face, şi Biserici şi lăcaşuri cinstite. 


Juratu-s-a Domnul, şi acum a plinit, din seminţia ludei dându-ne nouă pe pururea 
Fecioara! Dintru al cărei pântece a răsărit Pomul vieţii, care de mâncarea cea adu- 
cătoare de moarte mântuieşte, pe cei ce s-au supus căderii prin mâncare, şi au fost 
furaţi cu amăgirea şarpelui. 


Cu gură luminoasă Anna a strigat în Biserica lui Dumnezeu: Ție închin pe această 
pruncă, care mi-ai dat-o, Stăpâne! Dintru care, pentru milostivirea cea negrăită, 
purtător de trup arătându-Te, vei să mântuieşti lumea, care o ai zidit, mărindu-o pe 
dânsa ca pe o Maică a Ta. 


lată a luminat ziua mântuirii, celor ce erau în noaptea celor cumplite; uşa cea 
cerească, uşile Bisericii deschizând, cu făclii merge înlăuntru întru cele Sfinte, să 
se hrănească de la Sfânta putere, spre lăcaş Sfânt lui Dumnezeu. 


Luminează, Curată, ochii sufletului meu, ceea ce ai născut Lumina. Ca să nu mă 
acopere întunericul cel adânc al păcatului, nici să mă acopere adâncul deznă- 
dăjduirii, ci singură pe mine mă mântuieşte, şi mă îndreptează la limanul voii lui 
Dumnezeu. 


Alt Canon, al Sfântului Grigorie 
Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat de- 
cât cerurile. Pentru aceasta, pe tine, Născătoare de Dumnezeu, începătoriile Cetelor 
îngereşti şi omeneşti, te măresc. 


Cu sudorile postniceşti ai stins cărbunii păcatului, şi din Cer arătat în chipul focului 
ai luat dar, care nu te-a ars, înțelepte, ci mai vârtos te-a rourat, şi cu tăria, puternic 
împotriva patimilor pe tine te-a arătat. 


Ca un trandafir în văile postniciei ai înflorit, părinte Grigorie, şi ca un crin bine 
mirositor. Pentru aceasta oasele tale izvorăsc mir cu dulce miros din destul. Că mi- 
resme pline de viaţă sunt, şi fălcile tale, ca nişte pahare cu miruri s-au arătat. 

Astăzi împreună cu noi adunarea Îngerilor şi a cuvioşilor se veseleşte, a patriar- 
hilor, şi a proorocilor, întru pomenirea ta, Grigorie. Împreună cu noi prăznuiesc 
apostolii, mucenicii, cu care pomeneşte pe cei ce te cinstesc pe tine cu credinţă, 
vrednicule de laudă. 


Sicriul unde zace cinstitul şi mult-pătimitorul tău trup, dar de minuni ne izvorăşte 
nouă părinte, Grigorie, sfinţind sufletele şi trupurile noastre, celor ce ne îmbo- 
gățim cu tine folositorul, şi caldul sprijinitor. 
A Născătoarei 
Glasul lui Gavriil noi credincioşii cu bucurie glăsuim către tine: Bucură-te, raiule, 
cel ce ai răsărit Pomul vieţii. Bucură-te, dezlegarea blestemului, încununarea 
mucenicilor. Lauda cuvioşilor, şi oamenilor celor bine credincioşi întărirea. 

Alt Canon, al Sfântului Proclu 
Cântarea a 9-a 
Irmos: Chipul naşterii tale... 
Chipurile şi umbrele ai trecut, şi la Hristos adevărul ai alergat, născându-te de a 
doua oară prin baia botezului, şi preot prea sfințit ungându-te. Pentru aceasta şi 
Născătoare de Dumnezeu, pe ceea ce L-a născut pe Dânsul o ai propovăduit. 
Sfințitele obiceiuri şi dogmele lui Gură de aur, şi râvna cea sfințită a credinţei lui, 
cuprinzându-le, fericite, ai vărsat noianul învățăturilor tale, care cu darul usucă 
râurile eresurilor. 
Slavă Tatălui şi Fiului şi Sfântului Duh. 
Potoleşte cu sfințite rugăciunile tale, viforul cel ridicat asupra noastră, şi goneşte 
întunecarea ispitelor, şi toată răutatea oamenilor, ca cel ce ai îndrăznire, spre 
Mântuitorul şi Dumnezeul nostru. 
Şi acum şi pururea şi în vecii vecilor. Amin (a Născătoarei de Dumnezeu) 
O! minunile tale cele mai presus de minte. Că pe Cuvântul lui Dumnezeu, cel ce S- 


a făcut trup, tu una L-ai născut mai presus de fire, Maică Fecioară, pe Cel ce ţine 
înţelepţeşte toate cu dumnezeiască voinţă şi le chiverniseşte. 

Irmosul: Chipul naşterii tale celei curate, l-a arătat rugul cel ce ardea nears; şi 
acum te rugăm, ca să stingi cuptorul ispitelor cel sălbăticit asupra noastră, ca să te 
mărim pe tine, Născătoare de Dumnezeu neîncetat. 


Luminânda Sfântului Grigorie: 
Podobie: Privind ucenicii Tăi Doamne... 


Trupul ţi-ai supus minţii tale, şi l-ai chivernisit de Dumnezeu înţelepțite cu mare 
înţelepciune. De unde şi înalt făcându-te, răsplătire ai luat în ceruri cu îngerii, a 
lăuda pe Mântuitorul tuturor. 


Slavă Tatălui şi Fiului şi Sfântului Duh. 
A Sfântului Proclu: 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Ca cel ce ai fost întocmai la obicei, cu faptele cele bune ale înţeleptului Gură de 
aur, şi următor te-ai făcut scaunului aceluia, mărite Procle, de Dumnezeu propo- 
văduitorule, stricând eresul lui Nestorie celui rău credincios, pe Născătoarea de 
Dumnezeu, încredinţat şi adevărat curată, şi Fecioară o ai propovăduit; cu care 
pentru turma ta pe Hristos roagă-L. 


Și acum şi pururea şi în vecii vecilor. (a Născătoarei de Dumnezeu), a înainte 
prăznuirii 


Pe ceea ce este Biserică înţelepciunii lui Dumnezeu, şi scaun mai înalt decât Heru- 
vimii, pe curata de Dumnezeu Născătoarea, bine o împodobeşte Zaharia, ca să o 
primească pe dânsa intrările Bisericii în Sfânta Sfintelor, şi cu noi cântă Fecioarei 
cele dinaintea prăznuirii din care Hristos Domnul întrupându-Se, lumea mântu- 
ieşte. 


La Stihoavnă 


Stihirile înaintea prăznuirii, glasul |: 

Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi credincioşii adunându-ne, cu cântări să cinstim, pe ceea ce s-a născut cu 
strălucire din maică stearpă, pe Mireasa lui Dumnezeu, Maica Făcătorului, şi cu 
fecioare şi cu făclii, să o întâmpinăm pe ea, intrând în Biserică în cele Sfinte. 


Stih: Aduce-se-vor Împăratului fecioare în urma ei, şi cele de aproape ale ei se vor 
aduce ţie. 


Ca nişte flori de multe feluri adunând, din grădinile cele înţelegătoare, ale cu- 
vintelor celor duhovniceşti, cununi de laude cu bucurie să împletim Fecioarei, şi 
dar înaintea prăznuirii aceleia, ei după vrednicie să le aducem. 


Stih: Aduce-se-vor întru veselie, şi bucurie, aduce-se-vor în Biserica Împăratului. 


Să se împodobească uşile Bisericii Domnului, şi să se deschidă, şi pe ceea ce este 
casă slavei, şi una mai înaltă decât cerurile, mai presus de minte, să o primească 
bucurându-se şi pe Hristos Mântuitorul să-L laude. 


Slavă Tatălui şi Fiului şi Sfântului Duh, glasul 1 


Facere a lui Gheorghe Nicomideanul: Să se bucure astăzi cerul de sus, şi norii 
veselie să stropească, pentru prea lăudate măririle Dumnezeului nostru. Că iată uşa 
ceea ce caută spre răsărituri, născându-se după făgăduinţă din cea stearpă nero- 
ditoare, şi lui Dumnezeu sfințită fiind spre lăcaş, astăzi în Biserică ca un dar fără 
prihană se aduce, să se bucure David, lovind în alăută. Că zice: Aduce-se-vor 
Împăratului fecioare în urma ei, cele de aproape ale ei se vor aduce. Înlăuntru în 
cortul lui Dumnezeu, înlăuntru altarului lui, să se hrănească spre lăcaş, Celuia ce S- 
a născut mai înainte de veci din Tatăl fără stricăciune, spre mântuirea sufletelor 
noastre. 


Și cealaltă slujbă a Utreniei după rânduială şi Otpustul. 
La Liturghie 
Fericirile înainte prăznuirii, Cântarea a 3-a şi a 6-a pe 8. După Vohod, zicem 


Troparul hramului lui Hristos, unde este hram. Şi Troparul înainte prăznuirii şi al 
soţilor. Apoi Condacul hramului lui Hristos, şi al Sfântului Grigorie; Slavă..., al 

Sfântului Proclu, Şi acum..., al înainte prăznuirii. Prochimen, glasul 1: Gura mea 
va grăi înţelepciune... Stih: Auziţi acestea toate neamurile... Apostolul zilei şi cel 
de mâine. Apoi al Sfântului Proclu către evrei: Fraților, Arhiereu ca Acesta se 
cădea... Aliluia..., glasul al 2-lea: Gura dreptului va deprinde înţelepciune... 
Asemenea şi Evanghelia zilei şi cea de mâine, şi a Sfântului, de la loan: Zis-a 
Domnul, Eu sunt Uşa... Chinonicul: Întru pomenire veşnică va fi dreptul... 


Cade a şti 


Că de se va întâmpla Inainte-prăznuirea intrării în biserică a Preasfintei Născă- 
toarei de Dumnezeu Duminică, Sâmbătă seara, La Vecernia cea mică, Stihirile 
învierii şi ale Născătoarei de Dumnezeu, după obicei. 


La Vecernia cea mare, Catisma după obicei. La Doamne strigat-am..., Stihirile 
învierii 3, a lui Anatolie 1, ale înainte prăznuirii 3; şi ale Cuviosului Grigorie 3. 
Slavă..., a înainte prăznuirii. Şi acum... a Născătoarei, a glasului. Litia, după obicei. 
La Stihoavnă, Stihirile învierii, Slavă..., Şi acum..., a înainte prăznuirii. La 
binecuvântarea pâinilor, Troparul: Născătoare de Dumnezeu Fecioară... de 3 ori. 
lar de nu este Priveghere, Troparul învierii, Slavă..., al Cuviosului Grigorie glasul 
al 3-lea : Chip te-ai făcut înfrânării..., ŞI acum... al înainte prăznuirii şi Otpustul. 


La Utrenie; La Dumnezeu este Domnul..., Troparul învierii de 2 ori. Slavă..., al 
Sfântului, Şi acum..., al înainte prăznuirii, După obişnuitele Stihiri, Sedelnele 
învierii cu troparele Născătoarei, Polieleul, şi Troparele învierii: Soborul îngeresc... 
Ectenia, Ipacoi şi Antifoanele glasului. Prochimenul şi Evanghelia învierii: 
Învierea lui Hristos văzând... Psalm 50 şi Stihira învierii. Canoanele: al învierii cu 
Irmosul pe 4 şi al Născătoarei de Dumnezeu pe 2, al înainte prăznuirii pe 4. Şi al 
Sfântului Grigorie pe 4. Catavasie: Deschide-voi gura mea... După a 3-a Cântare, 
Condacul şi Icosul înainte prăznuirii, şi Condacul Sfântului Grigorie, Slavă..., 
Sedealna lui, Şi acum... a înainte prăznuirii. După a 6-a Cântare, Condacul şi Icosul 
Învierii. La a 9-a Cântare cântăm: Ceea ce eşti mai cinstită... Luminânda învierii, 
Slavă..., a Sfântului Grigorie, Şi acum... a înainte prăznuirii. 


La Laude Stihirile învierii 4 şi ale înainte prăznuirii Podobnice 3, cele de la 
Stihoavnă, cu Stihira cea de Slavă..., şi cu Stihurile lor Slavă..., Stihira Evan- 
gheliei, Şi acum... Prea binecuvântată eşti..., Slavoslovia cea mare. După Sfinte 
Dumnezeule..., Troparul învierii numai. Ecteniile şi Otpust. Apoi ceasul 1, La care 
zicem Troparul învierii, Slavă..., al înainte prăznuirii. Şi acum... a Născătoarei 
ceasului. După Tatăl nostru... Condacul înainte prăznuirii. Asemenea şi la celelalte 
ceasuri, Condacele: al învierii, şi al înainte prăznuirii, le zicem schimbându-le. 

La Liturghie, Fericirile glasului pe 6 şi din Canonul înainte prăznuirii, Cântarea a 
3-a pe 4. După vohod Troparul învierii, şi al înainte prăznuirii şi al hramului 
Sfântului, apoi Troparul Sfântului Grigorie, Condacul învierii, şi al hramului, 
Slavă..., al Sfântului Grigorie, Şi acum..., al înainte prăznuirii, Prochimen, Apostol, 
Aliluia... Evanghelia şi Chinonicul, întâi ale învierii, apoi ale Sfântului; slujba 
Cuvioşească. 


Iar slujba Sfântului Proclu, se cântă când va voi cel mai mare. 

Canon de rugăciune către Sfântul ierarh Proclu, patriarhul 
Constantinopolului 


NIPONIIp 


Troparul Sfântului ierarh Proclu, patriarhul Constantinopolului, glasul al 4-lea: 
Dumnezeul părinților noştri care faci pururea cu noi după blândeţile Tale, nu înde- 
părta mila Ta de la noi; ci, pentru rugăciunile lor, în pace îndreptează viaţa noastră. 


Cântarea 1, glasul 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a zdro- 
bit, israelitenilor prin adânc cale nouă făcându-le. 

Stih: Sfinte părinte Proclu, roagă-te lui Dumnezeu pentru noi. 

Prin lucrare şi prin cuvânt adevărat cu îngerii cei înţelegători fiind de un chip, de 
Dumnezeu primite şi împreună cu dânşii înaintea tronului cinstitei Treimi stând, 


Sfinte Proclu, roagă-te să ne mântuiască pe noi. 


Stih: Sfinte părinte Proclu, roagă-te lui Dumnezeu pentru noi. 

Urmelor Sfântului loan Gură de Aur urmând, înțelepte părinte pururea pomenite, a 
aceluia cinstită şi dumnezeiască îmbrăcăminte a preoţiei, ca o moştenire părin- 
tească, ai luat după vrednicie, minunate. 


Slavă Tatălui şi Fiului şi Sfântului Duh. 

De demult Isaia a strigat cu Duhul că Dumnezeu avea să vină pe pământ; iar Nes- 
torie, cu minte vătămată, a hulit Intruparea, care, de tine, de trei ori fericite, prin 
sinod a fost condamnat. 

Şi acum şi pururea şi în vecii vecilor. Amin (a Născătoarei). 

Cu cuvinte de Dumnezeu insuflate, înfricoşătoarea Întrupare cea din Fecioară a 
Cuvântului Dumnezeului nostru o ai luminat, Sfinte Proclu şi Născătoare de 
Dumnezeu pe aceasta ai propovăduit-o, învățăturilor celor prea înțelepte ale apos- 
tolilor urmând. 

Cântarea a 3-a 

Irmos: Cel ce Singur ştii neputinţa... 

Stih: Sfinte părinte Proclu, roagă-te lui Dumnezeu pentru noi. 

Lumină din Lumină prin dumnezeiască vedenie, prea fericite, luând, Bisericii lu- 
mină ai fost; pentru aceasta ţi-a răsărit şi dumnezeiască Lumină cu cugetarea, pre- 
cum este scris. Cu care fiind strălucit, luminezi pe cei ce laudă pomenirea ta, Sfinte 
Proclu. 

Stih: Sfinte părinte Proclu, roagă-te lui Dumnezeu pentru noi. 

Trâmbiţând cu tunetul dogmelor, ca zidurile lerihonului s-au surpat toate îndrăz- 
nelile eresurilor şi oştirile. Şi semne de biruinţă ai ridicat, propovăduind lămurit 
Intruparea lui Dumnezeu cea din Fecioară. 

Slavă Tatălui şi Fiului şi Sfântului Duh. 

De izvorul înţelepciunii lipindu-ţi gura ta, de Dumnezeu insuflate şi dumneze- 


ieştile ape ale înţelepciunii celei duhovniceşti luând, Sfinte Proclu, ai înecat râurile 
cele tulburi, prea fericite, adică învăţăturile lui Nestorie cele neîngăduite. 

Şi acum şi pururea şi în vecii vecilor. Amin (a Născătoarei). 


Cel ce Unul-Născut din Tatăl sus în chip de negrăit se cunoaşte, Unul-Născut din 
tine jos, prea curată, mai presus de cuvânt şi de înţelegere S-a Născut şi a în- 
dumnezeit pe om prin tine, cea cu totul fără prihană, de Dumnezeu Născătoare 
Fecioară, care nu ştii de nuntă. 


Irmosul: Cel ce singur ştii neputința fiinţei omeneşti şi după milostivire o ai 
închipuit, încinge-mă cu Putere de sus, ca să strig ţie: Sfânt este Locaşul cel însu- 
flețit al Slavei Tale celei nerostite, lubitorule de oameni. 


Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Stih: Sfinte părinte Proclu, roagă-te lui Dumnezeu pentru noi. 

Ca nişte aur în foc, prea sfinţite, cu înfrânarea, înțelepte, cinstit trupul tău cură- 
țindu-ţi, frumos l-ai arătat Făcătorului; pentru aceasta veşmântul preoţiei în vecie 
ţi-a dăruit. 

Stih: Sfinte părinte Proclu, roagă-te lui Dumnezeu pentru noi. 

Vestirea cuvintelor şi tunetul cel cu bun glas al dogmelor învățăturilor tale, 
Biserica lui Dumnezeu înţelepţeşte veselind-o, alungă îndrăzneala ereticilor, sfin- 
țitorule Proclu, prea vestite. 

Slavă Tatălui şi Fiului şi Sfântului Duh. 

Întru învăţătura dumnezeieştii cunoştinţe fiind, ca un ierarh sfinţit, apoi cu bună 
dăruire tuturor ai făcut parte de luminare şi de dumnezeiască strălucire, spre mân- 
tuirea sufletelor, după vrednicie, minunate. 

Şi acum şi pururea şi în vecii vecilor. Amin (a Născătoarei). 

Cărbunele cel dumnezeiesc în pântece, Ceea ce eşti cu totul fără prihană, primindu- 


L mai presus de minte, nu te-ai ars cu adevărat. Că rugul de departe cu însemnare a 
închipuit naşterea ta, spre mântuirea şi înnoirea noastră. 

Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Stih: Sfinte părinte Proclu, roagă-te lui Dumnezeu pentru noi. 

Purtător de lumină ca un sfeşnic, prea fericite, făcându-te, sfintei Biserici te-ai 
arătat apărător şi lămurit ai arătat naşterea lui Dumnezeu neschimbat din Sfânta Fe- 
cioară, mărite ierarhe Proclu. 

Stih: Sfinte părinte Proclu, roagă-te lui Dumnezeu pentru noi. 

Întruparea cea slăvită a lui Dumnezeu din Fecioară punând-o în praştia dogmelor, 
ai surpat mintea cea îndrăzneață a lui Nestorie, ca şi de demult dumnezeiescul Da- 
vid pe Goliat cel de altă seminţie. 


Slavă Tatălui şi Fiului şi Sfântului Duh. 


De învăţăturile Sfântului Pavel fiind plin şi a lui vedenie văzând, minunate, Eliseu 
al doilea te-ai arătat, cu ungerea dumnezeiască a preoţiei fiind uns în tai-nă. 


Şi acum şi pururea şi în vecii vecilor. Amin (a Născătoarei). 

Nici tulburare, nici amestecare, în pântecele Fecioarei, n-a luat Dumnezeu cu Trup 
ieşind; ci, Cel ce S-a născut Dumnezeu şi Om fără schimbare, cu lucrările S-a ară- 
tat. 

Cântarea a 6-a 

Irmos: Inconjuratu-ne-a pe noi... 

Stih: Sfinte părinte Proclu, roagă-te lui Dumnezeu pentru noi. 

La marele scaun suindu-te, cuvioase, cu cele mai mari isprăvi l-ai împodobit cu 
dumnezeiască cuviinţă. Pentru aceasta, adunându-ne, te lăudăm pe tine, arhiereu- 


le, cu mare glas, Sfinte Proclu, pururea pomenite. 


Stih: Sfinte părinte Proclu, roagă-te lui Dumnezeu pentru noi. 

Ca pe alt chivot Bisericii lui Hristos trupul prea fericitului loan Gură de Aur l-ai 
dat, Sfinte Proclu, cu ale tale învățături şi ai înveselit adunările drept-credincioşilor 
cu venirea lui. 


Slavă Tatălui şi Fiului şi Sfântului Duh. 

Pe ajutătorii eresurilor, cei ce ca nişte fiare înconjurau turma lui Hristos, i-ai alun- 
gat cu toiagul învățăturilor tale, Sfinte Proclu, fericite şi la păşunarea dreptei 
credinţe turma ţi-ai îndreptat. 

Și acum şi pururea şi în vecii vecilor. Amin (a Născătoarei). 

Văzutu-te-ai covârşind pe Heruvimi, de Dumnezeu cu har dăruită Fecioară, că pe 
Cel ce este purtat pe umerii lor, prea curată, în braţele tale L-ai purtat. Pentru acea- 
sta pe tine, Fecioară, pururea toţi te mărim. 

Irmosul: Înconjuratu-ne-a pe noi adâncul cel de dedesubt şi nu este izbăvitor, so- 
cotitu-ne-am ca nişte oi de junghiere, mântuieşte pe poporul tău, Dumnezeul 
nostru. Că Tu eşti Tărie şi Indreptare a celor neputincioşi. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


După vrednicie astăzi prăznuieşte, cea mai cinstită decât toate cetăţile cu ade-vărat, 
cinstită mutarea ta, părinte al părinţilor, prea fericite Proclu, înțelepte. 


Cântarea a 7-a 

Irmos: Pe tine, Născătoare de Dumnezeu, cuptor înţelegător te cunoaştem cre- 
dincioşii; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Prea slăvit. 

Stih: Sfinte părinte Proclu, roagă-te lui Dumnezeu pentru noi. 

Trupul şi mintea şi sufletul ai curățit cu lepădarea patimilor, ierarhe Proclu, înţe- 


lepte; de acolo ai învăţat pentru Dumnezeu, Cel ce a luat Trup şi suflet şi minte, 
care s-a născut din Fecioară fără schimbare, ca să ne mântuiască pe noi. 

Stih: Sfinte părinte Proclu, roagă-te lui Dumnezeu pentru noi. 

Foc înţelegător în gândurile tale aprinzând, ai ars eresul cel plin de uscăciune şi 
putred al rău credinciosului Nestorie. Pentru aceasta ţie ne rugăm, desfătările noa- 
stre cele pline de uscăciune, cu rugăciunile tale cele către Dumnezeu arzându-le, 
curăţeşte-ne pe noi. 

Slavă Tatălui şi Fiului şi Sfântului Duh. 

Tu către Hristos dobândind îndrăznire, sfinte, roagă-L ca de toată primejdia să se 
mântuiască cei ce laudă pe pământ cu cântări mărită pomenirea ta şi care cântă lui 
Dumnezeu celui Lăudat, Sfinte Proclu, minunate. 

Şi acum şi pururea şi în vecii vecilor. Amin (a Născătoarei). 

Porţi pe Dumnezeu cel Înfăşurat cu Trup în braţele tale, curată, ca un scaun de 
Heruvimi, pe Cel ce poartă toate cu Cuvântul Puterii, căruia cântăm şi zicem: Lău- 
dat şi Preaslăvit este Dumnezeul părinților noştri. 

Cântarea a 8-a 

Irmos: În cuptor tinerii... 

Stih: Sfinte părinte Proclu, roagă-te lui Dumnezeu pentru noi. 

Ca într-o topitoare strălucind de lumină, slăvite, cu nevinovăția patimile trupului 
curăţindu-ți ca pe aur, tuturor ai strălucit cântând: toate lucrurile Domnului, pe 
Domnul lăudaţi şi-L prea înălţaţi întru toţi vecii. 

Stih: Sfinte părinte Proclu, roagă-te lui Dumnezeu pentru noi. 

Cu organul cinstitei tale limbi, fericite, veselindu-se de glas Biserica, pogorârea 
cea mântuitoare a lui Dumnezeu pe pământ o cântă, tuturor glăsuind lămurit şi stri- 
gând: pe Tine Te prea înălțăm, Hristoase, în veci. 

Binecuvântăm pe Tatăl, pe Fiul şi pe Sfântul Duh, Dumnezeu. 

Alăută dumnezeiască te-ai arătat cu adevărat, vestire glăsuind celor ce primesc cu 


credinţă Întruparea lui Dumnezeu cea mântuitoare pentru noi, dumnezeiescule 
Proclu, cu credinţă strigând: pe Domnul lăudaţi-L şi-L prea înălțaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Păzind Stăpânul semnele fecioriei tale celei nestricate, Fecioară, a ieşit Hristos din 
tine mai presus de înţelegere, ca să mântuiască pe cei ce strigă: pe Domnul lăudaţi- 
L şi-L prea înălțaţi întru toţi vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


În cuptor tinerii lui Israel, ca într-o topitoare, cu podoaba dreptei credinţe, mai cu- 
rat decât aurul au strălucit, grăind: Binecuvântaţi, toate lucrurile Domnului, pe Do- 
mnul, lăudaţi-L şi-L prea înălţaţi întru toţi veci. 

Cântarea a 9-a 

Irmos: Chipul naşterii tale... 

Stih: Sfinte părinte Proclu, roagă-te lui Dumnezeu pentru noi. 

Chipuri şi umbre ai trecut şi la Hristos Adevărul ai alergat, născându-te a doua oară 
prin baia Botezului şi preot prea sfințit ungându-te. Pentru aceasta şi pe Născătoare 
de Dumnezeu ai propovăduit, pe ceea ce L-a născut pe El. 

Stih: Sfinte părinte Proclu, roagă-te lui Dumnezeu pentru noi. 

Sfințitele obiceiuri şi dogmele ierarhului loan Gură de Aur şi râvna cea sfințită a 
credinţei lui cuprinzându-le, fericite, ai vărsat noianul învățăturilor tale, care cu 
harul usucă curgerile eresurilor. 

Slavă Tatălui şi Fiului şi Sfântului Duh. 

Potoleşte cu sfinţite rugăciunile tale viforul cel ridicat asupra noastră şi alungă 
întunecarea ispitelor şi toată răutatea oamenilor, ca cel ce ai îndrăznire spre Mân- 


tuitorul şi Dumnezeul nostru. 


Şi acum şi pururea şi în vecii vecilor. Amin (a Născătoarei). 

O, minunile tale cele mai presus de minte! Că pe Cuvântul lui Dumnezeu, Cel ce 
S-a făcut Trup, tu una L-ai născut mai presus de fire, Maică Fecioară, pe Cel ce 
ține înţelepţeşte toate cu dumnezeiască voinţă şi le chiverniseşte. 


Irmosul: Chipul naşterii tale celei curate l-a arătat rugul cel aprins care nu se 
ardea; şi acum te rugăm să stingi cuptorul ispitelor cel sălbăticit asupra noastră, ca 
să te mărim neîncetat pe tine, Născătoare de Dumnezeu. 


Sedealna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru înălţimea Bisericii, Domnul te-a pus ca pe o stea luminoasă, să luminezi pe 
cei ce cântă: Sfinte Proclu, lauda părinților, pururea pomenite. 


Sedealna praznicului înainteprăznuirii Intrării în Biserică a Maicii Domnului, 
glasul al 4-lea. 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cinstita intrare a Fecioarei, astăzi mai înainte prăznuind-o luminat credincioşii, cu 
cântări de Dumnezeu grăitoare pe dânsa să o lăudăm neîncetat, ca pe ceea ce este 
cu totul fără prihană. 

Imnografie 


Condacul Sfântului ierarh Proclu, patriarhul Constantinopolului: După vrednicie 
astăzi prăznuieşte, cea mai cinstită decât toate cetăţile cu adevărat, cinstită mutarea 
ta, părinte al părinţilor, prea fericite Proclu, înțelepte. 


Troparul Sfântului ierarh Proclu, patriarhul Constantinopolului: Dumnezeul părin- 
ților noştri care faci pururea cu noi după blândeţile Tale, nu îndepărta mila Ta de la 
Noi; Ci, pentru rugăciunile lor, în pace îndreptează viaţa noastră. 


Troparul Sfântului cuvios Grigorie Decapolitul şi al Sfântului ierarh Proclu (în 
limba greacă): 
https://doxologia.ro/video/cantari/troparul-sfantului-cuvios-grigorie-decapolitul-al- 


sfantului-ierarh-proclu-limba-greaca 


Sfântul ierarh Proclu, arhiepiscopul Constantinopolului - 20 noiembrie: 

SFÂNTUL IERARH 


https://www.youtube.com/watch?v=18TouBgsmYw 

Vieţile Sfinţilor - Pomenirea celui între sfinţi părintele nostru Proclu, 
patriarhul Constantinopolului 


Sfântul Proclu era ucenic al Sfântului loan Gură de Aur. EI s-a învrednicit a vedea 
pe Sfântul apostol Pavel, vorbind la urechea acelui sfânt. Căci, atunci când un 
bărbat din cei cu boierie în Constantinopol, a fost clevetit de zavistnici către 
împăratul Arcadie, l-a izgonit din palat şi l-a scos din dregătoria sa. Apoi, vrând să 
caute ajutor de la Sfântul loan, l-a rugat printr-un mijlocitor ca să-i poruncească să 
vină la dânsul noaptea, căci se temea a merge ziua la sfântul, ca să nu-l vadă 
nimeni din vrăjmaşii lui, ca nu cumva mai mult să fie clevetit la împăratul. 


Atunci Sfântul loan, chemând pe cel ce-i slujea lui, adică pe fericitul Proclu, bărbat 
binecredincios şi cu fapte bune împodobit, i-a poruncit ca să-i aducă aminte 
noaptea de acel bărbat şi să-l aducă la sine. Pentru că aceasta era ascultarea lui 
Proclu pe lângă patriarhul, ca să-i aducă aminte de cei ce veneau şi să-l înfăţişeze 
înaintea lui. Deci, făcându-se noapte, a venit bărbatul acela, căruia îi trebuia ajutor 
dorind ca să vorbească cu patriarhul şi să-i spună cu de-amănuntul nevoia lui ce i 
se întâmplase. 


Fericitul Proclu, sculându-se, s-a apropiat de uşa casei patriarhului şi, uitându-se 
printr-o crăpătură, a văzut pe Sfântul loan şezând şi scriind, iar un necunoscut - 
acesta era Sfântul apostol Pavel - cam plecat dinapoi, şi cu gura stând la urechea 
cea dreaptă a patriarhului şi vorbind. 

Sfântul apostol era la chip asemenea lui Elisei proorocul, pleşuv şi având barbă 
mare şi împletită. 


Proclu voia să audă cele ce vorbeau, dar nu putea şi, întorcându-se de la uşă, a 
zis către bărbatul acela care venise: 


Deci Proclu era înspăimântat, nepricepând cine a intrat la patriarh, pentru că 
nimeni nu mergea la dânsul, dacă nu-l ducea Proclu şi nu ştia cum că este arătarea 
Sfântului apostol Pavel. 


Aşteptând omul acela prea mult, iarăşi a rugat pe fericitul Proclu ca să vestească 
despre dânsul pe Sfântul Ioan. 


Iar Proclu a răspuns: 


Astfel, mergând şi plecându-se, l-a văzut încă vorbind şi iarăşi întorcându-se, a mai 
aşteptat. Apoi, plecându-se şi a treia oară, tot aşa i-a văzut. 


Atunci bărbatul acela a zis către Proclu: "Se cădea, părinte, să nu laşi pe nimeni 
mai înainte de mine fiindcă sunt într-o mare nevoie, şi în toate zilele aştept moa- 


rtea . 


Proclu a răspuns: 


Astfel vorbind ei, au auzit tocind de Utrenie şi a zis Proclu către bărbatul acela: 


Sculându-se bărbatul acela, cu multă supărare şi cu multe lacrimi s-a dus la casa sa. 
Apoi, în seara următoare, iarăşi a venit la casa patriarhului şi sculându-se Proclu a 
făcut ca şi mai înainte, deci iarăşi a văzut pe acelaşi apostol grăind la urechea 
fericitului loan şi s-a întors neîndrăznind a întrerupe vorba lor. Apoi, sosind 

vremea cântării Utreniei, iarăşi s-a întors bărbatul acela la casa sa plângând. lar 
Proclu se mira foarte şi nu pricepea cine este cel care intră la patriarh şi când şi pe 
unde intră. Deci a dat făgăduinţa aceasta: ca nici să mănânce, nici să bea, nici să 
doarmă şi nici să se depărteze de la uşa fericitului loan, până când nu va duce la 
dânsul pe omul acela care era în nevoie şi atunci va cunoaşte cine este cel care intră 
fără ştirea lui. 


După obicei, iarăşi a venit bărbatul cel mai dinainte zis. Jar Proclu, ştiind că nu a 
intrat nimeni la patriarh, a zis către bărbatul acela: 


Și îndată, sculându-se, s-a apropiat de uşă. Apoi iarăşi a văzut 
pe apostol vorbind la urechea patriarhului. 


Atunci a zis către omul acela: 


Sculându-se omul acela, s-a dus plângând, deznădăjduit de ajutor. Dar, făcându-se 
ziuă fericitul loan şi-a adus aminte singur de bărbatul acela şi chemând pe Proclu, 
l-a întrebat: "N-a venit nici acum bărbatul acela pe care ţi-am poruncit să-l aduci la 
mine?" 


Iar Proclu a răs 


lar Sfântul loan a zis: "Cu cine am vorbit, căci n-a fost nimeni la mine în aceste 
nopţi?" 


lar Proclu a spus sfântului faţa şi asemănarea celui care 1 se arăta lui şi cum, 
plecându-se înainte vorbea, şoptindu-i la ureche. Apoi, căutând Proclu la icoana 
Sfântului apostol Pavel, pe care o avea Sfântul Ioan pe perete în chilia sa, a zis: 


Atunci au cunoscut că Sfântul apostol Pavel se arătase, şi au mulţumit lui 
Dumnezeu amândoi: unul, că este povăţuit de Sfântul apostol Pavel în taină, când 
scrie; iar acesta, că s-a învrednicit a vedea un vieţuitor ceresc, adică pe Sfântul 
apostol Pavel. Apoi omului aceluia năpăstuit, Sfântul loan 1-a dat mână de ajutor. 

lar fericitul Proclu, prin povăţuirea învățătorului său şi a părintelui celui 
duhovnicesc, a Sfântului loan, sporea în fapte bune, arătându-se desăvârşit în viaţa 
plăcută lui Dumnezeu. 


După izgonirea şi mutarea Sfântului loan Gură de Aur, fericitul Proclu a fost 
ales episcop în Cizic de către Sisinie, patriarhul cetăţii marelui Constantin. Dar, 
mergând la scaunul său, nu a fost primit de clericii de acolo, fiind socotit eretic. 
Deci, iarăşi s-a întors la Constantinopol şi a petrecut un an. 


Apoi, murind patriarhul şi moaştele lui fiind încă în biserică, Sfântul Proclu a 
fost ales patriarh al cetăţii marelui Constantin, fiind Sfinţit în Sfânta şi marea 
Joi a mântuitoarelor Patimi ale Domnului nostru lisus Hristos. 


Luând scaunul, Proclu păştea bine turma lui Hristos. El a sfătuit pe împăratul 
Teodosie, fiul lui Arcadie, ca să aducă moaştele Sfântului loan Gură de Aur din 
Comani la Constantinopol. 


Pe vremea patriarhiei Sfântului Proclu s-a făcut cutremur mare de pământ, în timp 
de şase luni, încât cădeau multe zidiri mari de piatră, ale cetăţii; biserici şi palate, 
apoi multe sate şi cetăţi mici le-a înghiţit pământul; nişte ostroave au pierit cu totul, 
izvoare şi râuri s-au uscat îndată, iar în locurile cele uscate şi fără de apă au izvorât 
ape. Acel cutremur înfricoşător era pretutindeni, dar mai vârtos în Bitinia, în 
Elespont şi în Frigia; iar în Constantinopol căzând multe zidiri, care erau mai 
frumoase şi mai tari, împăratul Teodosie cu sora sa Pulheria, cu Prea Sfinţitul 
patriarh Proclu şi cu tot poporul, ieşind din cetate, umblau pe câmpii, făcând 
rugăciuni către Dumnezeu cu lacrimi, ca să fie milostiv poporului Său. 


Atunci s-a făcut o minune mare. S-a răpit din mijlocul poporului un copil mic care 
a fost dus în înălțime şi toţi priveau până ce nu a mai fost cu putinţă a-l mai vedea 
înălțându-se. Apoi a pogorât după un ceas pe aceeaşi cale, şi a mărturisit copilul 
acela înaintea împăratului, a patriarhului şi a tot poporul că a auzit îngeri în cer 
cântând astfel: "Sfinte Dumnezeule, Sfinte tare, Sfinte fără de moarte, miluieşte-ne 
pe noi!" După aceea a început tot poporul a cânta această cântare întreit sfântă şi a 
încetat cutremurul. lar copilul acela îndată şi-a dat sufletul în mâinile lui Dumne- 
zeu şi l-au îngropat cu cinste în biserica Sfintei Irina. Din acea vreme s-a început a 
se cântă în toată lumea creştină această cântare întreit sfântă. 


Sfântul Proclu şezând pe scaunul patriarhiei douăzeci de ani şi cinci luni, cu pace 
s-a dus către Domnul. 

Sinaxar din 20 noiembrie 


În această lună, în ziua a douăzecea, pomenirea prea cuviosului şi de Dumnezeu 
purtătorului părintelui nostru Grigorie Decapolitul. 


Acest sfânt era din Isauria, născut şi crescut într-una din cele zece cetăţi, ce se 
cheamă Irinopol, fecior al lui Serghie şi al Mariei, în vremurile necredincioşilor 
luptători împotriva icoanelor. 


Când a fost de opt ani a fost dat la carte şi învățând s-a făcut de vârstă şi se găteau 
părinţii să-l însoare; iar el fugind pe ascuns, mai ales pentru eresul luptătorilor 
împotriva icoanelor umbla din loc în loc, sărutând pe cei ce mărturiseau pentru 
sfintele icoane şi strângând la sine de la aceia folos sufletesc. Apoi, supunându-se 
pe sine la toată înfrânarea şi aspra petrecere, s-a luptat cu multe ispite şi mai ales 
cu cele aduse de la demoni; pentru care s-a şi arătat mare făcător de minuni. 


Acesta a mers şi în Asia şi la Bizanţ dorind să mărturisească pentru sfintele icoane. 
Iar de acolo s-a dus la Roma şi, străbătând tot Apusul şi spăimântând pe mulţi cu 
semnele şi cu minunile ce făcea, iarăşi s-a întors la Bizanţ; şi de acolo s-a dus la 
muntele Olimpului. 


Deci suindu-se acolo şi topindu-se foarte, s-a îmbolnăvit de idropică, încât numai 
după glas era cunoscut de cei ce-l ştiau. Deci pogorându-se din munte s-a dus la 
Tesalonic şi de acolo venind iarăşi la Bizanţ a aflat pe Simeon mărtu-risitorul şi 
purtătorul de Dumnezeu închis în temniţă pentru sfintele icoane. Şi închinându-i-se 
şi rugându-l mult să se roage pentru el, cu pace s-a săvârşit. 


Sfintele moaşte, ale acestui Sfânt Grigorie, se află întregi în România la sfânta 
Mănăstire Bistriţa-Vâlcea, care este făcută din temelie de răposatul ban Barbu 
Craiovescul. Acesta cu multă cheltuială a adus aceste sfinte moaşte la această 
sfântă mănăstire, unde se află şi până astăzi făcătoare de minuni, prin care şi sfânta 

mănăstire de multe primejdii este ferită şi pământul acesta multă folosinţă şi ajutor 
are; iar cine merge la sfântul cu smerenie şi cu credinţă află folosinţă şi tămăduire 
atât trupeşte cât şi sufleteşte. 


Tot în această zi, pomenirea celui între sfinţi părintelui nostru Proclu, 
arhiepiscopul Constantinopolului, care a fost ucenic al fericitului loan Hrisos- 
tomul şi moştenitor al scaunului lui. 


Acest între sfinţi părintele nostru Proclu a fost pe vremea împărăției lui Teodosie 
cel mic, în anii patru sute opt. Fiindcă era cucernic şi îmbunătăţit a fost hirotonit 
episcop al Cizicului de către Sfântul Sisinie, patriarhul Constantinopolului. Şi 
mergând la Cizic nu a fost primit de către clericii eparhiei sale, căci aveau hirotonit 
pe altul cu numele Dalmat. Pentru aceasta s-a întors înapoi la Constantinopol 
rămânând fără de eparhie. 


lar după ce a murit Maximian, patriarhul Constantinopolului, care se prăz-nuieşte 
la douăzeci şi una ale lui aprilie, în timp ce încă se aflau moaştele lui în altarul 
marii biserici a fost ales Proclu patriarh al Constantinopolului. 


Și s-a suit în scaun în ziua mântuitoarelor patimi ale Domnului, adică în Sfânta şi 
marea Joi. Deci bine vieţuind şi bine conducând Biserica doisprezece ani şi trei 
luni, cu pace s-a mutat către Domnul. 


Tot în această zi, pătimirea Sfântului mucenic Dasie cel din Durostor (Silistra). 


Acest sfânt a trăit pe vremea lui Maximian în anii două sute nouăzeci şi opt, 
aflându-se în cetatea Durostor, care se afla aproape de fluviul Dunării. În această 
cetate era obicei să săvârşească elinii în tot anul serbarea zeului lor Cronos. Mai 
înainte cu treizeci de zile de această serbare, alegeau un ostaş tânăr şi frumos la 
față şi-l găteau spre jertfă. Pe acesta mai întâi îl îmbrăcau împărăteşte, apoi îl 
îndemnau ca să-şi facă el mai întâi orice poftă a sa şi apoi îl junghiau peste jer- 
tfelnicul lui Cronos. 


Când a venit rândul să fie jertfit şi ostaşul acesta Dasie, ostaşii cei împreună cu 
dânsul îl sileau ca să-şi împlinească orice poftă a sa. lar Dasie şi-a pus în minte un 
gând foarte bun şi înţelept şi a zis către ei: "Fiindcă este să mor, mai bine îmi este 
să mor pentru Hristos ca un creştin”. 


Deci înfăţişat fiind la divanul guvernatorului a mărturisit cu îndrăzneală pe Hristos. 

De aceasta fiind înştiinţat Dioclețian şi Maximian, au adus înaintea lor pe sfântul 
şi, fiindcă în privelişte a mărturisit bună cinstire, multe chinuri a luat de la ei şi la 
sfârşit 1 s-a tăiat capul prin sabie şi aşa a luat fericitul cununa mu-ceniciei. 


Tot în această zi, pomenirea Sfinţilor mucenici Nirsa episcopul şi Iosif ucenicul 
Său şi episcopul şi alţi împreună cu dânşii, care S-au săvârşit în Persia prin 
sabie. 


Din aceştia, Nirsa era episcop bătrân cu vârsta de optzeci de ani, iar Iosif fiind cu 
aceeaşi vrednicie cinstit, adică episcop, era de optzeci şi nouă de ani de bătrân. 
Împreună cu care şi alţi oarecare episcopi şi preoţi şi din rândul celor mai simpli şi 
femei fecioare şi sihastre. Toţi prin feluri de chipuri fiind cercetaţi şi cu felurite 
chinuri fiind lămuriţi şi de credinţă nelepădându-se, li s-au tăiat capetele şi aşa au 
luat cununa muceniciei. 


Tot în această zi, pomenirea Sfinţilor mucenici Isachie, loan şi Savorie, care cu 
pietre fiind împroşcaţi s-au săvârşit. 


Tot în această zi, pomenirea Sfinţilor mucenici Gheitazet şi alţi trei, care s-au 
săvârşit fiind împunşi cu suliţele. 


Tot în această zi, pomenirea Sfintelor fecioare Tecla, Vautha şi Denahida, care 
de sabie s-au săvârşit. 


Tot în această zi, pomenirea Sfinţilor mucenici Eustatie, Tespesie şi Anatolie. 


Aceştia au trăit în Gangria Galaţiei, pe vremea împăratului Maximian, în anul 300. 
Toţi erau fii ai lui Filoteu şi ai Evseviei. Tatăl lor era din Galaţia, iar maica lor din 
Nicomidia. Evstaţie se sârguia spre învăţătura cărților, iar Tespesie şi Anatolie 
lucrau meşteşugul părintesc, fiind tatăl lor vânzător de haine. 


Filoteu tatăl lor venind o dată de la Răsărit la Nicomidia împreună cu fiul său 
Anatolie a fost învăţat credinţa lui Hristos de Luchian preotul şi dascălul, cel ce 
călătorea împreună cu ei şi, supunându-se învățăturilor aceluia, au crezut în Hristos 
ŞI s-au botezat. 


lar Evstatie şi Tespesie, mergând şi ei la Nicomidia, s-au întâlnit cu fericitul 
Antim, episcopul Nicomidiei, şi învățând de la el credinţa în Hristos s-au bote-zat 
ŞI ei; iar după aceea tatăl lor Filoteu a fost hirotonit preot şi Evstatie hirotonit 
diacon. 

Însă n-a trecut multă vreme şi au murit părinţii acestor sfinţi. Şi fiind pârâţi la 
Maximian că sunt creştini, au fost bătuţi cu toiege şi puşi la închisoare, în care 
venind dumnezeiescul înger, i-a dezlegat din legătură. A doua zi au fost daţi la 
fiare şi, luptându-se cu ele, au rămas nevătămaţi. 


Deci luându-i pe ei Antonie comitele şi ducându-i la Niceea i-a pedepsit cu multe 
chinuri şi după aceea i-a aruncat în temniţă. In care iarăşi arătându-li-se dumne- 
zeiescul înger i-a uşurat pe ei de durerile rănilor şi trupurile lor le-a făcut sănă- 
toase. 


Acestea văzându-le acel vărsător de sânge, a hotărât asupra lor moarte de sabie. Și 
venind la locul hotărât spre tăiere, fără de veste şi-au dat sfinţii sufletele lor lui 
Dumnezeu, cu pace; iar gealaţii, cuprinşi fiind de frica tiranului, le-au tăiat 
capetele, moarte fiindu-le trupurile. 


Tot în această zi, pomenirea Sfântului Teoctist mărturisitorul şi patriciul, ce a 
fost famen, în zilele Teodorei Augustei împărătesei în anii 829. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Proloagele din 20 noiembrie 


Luna noiembrie în 20 zile: pomenirea prea cuviosului şi de Dumnezeu pur- 
tătorului părintelui nostru Grigorie Decapolitul. 


Acest Sfânt s-a născut şi a crescut în Isauria, în una din cele zece cetăţi ce se chea- 
mă lrinopole, din părinți drepteredincioşi, Serghie şi Maria, pe vremea luptătorilor 
împotriva Sfintelor icoane şi sub domnia lui Leon Armeanul(813-820). A fost dat 
la carte din fragedă vârstă şi, având aplecare spre cele dumne-zeieşti şi învățând 
bine, citea pe la biserici. 


Deci, dacă a ajuns la vârsta tinereţii, părinţii se pregăteau să-l însoare, dar el s-a 
despărțit de cele lumești, mergând la o mânăstire, unde se afla egumen Sfântul 
Simeon mărturisitorul, unchiul său după mamă, care i-a fost lui adevărat părinte 
duhovnicesc. 


Întru acea mânăstire a vieţuit fericitul Grigorie vreme de 14 ani, pecetluindu-şi 
viaţa cu tot folosul duhovnicesc al nevoinţelor călugăreşti şi după ce s-a pregătit cu 
sârguinţă a început a umbla din loc în loc, prin mijlocul credincioşilor din sate şi 

din oraşe, îmbărbătându-i spre mărturisirea dreptei credinţe în lupta pentru Sfintele 
icoane. 


Lungă şi plină de primejdii a fost călătoria aceasta a Sfântului Grigorie, întru care 
s-a arătat şi mare făcător de minuni, că a trecut prin Efes, prin Enos, Hrisopolis, 
Corint, ajungând până la Roma, unde a zăbovit mai multă vreme. 


A mers, apoi, în Siracuza Siciliei şi a ajuns, de asemenea, şi la biserica Sfântului 
Mina din Tesalonic, unde a primit şi darul preoţiei, mergând către Bizanţ, a ajuns 
în cele din urmă, la muntele Olimpului. Şi mulțime multă de eretici a adus la calea 
credinţei şi a fost creştinilor de mare folos. 


Deci, urcându-se în munte şi îmbolnăvindu-se, a înţeles că 1 s-a apropiat sfâr-şitul. 
A plecat atunci la Constantinopol, unde se afla unchiul său Simion, închis în 
temniță, pentru Sfintele icoane, şi, închinându-se lui, s-a săvârşit cu pace. Trupul 
lui n-a putrezit însă, ci s-a dovedit purtător de mari daruri şi s-a păstrat în cinste 
multă vreme în mănăstirea unde sfârşise. 


Iar la anul 1497, Banul Barbu Craiovescu, care a rezidit din temelie mănăstirea 
Bistriţa, din judeţul Vâlcea, a adus cu multă cheltuială, moaştele Sfântului Grigorie 
Decapolitul şi le-a aşezat la această mânăstire, unde se află şi astăzi, fiind făcătoare 
de minuni, atât pentru bolile trupeşti cât şi pentru cele sufleteşti ale celor ce vin la 
dânsele cu credinţă. 


Racla de argint în care odihnesc ele astăzi este dăruită în 1656 de Constantin 
voievod . 


Întru această zi, pomenirea celui dintre Sfinţi părintelui nostru Proclu, arhie- 
piscopul Constantinopolului, ucenicul Sfântului loan Hrisostom şi moştenitor al 
scaunului său (f 24 iulie 446). 


Acest dintre Sfinţi părintele nostru Proclu a trăit pe vremea împărăției lui Teodosie 
cel tânăr (408-450). Deci, pentru că era cucernic şi îmbunătățit, a fost hirotonit 
episcop al Cizicului de către Sfântul Sisinie, patriarhul Constan-tinopolului. ŞI, 
mergând la Cizic, n-a fost primit de către clericii eparhiei sale, că aveau hirotonit 
pe altul, cu numele Dalmat. Pentru aceasta s-a întors înapoi la Constantinopol, 
rămânând fără eparhie. 


Deci, după ce a murit Maximian, patriarhul Constantinopolului, în aprilie 437, a 
fost ales Proclu, ca patriarh al Constantinopolului. Proclu a urcat în scaunul 

patriarhal chiar în ziua mântuitoarelor patimi ale Domnului, adică în sfânta şi 
marea Joi. 


Deci, binevieţuind şi păstorind doisprezece ani şi trei luni, cu pace s-a mutat către 
Domnul. 


Întru această zi, cuvânt al Sfântului Antioh despre milostenie şi iubirea de 
săraci. 


Iubirea de săraci şi iubirea de străini sunt două ramuri de măslin cu al căror rod se 
ung toţi, din care însuşi Domnul Îşi unge capul şi picioarele şi va răsplăti în 
Împărăţia cerească pe acela pe care-l unge. Că adevăratul iubitor de săraci aude pe 
Cel ce zice: "Milostenia şi credinţa nu te vor lăsa pe tine, însă să le legi pe ele de 
grumazul tău şi vei afla darul, ca să gândeşti cele bune înaintea Domnului şi a 
oamenilor”. 


Iar căile drepţilor întocmai cu lumina strălucesc, mergând înainte luminează, până 
ce se isprăveşte ziua. 


= Încă şi Legea poruncește, zicând: "Deschide mâinile tale spre cel sărac, ca 
să nu strige către Dumnezeu împotriva ta”. 

— Iar la Proverbe zice: "Viaţa săracului să nu o uiţi şi sufletele celor flămânzi 
să nu le întristezi şi să nu ocoleşti cu milostenia ta pe cei ce au trebuinţă. Pe 
fratele cel scârbit să nu-l alungi, nici să-ţi întorci faţa ta de la sărac”. Şi 
iarăşi zice: "Omul cel milostiv, sufletului său îi face bine, iar cel nemilostiv 
îşi pierde trupul său”. 

= Și proorocul Osea zice: "Să semănaţi cu dreptate şi mila şi dreptatea să le 
păziţi şi să vă apropiaţi de Dumnezeul vostru de-a pururea”. 

—> Daniil a zis lui Nabucodonosor: "Sfatul meu să fie plăcut înaintea ta, îm- 
părate, păcatele tale să le curățeşti cu milostenia, şi nedreptăţile tale, cu 
îndurările spre cei săraci”. 

= Iar David zice: "Împărţit-a, dat-a săracilor, dreptatea lui rămâne în veacul 
veacului Domnul iubeşte milostenia şi dreptatea. Fericit este cel ce înţelege 
pe cel sărac şi netrebnic, că în ziua cea rea îl va izbăvi pe el Domnul”. 

— Iar lov a zis: "Au doar am lăsat eu pe cineva să iasă din uşile mele cu sânul 
deşert?” 

= Și altul: "Pleacă-ţi urechea ta la cel sărac, că cel ce dă săracului, nu va 
duce lipsă”. Și iarăşi: "Pe cât poate da mâna ta şi pe cât îţi este puterea, fă 

milostenie”. Că omul milostiv sufletului său îi face bine, şi binecuvântarea 
lui Dumnezeu este peste capul celor ce dau”. 


Bogăția, poate să fie izbăvire a sufletului omului. Cu milosteniile şi cu credinţa se 
curăță păcatele. Şi cel ce miluieşte pe sărac împrumut dă lui Dumnezeu şi, după 
darea lui, i se va răsplăti. 


Deci, bine este omului a da din destul celor lipsiţi, din ostenelile sale, cele ce dă 
Domnul, fără alegere cui să dea, sau cui să nu dea. Cu slujba aceasta prea dreaptă 
se împlineşte pentru că este slăvită la Dumnezeu. Şi aşa, drept să slujească lui 
Dumnezeu şi viu va fi. Că mare este omul şi scump bărbatul cel milostiv. 


Iar apostolul zice: "Cel ce seamănă cu zgârcenie, cu zgârcenie va şi secera. lar cel 
ce seamănă cu binecuvântare, cu binecuvântare va şi secera”. Și mai zice: 
"Macedonia şi Ahaia ne-au rugat, cerând harul de a lua parte şi ele la ajutorarea 
sfinților celor săraci, care sunt în lerusalim". 


lar Domnul a zis: "Vindeţi averile voastre şi daţi milostenie şi faceţi-vă pungi ce nu 
se învechesc şi comori în cer ce nu se împuţinează, că unde sunt comorile voastre, 
acolo vor fi şi inimile voastre”. 


Intru această zi, cuvânt despre izgonirea Sfântului loan Gură de Aur. 

Eudoxia împărăteasa, mâniindu-se pe loan Hrisostom din pricina viei lui 
Teognost, pentru care era mustrată de loan, a adunat sinod nedrept, pe Teofil, 
episcopul Alexandriei şi pe alți treizeci şi cinci de episcopi, şi, pe toţi i-a câştigat 
cu daruri, ca să iscălească pentru izgonirea lui loan. 

lar loan era în biserică, învățând poporul, împreună cu patruzeci de episcopi. Şi 
venise în acea vreme şi episcopul Epifanie din Cipru, şi împărăteasa, chemându-l, 
l-a rugat ca şi el să iscălească la izgonirea lui loan. 

Dar Epifanie a zis: "Chiar dacă toţi vor iscăli, eu nu voi iscăli”. 


Iar loan a scris lui Epifanie, zicând: "Oare şi tu ai iscălit pentru izgonirea mea?" 


lar Epifanie i-a scris, zicându-i: "Răbdătorule de chinuri, biruieşte, şi când eşti 
bătut !" 


Ar Dr De De Dr de De dr De De De De Dr Dr Dr Dr De De de de dr fr Ar A 


Xp XP XP XP 3 2 2 e E 30 E 3 2 2 2 2 E 30 3 30 IE 2 DE DP E E E E XX 


De De de De Dr De De De De De De Dr Dr De De De de De Dr Dr de de de dr drd 


Xp PP XP IP ID 2 E 30 E 3 2 2 27 e 30 E IE IE 2 E XX 


Într-acea vreme, Teofil, împreună cu episcopii săi, au judecat pe Sfântul loan, 
hotărând să fie izgonit din scaun, şi, ca nişte lupi, l-au scos pe loan cu sila şi l-au 
surghiunit pe el departe, peste mare. Însă poporul s-a tulburat foarte, că îl iubea pe 
loan, şi l-au adus înapoi. 


lar după câtăva vreme, iarăşi, s-a ridicat furtuna cea dintâi asupra fericitului, dintr- 
o pricină ca aceasta: 


Pe un stâlp înalt, aproape de biserica Sfintei Sofia, în mijlocul uliţei celei mari era 
făcut şi pus un idol de argint, cu chipul împărătesei Eudoxia. Şi era obiceiul să se 
facă acolo prilej de veselie, cu jocuri de tot felul. Deci, Sfântului loan părându-i-se 
că spre ocara bisericii s-a făcut acel loc de veselie, acolo aproape, a început, cu 
îndrăzneală, după obiceiul său, să ridice glas asupra celor ce au pus idolul acela 
acolo şi au poruncit ca acolo să se facă jocuri. 


lar împărăteasa, având încă în amintire mânia ei cea mai dinainte asupra sfântului, 
auzind cuvintele lui, a început a înţelege că împotriva ei grăieşte sfântul, pentru a o 
defăima. Şi aşa socotind, s-a umplut de mânie şi iarăşi a început a pune sârguință 
ca să adune sobor împotriva Sfântului loan. 


lar sfântul, simțind aceasta, a început mai luminat a grăi despre dânsa, înaintea a 
toată adunarea: "Iarăşi Irodiada se îndrăceşte, iarăşi se tulbură, iarăşi joacă şi saltă, 
iarăşi caută capul lui loan”. 


lar împărăteasa, auzind acestea, s-a pornit spre mânie şi l-a izgonit pe loan, so-bor 
mare făcând şi îmboldindu-l la mânie şi pe împăratul. lar când a izgonit pe loan, a 
ieşit o văpaie de la Pristol, care a ars biserica şi palatele şi zidurile şi curţile şi, 
intrând văpaia, a ars şi palatul în care se adunau dregătorii, pentru ca, din aceasta, 
tuturor să le fie cunoscut că, nu din întâmplare, ci din mânia lui Dumnezeu s-a 
făcut o ardere ca aceasta, din pricina izgonirii Sfântului loan Gură de Aur. Şi în trei 
ceasuri, din ceasul al şaselea din zi, până în ceasul al nouălea, mulțime de ziduri 
prea frumoase şi podoabe de mulţi ani şi nespuse bogății în cenuşă s-au prefăcut. Și 
nici un suflet n-a pierit din tot norodul, în pojarul acela înfricoşat, şi toţi ziceau că 
pentru izgonirea Sfântului loan, pedepseşte Dumnezeu cetatea cu foc, pentru că, 
fără de vină, a fost izgonit plăcutul lui Dumnezeu. 


Iar vrăjmaşii Sfântului loan, împotrivă răspundeau, zicând că cei de acelaşi gând 
cu loan au aprins biserica. Şi mulți au fost prinşi şi puşi la chinuri de dregătorul 
cetăţii, care era păgân cu credinţa, încât unii au şi murit. Însă nu s-a aflat nici o 
pricină de la oameni a acelei arderi cu foc, fără numai din mânia lui Dumnezeu. 

Iar pe loan l-au surghiunit în Cucuz, cetatea Armeniei, iar acolo toți jertfeau şi se 
închinau la idoli şi pe soare îl făceau Dumnezeu. lar loan, pe toţi oamenii ce erau 
acolo, i-a adus la credinţa creştinească, şi pe un paralitic, ce zăcuse opt ani pe un 
pat, l-a tămăduit. 


Deci, auzind de acestea, papa Inochentie al Romei, împreună cu Honorius 
împăratul, au scris o scrisoare către împăratul Arcadie, zicând: "Pentru aceea s-a 
pogorât mânia lui Dumnezeu peste cetatea ta şi peste voi toţi, că ai izgonit fără de 
lege pe loan. Şi acum, să porunceşti ca să se facă sobor în Tesalonic". 


lar Eudoxia împărăteasa, auzind aceasta, a pus străji la toate drumurile dinspre 
Roma, ca să nu lase pe nimeni de la Roma să intre în Constantinopol, ci pe toţi să-i 
întoarcă. Şi iarăşi, a trimis papa Inochentie cinci episcopi, dar straja prinzându-i, 1- 
a trimis înapoi. 


Iar fericitul loan, din zavistia asupritorilor, a fost dus în Cucuz în Aras, felurite 
necazuri făcându-i lui, ca să moară cât mai degrabă. lar de acolo, l-au dus la un loc 
pustiu, ce era lângă malul Mării Pontului. Şi 1 s-au arătat lui pe cale, treaz fiind el, 
Sfinţii apostoli Petru şi loan, pe care-i văzuse şi mai înainte, fiind el în Antiohia, şi 
i-au zis lui: "Bucură-te, păstorule cel bun al oilor celor cuvântătoare ale lui Hristos, 
cel ce eşti tare răbdător de chinuri, că suntem trimişi la tine de stăpânul cel de 
obşte, Domnul lisus Hristos, Dumnezeul nostru, ca să-ţi ajutăm ţie şi să te 
mângâiem pe tine în ostenelile tale, pe care le-ai luat pentru curăţia sfaturilor tale. 
Că ai mustrat pe împărăteasa, care făcea fărădelege, următor făcându-te lui loan 
Botezătorul, cel ce a mustrat pe împăratul Irod, pentru Irodiada, soția lui Filip, 
fratele său. Acum dar, împuterniceşte-te şi te întăreşte că plata ta multă este în 
ceruri. Drept aceea, şi noi vestim ţie bucurie mare că, peste puţine zile, te vei duce 
la Domnul Dumnezeul nostru şi vei fi în odihnă cu Dânsul, în Cereasca Împărăţie. 
lar Eudoxia va fierbe în viermi şi te va căuta pe tine spre ajutor şi nu te va afla şi 
va muri în păcatele ei". Şi aceasta zicându-i, s-au dus de la dânsul. 


Iar, venind ei în Comane, care este un loc la Marea Pontului, afară din cetate, s-au 
aşezat lângă biserica Sfântului mucenic Vasilisc. ar, într-acea noapte, i s-a arătat 
lui mucenicul Vasilisc şi 1-a zis: "Nădăjduieşte, frate Ioane, că mâine amândoi vom 
fi dincolo”. 


S-a arătat încă mucenicul Vasilisc şi preotului bisericii, zicându-i: "Să găteşti loc 
fratelui loan”. lar a doua zi, a rugat loan pe ostaşi, să aştepte acolo până la al 
cincilea ceas, dar ei nu l-au ascultat şi au ieşit. Şi, înotând cu corabia ca la treizeci 
de stadii, s-au întors la biserica de unde au plecat. lar după ce au venit, îndată 

fericitul loan a cerut luminoase veşminte arhiereşti şi, dezbrăcându-se de hainele 
sale dintâi, s-a schimbat până la încălțăminte şi, pe acestea, le-a împărțit la cei ce 
au fost în corabie cu dânsul. După aceea s-a împărtăşit cu Trupul şi Sângele 
Domnului şi a rostit înaintea celor ce erau acolo rugăciunea cea de pe urmă. Şi, 
zicând cuvântul cel obişnuit: "Slavă lui Dumnezeu pentru toate" a pecetluit cu 
"Amin". Şi-a întins apoi picioarele cele ce alergaseră spre mântuirea celor ce voiau 
să se pocăiască, mustrând păcatele cele din răutate făcute. Aşa a adormit, cu fericit 
şi negrăit somn, Sfântul loan Hrisostom. 


Fie ca să fim şi noi vrednici de pomenirea lui şi cu rugăciunile lui să câştigăm 
Impărăţia Cerului. 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici — Proloagele de la Ohrida din 20 noiembrie 


Sfintul Nicolae Yelimirovi ip 
poa P» V 


Iulie = Decembrie 


Pomenirea Sfântului prea cuvios Grigorie Decapolitul 


Sfântul Grigorie s-a născut în Decapolea isauriană din părinți foarte nobili şi 
bogaţi, Serghie şi Maria. 


După ce şi-a încheiat studiile, părinţii lui au dorit să îl căsătorească, dar el a fugit la 
pustie şi s-a tuns monah. 


EI a vieţuit în diferite locuri: la Bizanţ, la Roma şi în Muntele Olimp. Dar pe 
oriunde trecea, el îi uimea pe oameni cu nevoinţele şi cu puterea lui făcătoare de 
minuni. 


Uneori deasupra capului lui se vedea o lumină cerească şi înaintea lui se arătau 
îngeri ai lui Dumnezeu. 


EI a privit la frumuseţea îngerilor şi a auzit cântările lor cereşti. 


EI a dus o viaţă îndelungată şi plăcută lui Dumnezeu pe pământ şi s-a săvârşit către 
Dumnezeu cu pace în veacul al nouălea, la Constantinopol. Sufletul lui s-a sălăşluit 
în ceruri, întru bucuria Domnului Hristos. (Sfintele lui moaşte se află la 
Mânăstirea Bistriţa- Vâlcea. - Cf. Vieţile Sfinţilor pe noiembrie, Editura Episcopiei 
Romanului şi Huşilor, 1993, p. 367.) 

Pomenirea Sfântului Proclu, patriarhul Constantinopolului 


Sfântul Proclu a fost ucenicul Sfântului loan Gură de Aur. La anul 426 el a fost 
sfințit episcop de Cizic, iar la anul 435 a fost înălțat patriarh al Constantinopo- 
lului. EI a păstorit cu multă înţelepciune şi băgare de seamă Biserica lui Dumne- 
zeu. 


În timpul arhipăstoririi lui s-au întâmplat două evenimente de seamă. Primul a fost 
aducerea moaştelor Sfântului loan Hrisostom [Gură de Aur] de la Comana la Con- 
stantinopol, la dorinţa împăratului şi a patriarhului deopotrivă, împăratul Theodosie 
cel mic domnea atunci împreună cu sora lui, Pulheria. 


Al doilea eveniment a fost marele cutremur din Constantinopol, care a zguduit şi 
împrejurimile. Multe din cele mai mari şi mai strălucitoare clădiri din Constan- 
tinopol au fost făcute atunci una cu pământul. Atunci au ieşit patriarhul şi împă- 
ratul în procesiune de rugăciuni pe străzile cetăţii, împreună cu mulţime de cler, 
aristocrați şi popor de rând, spre a îmbuna dreapta mânie a lui Dumnezeu pornită 
asupra lor. Pe când poporul se ruga astfel lui Dumnezeu, un copil a fost ridicat prin 
minune din mijlocul lor şi înălţat prin aer în înălțimile cerului, până când nu s-a 
mai văzut. Apoi el a fost întors şi aşezat încetişor pe pământ. 


Întrebat unde a fost, copilul a zis că a fost ridicat la cer printre îngeri şi că i-a auzit 
pe îngeri cântând „Sfinte Dumnezeule, Sfinte tare, Sfinte fără de moarte, miluieşte- 
ne pe noi!" 


Auzind aceste cuvinte, tot poporul le-a intonat într-un glas, iar cutremurul a încetat 
pe dată. De atunci înainte, această minunată cântare a fost adoptată de Biserică şi 
introdusă în liturgica ei. 


Copilul a murit la scurt timp după aceea şi a fost îngropat în Biserica Sfintei mari 
muceniţe Irina. 


Cu totul, Sfântul Proclu a păstorit Biserica lui Hristos timp de douăzeci de ani şi s- 
a săvârşit cu pace către Domnul, la anul 446. 


Pomenirea Sfinţilor mucenici Evstatie, Tespesie şi Anatolie 
Ei au fost fraţi de sânge, cu neamul din Nicomidia. Părinţii lor, Filoteu şi Eusebia, 


au fost păgâni care au primit Sfânta credinţă şi lumina Sfântului Botez de la 
Sfântul Antim, episcopul Nicomidiei, împreună cu fiii lor. 

Filoteu a fost hirotonit întru preot [presbiter]. După ce şi el şi soția lui s-au săvârşit 
întru Domnul, s-au declanşat şi persecuțiile teribile de la Nicomidia, împotriva 
creştinilor, pornite de răul împărat Maximian. 


La judecată au fost aduşi şi fiii lui Filoteu. Ei au fost acuzaţi, anchetați, torturați 
bestial în multe feluri, apoi osândiţi la moarte pentru credinţa lor. 


Lor în temniţă de multe ori li s-au arătat Sfinţi îngeri, care le-au adus spre mâncare 
mană din cer şi au umplut inimile lor tinere de putere, vitejie şi răbdare. 


Duşi fiind la locul uciderii, doi prieteni, Palladie şi Acachie, s-au apropiat de ei şi 
au grăit cu ei. Pe când încă grăiau asfel, sfinţii mucenici şi-au dat sufletele lor 
sfinte în mâinile lui Dumnezeu.Soldaţii atunci au tăiat capetele trupurilor lor 
moarte şi le-au dus spre arătare înaintea judecătorului. 


Cei trei sfinţi mucenici au luat moartea pentru Hristos Domnul cam pe la anul 313 
şi s-au strămutat la locaşurile împărăției Nemuritoare a Lui. 


Pomenirea Sfântului Isaac, arhiepiscopul Armeniei 


Sfântul Isaac s-a născut la Constantinopol pe când tatăl lui era trimisul imperial a 
Bizanțului pe lângă regele Armeniei. Sfântul Isaac a fost al zecelea arhie-piscop al 
Armeniei şi de la înălţimea acestei chemări a păstorit Biserica lui Hristos din acea 
țară timp de cincizeci de ani. 


În timpul Arhipăstoririi lui, printre alte fapte însemnate, s-a petrecut şi tra-ducerea 
Sfintelor Scripturi în limba armeană. Lui 1 s-a arătat prin vedenie că în cele din 
urmă armenii vor cădea de la dreapta Credinţă. 

Acest mare ierarh al Bisericii s-a săvârşit cu pace către Domnul la anul 440. 

Pomenirea celor trei Sfinte fecioare 

Acestea trei au fost de neam persan. Sub domnia Regelui Sapor ele au fost pri- 
gonite deoarece au fost creştine şi au fost omorâte tăiate fiind în bucățele mici cu 
cuțitul. Din mormintele lor au crescut trei smochini minunaţi, care au vindecat 


multe feluri de suferinţe şi de boli din popor. 


Cântare de laudă la Sfântul Proclu, patriarhul Constantinopolului 

Slăvite ucenice al slăvitului dascăl, 
O, prea înțelepte Proclu, 

robule al Mântuitorului Hristos, 
Tu ai întărit credința 

şi-ai Stârpit erezia, 

Pentru aceasta Biserica 

pe tine te slăveşte 

Ca pe un al Ortodoxiei uriaş. 


Tu slăvind pe Domnul 
te-ai făcut însuţi Slăvit, 

Și ca un corăbier destoinic 
cârmuit-ai Biserica. 


Tu minuni ai văzut şi 

pe Dumnezeu L-ai slăvit, 
Tu văzător cu duhul, 

cu mintea plină de har, 
Al Sfântului Duh 

organ Sfânt te-ai făcut 


De Duhul învăţat fiind, 

pe împărat învăţat-ai, 

Ca ale lui Hrisostom sfinte moaşte 
La Constantinopol să se aducă. 


La acea sfântă mutare şi împărat şi popor 
Văzut-au cu ochii lucrându-se minuni. 


Acum din Ceruri tu te rogi pentru noi 
Ca în Credinţa sfântă până la sfârşit să stăm. 


Cugetare 
Nici un muritor nu a tâlcuit cu mai multă dragoste şi pătrundere duhovnicească 
Epistolele Sfântului apostol Pavel decât a făcut-o Sfântul loan Gură de Aur. Nici 


chiar marele apostol nu ar fi putut interpreta mai bine propriile lui epistole. 


lată, istoria ne arată că Pavel însuşi şi-a tâlcuit epistolele prin intermediul minţii şi 
condeiului Sfântului loan Gură de Aur. 

Pe când Sfântul Proclu se afla ucenic sub ascultarea Sfântului loan Gură de Aur, 
iar acesta din urmă era patriarh, ascultarea lui de căpetenie era aceea de a îi anunţa 
sfântului vizitatorii care îl caută. 


Un anume aristocrat fusese bârfit înaintea împăratului Arcadie iar împăratul din 
această pricină îl alungase de la curtea imperială. Acest aristocrat a venit la Sfântul 
loan ca să îi ceară cu lacrimi ajutorul, acela de a mijloci la împăratul în favoarea 
lui. 


Ucenicul Proclu a mers să îi anunţe Sfântului loan Gură de Aur vizita acestui nobil, 
dar prin uşa întredeschisă el a văzut că patriarhul nu este singur, ci că împreună cu 
el se află un bărbat care, aplecat asupra patriarhului care scria, îi grăia oarece cu- 
vinte la ureche. Şederea acelui bărbat în convorbire cu patriarhul a durat până în 
zori. 


Între timp, ucenicul Proclu L-a îndemnat pe nobil să revină în seara următoare, el 
însuşi aflându-se în uimire adâncă constatând acea vizită prelungită la dascălul şi 
părintele lui. EI se întreba cine poate fi acel bărbat şi cum reuşise să intre la pa- 
triarh neanunțţat. 


În a doua noapte și în a treia noapte s-a întâmplat acelaşi lucru, iar Sfântul Proclu 
nu-şi mai putea reveni din uimire. 


Sfântul loan Hrisostom şi-a întrebat atunci ucenicul dacă nu cumva a venit să îl 
caute un anume aristocrat? La această întrebare ucenicul Proclu a răspuns că acel 
aristocrat cu adevărat a venit şi a aşteptat trei nopţi la rând, dar că el, ucenicul, nu 
I-a putut anunţa, de vreme ce înalt prea sfinția sa deja avea un oaspete, cu fruntea 
înaltă, mergând spre chelie şi care a şoptit la urechea înalt prea sfinţiei sale trei 
nopţi la rând, până în zori. 


Sfântul loan Hrisostom, uimit la rândul lui, a zis că nu îşi aminteşte să fi primit pe 
cineva la el în cele trei nopţi de mai înainte şi i-a cerut ucenicului să i-l mai descrie 
o dată pe acel bărbat. 


Atunci Sfântul Proclu a arătat la icoana Sfântului apostol Pavel şi a zis Stăpânului 
lui că bărbatul acela semăna leit cu el. 


Astfel, s-a arătat că însuşi marele apostol a fost acela care 1-a insuflat Sfântului 
loan Gură de Aur tâlcuirea Epistolelor lui. 

Luare aminte 


Să luăm aminte la minunata zidire a lumii (Facerea 1): 
e Lacum Sfânta Treime S-a sfătuit asupra Zidirii universului, 
e Lacum Dumnezeu 1-a făcut pe om după chipul şi asemănarea Sa. 


Predică despre purtarea conformă cu chemarea 


De aceea vă îndemn Să umblaţi cu vrednicie, după chemarea cu care aţi fost 
chemaţi, Cu toată smerenia şi blândeţea, cu îndelungă răbdare (Efeseni 4:1-2). 


Să nu fim mândri, să nu fim mânioşi, să nu fim laşi şi slabi - căci toate acestea ne- 
demne sunt de vocaţia de creştin. 


Această vocaţie este atât de înaltă şi de minunată, încât foarte greu îi este omului să 
nu cadă din această pricină în mândrie şi totuşi, este o mare virtute să te menţii 
deasupra fricii şi slăbiciunii atunci când eşti înconjurat din toate părțile de pri- 
mejdii de moarte şi neîncetate pierderi. 


împotriva acestor trei atitudini nesănătoase, apostolul recomandă trei atitudini 
sănătoase:împotriva mândriei el recomandă smerenia; împotriva mâniei, blânde- 
țea, iar împotriva fricii şi slăbiciunii, îndelungă-răbdare. 


Trebuie să spunem că aceste trei virtuţi: smerenia, blândeţea şi îndelungă-răbdare, 
nu exprimă deplina măsură a înălțimii vocației creştine. 


Bogăția şi înălțimea acestei chemări nu poate fi cuprinsă aici pe pământ: chemarea 
aceasta este ca un sipet scump pe care creştinul îl poartă cu sine în această lume, 
dar nu îl poate deschide şi nu se poate bucura de bogăţiile acumulate în el decât du- 
pă ieşirea din această viaţă. 


Căci doar acela care s-a înălțat până la cel mai înalt cer şi L-a văzut pe Hristos 
Domnul întru slava Lui împreună cu îngerii şi cu sfinţii poate să vadă şi să cuprin- 
dă înălțimea covârşitoare a vocației creştineşti: căci acolo se află adunarea tuturor 
biruitorilor şi a celor aleşi ai lui Dumnezeu de pe pământ, care s-au învrednicit de 
această cinste cu neputinţă de descris în cuvinte. 


O, Stăpâne Doamne lisuse Hristoase Dumnezeul nostru, Numele Tău este Nu- 
mele cel mai scump nouă pe pământ! Ţie se cuvine toată slava şi mulțumita în 
veci. Amin. 

Sfântul Proclu, episcop de Cizic - Omilii la Întruparea Domnului 


Omilia 1, citită în marea Catedrală constantinopolitană către Nestorie Kathe- 
zomenou 


Introducere 


Omilia 1 a fost rostită cu ocazia sărbătorii mariale în Constantinopol în timpul celei 
de-a două decade a secolului al V-lea, fiind una din puţinele lucrări ale Sfântului 
Proclu care pot fi datate cu acuratețe, se pare în timpul sărbătorilor dedicate 
Crăciunului din anul 430, în mod sigur în ziua de 26 decembrie. După mărturia 
manuscriselor, a fost predicată în Marea Catedrală constantinopolitană, într-o 
ceremonie prezidată de Nestorie, pe atunci Patriarh al Constantinopolului, care l-a 
îndemnat pe Sfântul Proclu să predice. 


Laudele pe care Sfântul Proclu le aduce Fecioarei au fost pronunţate chiar în cea 
mai aprinsă perioadă a controversei nestoriene cu privire la locul Fecioarei Maria 
în istoria mântuirii şi în cultul consacrat al Bisericii. Controversa a fost deschisă de 
Nestorie care era indignat de venerația excesivă acordată în Constantinopol 
Fecioarei. Omilia 1 a fost un adevărat triumf pentru Sfântul Proclu, pe atunci încă 
Episcop de Cyzic. În aceste omilii a stabilit venerarea Născătoarei de Dumnezeu pe 
principii teologice şi exegetice. Omilia 1 a fost păstrată într-un mare număr de 
manuscrise în aproape toate limbile bisericii primare, ceea ce arată larga lui 
circulație şi mai ales influenţă. La mai puţin de un an după predicarea ei, a fost 
inclusă în lucrările Sinodului de la Efes, unde a primit un statut canonic. A fost un 

text intens citat şi antologat. În secolul al VI-lea a fost citată în lucrările dogmatice 
ale lui Iustinian. În secolul VII-VIII a fost încorporată în florilegiul anonim 
Doctrina Patrum de Incarnatione Verbi şi Hodegos al lui Anastasie al Sinaiului. 
Începând cu secolul al 11-lea lecţionarele purtau indicaţia expresă că această 
omilie trebuie să fie citită la toate sărbătorile Născătoarei de Dumnezeu. Prologul 
omiliei a fost pus pe muzică fără greutate şi curând a intrat în paginile Octoihului. 
Începând cu secolul al 14-lea, imnul a devenit atât de cunoscut, încât istoricul 
Xanthopoulos când a descris evenimentele tumultuoase petrecute în jurul Omiliei 
în secolul al V-lea, în loc să citeze omilia, citează imnul. Ediţia critică după care 
am efectuat traducerea este după E. Schwartz, ACO I, 1, 1 (Berlin şi Leipzig, 
1927). 


Feciorelnic praznic astăzi, fraţilor, cheamă limba spre laudă şi sărbătoarea de faţă 
se face dătătoare de mult folos pentru cei adunaţi împreună. Şi aceasta în chip 
foarte potrivit. Căci are drept subiect curăţia şi lauda cea desăvârşită a întregului 
neam femeiesc şi slava unei femei, în acelaşi timp fecioară şi maică. Frumoasă 
împreunare! Căci iată, pământul şi marea slujesc de străji pentru Fecioară: marea 
desfăşoară drum lin corăbiilor, iar pământul îndreaptă paşii celor ce umblă pe uscat 
fără de împiedicare. Să sălteze întreaga fire, fecioarele să fie slăvite! Fecioarele să 

fie slăvite şi să dănţuiască oamenii toţi. Căci unde s-a înmulţit păcatul, acolo harul 
covârşeşte [Rom. 5: 20.]. Ne-a chemat pe toţi Maria, vasul cel de mult preţ şi fără 
de întinăciune al fecioriei, Raiul cel cuvântător al celui de-al doilea Adam [Rom. 
5:14; 1 Cor. 15:21-22; 45-49.], Cel ce a lucrat unirea celor două firi, lauda 
legământului celui mântuitor, patul de nuntă unde Cuvântul s-a nuntit cu trupul, 
rugul cel aprins [Ex. 3:2.] al firii omeneşti pe care focul cel arzător al dumnezeirii 
nu l-a mistuit, cu adevărat norul cel uşor [îs. 19:1.], care a purtat cu trupul pe cel 
purtat de heruvimi, lâna cea prea curată [Jud. 6:37-38.], udată de roua cea din cer 
căzută cu care Păstorul a îmbrăcat mieluşeaua [În.10:11.], roabă şi maică, fecioară 
şi cer, singur pod al lui Dumnezeu către oameni, urzeală înfricoşătoare a 
iconomiei, întru care s-a ţesut tunica unirii [În. 19-23.], al cărei urzitor este Duhul 
Sfânt, a cărei ţesătoare a fost Puterea celui Preaînalt care a umbrit-o [Lc. 1:35.], iar 
lâna - vechea tunică a lui Adam. Firul împletitor era trupul fără de prihană din 
Fecioară, acul- harul nemăsurat al celui purtat, iar ţesător este Însuşi Cuvântul cel 
intrat prin auz. 


Cine a cunoscut, cine a auzit că Dumnezeu s-a sălăşluit necircumscris în pântece, 
Cel pe care cerurile nu l-au cuprins, iar pântecele nu l-a îngrădit, ci din Fecioară S- 
a născut nu doar simplu Dumnezeu, nici doar simplu om. Cel ce astăzi S-a născut 
poarta care odinioară era a păcatului a arătat-o uşă a mântuirii. Căci acolo unde 
şarpele a vărsat veninul prin neascultare, acolo Cuvântul, prin ascultare, intrând în 
altar, S-a întrupat. Acolo unde s-a ivit cel dintâi ucenic al păcatului, Cain, acolo 
izbăvitorul neamului omenesc, Hristos, fără de sămânță a odrăslit, fără a Se ruşina 
Iubitorul de oameni de durerile naşterii din femeie. Căci Viaţă era lucrul ce se 
săvârşea. Nu S-a întinat sălăşluindu-Se, însuşindu-şi mădulare pe care Însuşi fără 
de prihană le-a creat. Dacă Maica Domnului nu rămânea Fecioară cel născut ar fi 
rămas un simplu om, iar naşterea nu ar mai fi fost străină şi mai presus de fire. Dar 
dacă şi după naştere a rămas fecioară, atunci în chip de negrăit S-a născut Cel care 
şi prin uşile încuiate [În. 20:19-26.] fără împiedicare a intrat. Şi oare nu însoţirea 
celor două firi Toma o vesteşte când zice: “Domnul meu şi Dumnezeul meu...”| În. 
20:28.] 


Nu te ruşina de durerile naşterii, omule, căci acestea s-au făcut pentru noi temei de 
mântuire. Căci dacă nu s-ar fi născut din femeie, nu ar fi murit, nu ar fi nimicit prin 
moarte puterea care s-a înstăpânit asupra morţii, adică diavolul [Evr. 2:14.]. Căci 
nu este nici o întinăciune pentru un arhitect să intre în casă pe care însuşi a zidit-o, 
nici nu întinează vasul pe olarul care înnoieşte pe cele ce a plăsmuit. La fel, nu îl 
întinează pe cel fără de prihană faptul că a ieşit din pântece fecioresc, pe care tot el 
făcându-l, nu s-a întinat şi pentru aceasta, ieşind din el nu se spurcă. O, pântece 
întru care s-a dat înscrisul eliberării noastre a tuturor. O pântece întru care s-a făurit 

arma împotriva morţii, o, țarină întru care Semănătorul întregii făpturi, Hristos, ca 
pe un rod fără de sămânță l-a odrăslit. O, templu întru care Dumnezeu s-a făcut 
preot nu preschimbând firea, ci îmbrăcând din milă pe cel după rânduiala lui 
Melchisedec [Evr. 6:20, 7:11. Ps. 109:4.]. Cuvântul trup S-a făcut [În. 1-14.], deşi 
Iudeii nu cred celor spuse de Domnul că Dumnezeu chipul omului a purtat | Filip, 
2:7.] şi cu toate că Elinii iau în râs minunea. Căci pentru aceasta “Pentru iudei 
[taina] s-a făcut sminteală, pentru neamuri, nebunie [/ Cor. 1:23]. Fiindcă minunea 
este mai presus de Cuvânt, lar dacă Cuvântul nu S-a sălăşluit în pântece, nu ar fi 
stat trupul pe tron; dacă hulă împotriva lui Dumnezeu a ieşit din mitră, atunci este 
hulă şi pentru îngeri să slujească unui om. [Mr 4:21. Evr. 1:14.] 


Aşadar, cel ce prin fire este nepătimitor şi pentru milă multpătimitor, nu prin 
progres este Hristos Dumnezeu, să nu fie, ci din milă S-a făcut om, precum 
credem, nu îl propovăduim un om făcut dumnezeu, ci mărturisim pe Dumnezeu 
întrupat. Pe propria roabă a făcut-o maică Cel ce după fire este fără maică, iar după 
iconomie fără de tată. Atunci cum este EI, potrivit Sfântului Pavel, “fără de maică” 
şi “fără de tată”? [Evr. 7:3.] Dacă e doar om, nu e fără de mamă, căci are mamă, iar 
dacă este doar Dumnezeu, atunci nu este fără tată, căci are tată. Dar acum, Însuşi 
este fără de mamă ca Ziditor a toate, iar fără de tată, ca om. 


Luaţi aminte şi la numele arhanghelului care a binevestit Mariei, el se numea 
Gavriil. [Lc. 1:26.] Dar cum se tâlcuiește Gavriil? Dumnezeu şi om, fiindcă 
Dumnezeu care a binevestit prin el este Dumnezeu şi om, numele [Numele lui 
Gabriel, etimologia Sfântului Proclu este în mod esenţial corectă. Numele evreiesc 
este compus din Gever, care înseamnă un tânăr, un om puternic, un luptător şi EI 
care este un cuvânt pentru Dumnezeu.] a anticipat minunea, ca să fie crezută 
iconomia. Află, aşadar, pricina venirii şi slăveşte puterea Celui întrupat, căci multe 
datora neamul oamenilor şi din pricina datoriei era pierdut. Căci prin Adam toţi am 
iscălit zapisul păcatului. Diavolul ne ținea pe noi robi, aducând înainte preţul 
nostru, folosindu-se de zapisul trupului nostru celui cu multe patimi, a stătut 
izvoditorul cel rău, înfricoşându-ne cu datoria noastră şi cerând satisfacerea 
dreptăţii înfruntate. Trebuia aşadar una din două: sau să aducă moartea asupra 
tuturor din dreptate, fiindcă “toți au păcătuit” sau să îl dea pe unul ca Acesta drept 
răscumpărare, Care să fie achitarea preţului cerut. Aşadar, omul prin sine nu putea 
să se mântuiască, căci era robit prin datorie, iar un înger să îl răscumpere nu putea, 
fiindcă s-ar fi pierdut în faţa unui astfel de preţ de răscumpărare: trebuia aşadar, ca 
cineva fără de păcat să moară pentru păcătoşi. Căci numai aceasta rămăsese pentru 
dezlegarea de rău. 

Ce s-a petrecut atunci? Cel ce toată făptura a adus-o la fiinţă, Cel ce nu este lipsit 
de nici o bunătate, a dăruit celor osândiţi viaţa cea mai sigură şi cea mai potrivită 
dezlegare morţii şi s-a făcut om cum numai el ştie, (căci cuvântul nu poate tâlcui 
minunea) şi moare întru ceea ce a devenit şi mântuieşte întru ceea ce era, potrivit 
Sfântului Pavel care zice: “întru El avem răscumpărarea noastră, prin sângele Lui, 
iertarea păcatelor.” | Efes. 1:7.] O, ce târg! A lucrat nemurirea pentru alţii, căci El 
Însuşi era nemuritor. Şi astfel altul după iconomie nici nu era, nici nu a fost, nici nu 
este, nici nu va mai fi decât numai cel născut din Fecioară, Dumnezeu şi om, 
neavând numai vrednicia de a contrabalansa mulţimea împricinaţilor, ci este şi mai 
presus de orice osândă dată împotriva lor, pe de o parte, fiindcă Fiu fiind, a păstrat 
neschimbată asemănarea cu Tatăl, pe de alta, Creator fiind, are neîmpuţinată 
putere. Și, în sfârşit, deoarece, ca lubitor de oameni, El manifestă o nesfârşită 
compătimire, iar ca arhiereu |Evr. 3:1.], este vrednic de încredere pentru a plăti 
datoria. Dintre acestea nimeni nu ar găsi nimic care să fie egal sau măcar şi 
apropiat asemenea cu aceasta. Vezi dar iubirea Lui de oameni ! Lăsându-se de voie 
osândit, a dezlegat osânda morţii celor ce Îl răstigneau şi a întors fărădelegea 
ucigaşilor în mântuirea celor fărădelege. 


Aşadar, faptul de a mântui nu ţinea de un simplu om. Căci un simplu om are el 
însuşi nevoie de un mântuitor, potrivit lui Pavel care zice: « toţi au păcătuit » [| 
Rom. 3:23.] Păcatul apropie de diavolul, iar diavolul trimite la moarte, ducând cele 
ale noastre în cel mai mare pericol, izbăvirea era cu neputinţă, doctorii trimişi la 
noi ne osândeau. Apoi ce s-a întâmplat ? Când profeţii au văzut că rana era mai 
adâncă de priceperea omenească au strigat la doctorul cel din ceruri şi unul zicea: « 
pleacă cerurile şi Te pogoară » [Ps. 143:5.], un altul « vindecă-mă, Doamne şi voi 
fi vindecat.» [ler. 17:14.] altul, « deşteaptă puterea Ta şi vino să ne mântuieşti.» 
[Ps. 79:2.] altul «Oare adevărat să fie că Dumnezeu va locui cu oamenii pe pământ 
?» [5 Regi, 8:27] iar altul « Degrab să ne întâmpine pe noi îndurările Tale, 
Doamne, că am sărăcit foarte »| Ps. 78:8.] altul « vai, vai sufletul meu om cucernic 
nu mai este în ţară şi nu este nici un om drept pe pământ.»| Mih. 7:1-2.] iar altul, 
«Dumnezeule, spre ajutorul meu ia aminte, Doamne, să-mi ajuţi mie, grăbeşte-te! » 
[Ps. 69:1.] altul: «lată, iată, cel ce trebuie să vină va veni şi nu va întârzia 
Dumnezeu» | Avacum, 2:3; Evr.10:37.], altul « rătăcit-am ca o oaie pierdută caută 
pe robul tău, pe cel ce nădădjuieşte întru Tine »| Ps. 178:176.], altul, « Dumnezeu 
strălucit va veni şi nu va tăcea. »| Ps. 49:3.] Aşadar nu a trecut cu vederea mult 
firea tiranisită cel ce prin fire este Stăpânul firii şi nu a lăsat Dumnezeu cel plin 
milostivire ca până în sfârşit să fie robită diavolului, ci a venit Cel ce este pururi 
prezent şi a vărsat drept izbăvire propriul sânge şi a dat plată morţii pentru neamul 
omenesc cel ce a purtat trupul cel născut din Fecioară şi a răscumpărat lumea din 


Ar Dr De De Dr de De Dr De De De De Dr Dr Dr De De De de de dr fr A A 


Xp PP XP IP 2 DE 0 E 30 E 3 2 2 2 2 E 30 E 30 IE 2 DE E E XX 


De De de De Dr dr de De De De De Dr Dr De De De dr De dr Dr De de de dr drd 


Xp PP IP IP 3 E 2 E 30 E 3 2 2 2 27 E 30 E IE IE 2 E E XX 


legea blestemului, cu moartea pe moarte nimicind încât strigă Pavel: Hristos ne-a 
răscumpărat pe noi din blestemul legii» | Gal. 3:13.] 


Aşadar, Cel ce a răscumpărat nu este un simplu om, o ludeule, căci firea 
omenească a fost robită prin păcat, dar nici Dumnezeu golit de trupul omenităţii, 
căci a avut trup, o, Manihee ! căci dacă nu S-ar fi îmbrăcat întru mine, nici nu m-ar 
fi mântuit. Cel ce S-a format în pântecele Fecioarei a îmbrăcat blestemul şi acolo s- 
a făcut înfricoşătorul schimb, căci dând duh a primit trup. Căci Acelaşi a fost cu 
Fecioară şi din Fecioară. Cu ea, fiindcă a umbrit-o [Lc. 1:35]. Din ea, fiindcă S-a 
întrupat. Dacă unul era Hristos şi altul Dumnezeu Cuvântul nu ar mai fi fost 
Treime, ci o tetradă, să nu sfâşii haina iconomiei cea ţesută de sus [În. 19:23.], să 
nu înveţi cu Arie, căci acela în chip necucernic separă firea. Tu însă nu despărți 
unirea, ca să nu fii despărțit de Dumnezeu. Căci cine oare S-a arătat „celor din 
întuneric şi celor ce stau în umbra morţii ?” | Lc. 1:79.] Omul. Şi cum oare? Acela 
din întuneric ne-a scos după Sfântul Pavel care zice: „Acela ne-a izbăvit pe noi din 
puterea întunericului” [Col.1:13.]. Şi iarăşi: „Altădată eraţi întuneric.” [Efes. 5:8] 
Cine deci S-a arătat? David învaţă zicând: „Binecuvântat este cel ce vine întru 
numele Domnului” |Ps. 117:26.] Şi Isaia : „Strigă din toate puterile şi nu te opri, 
dă drumul glasului să sune ca o trâmbiţă.” [î5.58:1.] Zice limpede şi David. Cine 
este acesta? Domnul Dumnezeul puterilor „Dumnezeu este Domnul şi S-a arătat 
nouă.” [Ps. 117:27.] Cuvântul trup S-a făcut [În. 1:14.]. Firile se adună împreună şi 
neamestecată a rămas unirea. 

A venit să mântuiască, dar trebuia şi să pătimească, după cum era cu putinţă, una 
din cele două? Omul singur nu putea să se mântuiască. Dumnezeu singur să 
pătimească nu putea. Cum atunci? EI însuşi fiind Dumnezeu [Emanuil] S-a făcut 
om şi întru ceea ce era a mântuit, iar întru ceea ce a devenit, a pătimit. Pentru 
aceasta când a văzut sinagoga încununându-L pe El cu cunună de spini, 
deplângând îndrăznirea a zis: „Fiice ale Ierusalimului, veniţi şi vedeţi cununa, cu 
care l-a încununat pe El maica Lui.” [Cânr. 3:11] Căci acelaşi a purtat cunună de 
spini şi tot el a dezlegat osânda spinilor. [Gen.3:18-19.] Acelaşi este cel din sânul 
Tatălui [În. 1:18.] şi acelaşi în pântecele Fecioarei, purtat în braţele Fecioarei şi 
„peste aripile vânturilor” [Ps. 103:3.], închinat de îngeri [Evr. 1:6.] şi petrecând 
împreună cu vameşii [M?. 9:10.], serafimii nu ÎL privesc [Îs. 6:2.] şi Pilat îl 
anchetează [Mz. 15:2.]. Robul Îl pălmuieşte [În. 18:22.] şi zidirea se cutremură, pe 
cruce a fost pironit şi tronul nu S-a golit. Închis în mormânt şi cerurile ca pe o piele 
le-a întins [Ps. 103.2], între morţi a fost socotit şi iadul a prădat, jos ca un tâlhar 
[Mr. 27:63.] a fost judecat şi în cer sfânt este slăvit, o, ce mare taină! Văd minunile 
şi propovăduiesc dumnezeirea, văd patimile şi nu neg omenitatea, dar Emmanuil 
uşile firii a deschis ca om, dar peceţile fecioriei nu le-a rupt ca Dumnezeu. Ci astfel 
a ieşit din mitră cum prin auz a intrat. Aşa s-a născut, cum a fost zămislit. 

Nepătimaş a intrat, negrăit a ieşit potrivit cu profetul lezechiel care a zis: „Apoi m- 
a dus bărbatul acela înapoi la poarta cea dinafară a Templului, spre răsărit şi 
aceasta era închisă. Poarta aceasta va fi închisă, nu se va deschide şi nici un om nu 
va intra pe ea căci Domnul Dumnezeul lui Israel a intrat pe ea. De aceea va fi 
închisă” [lez. 44 :1-2.] lată dovada limpede a sfintei şi de Dumnezeu Născătoarei 
Maria, să se dezlege orice cuvânt împotrivă deci şi să ne luminăm cu învăţătura 
Scripturilor, pentru ca să dobândim şi Împărăţia Cerurilor în Hristos lisus Domnul 
nostru, Lui fie slava în vecii vecilor. Amin. 

Sfântul Proclu al Constantinopolului - Omilia a 3-a la Întrupare 


Multe şi felurite laude strălucesc viaţa omenească prin ciclul sărbătorilor şi al 
praznicelor unei vieţi ostenitoare, preschimbând în bucurie toată întristarea şi 
truda. Căci aşa cum cei ce cutreieră mările în vreme de furtună se bucură de porturi 
ca de braţele vieţii, la fel omul, sărbătorind în multe împrejurări ale vieţii, se 
bucură de sărbătoare aşa cum o mamă ne cruţă de grijă. 


Căci sărbătoarea este uitarea întristării, adormirea grijilor, bucuria ţăranului, 
dăruitoare strălucirii, răgaz pentru rugăciune, vara săracilor, podoaba bisericii, 
lauda cetăților, naufragiul vrăjmăşiei, răsăritul prieteniei, cerul pe pământ, dar în 
sfârşit, pentru ce vorbesc aşa de mult? Sărbătoarea e rodul învierii, potrivit 
profetului care zice: „Prăznuieşte, Iuda, sărbătorile tale, împlineşte făgăduinţele 
tale, un vrăjmaş distrugător a pornit împotriva ta, Ninive.” [Naum, 2:1-2.] 


Dar multe sunt sărbătorile, iar câştigul sărbătorilor nu este la fel. Căci unele sunt 
rânduite de la Dumnezeu, iar altele sunt introduse de diavolul, fiindcă unele ne 
ameninţă sufletele cu pierzania, altele slujesc mărimii pântecelui. Dar sunt şi altele 
care agonisesc mântuire firii omeneşti. Şi elinii sărbătoresc, dar în chip ruşinos, 
făcând patimile dumnezei şi de aici se întinează cu noroiul ruşinii. ludeii iarăşi şi ei 
sărbătoresc, dar îl confundă pe Dumnezeu cu pântecele [Filip. 3:19] şi fac 
sărbătorile tot atâtea prilejuri pentru păcate peste măsură. Aceştia, sărbătorind în 
pustie, s-au închinat chipului turnat din aur [Ex. 32:4.]. În perioade de criză şi 

război, posteau [Îs. 55:4.]. Iar în Ierusalim, în timp ce prăznuiau, cruce Stăpânului 
i-au înălţat [/n. 18:28.], o, zile de prăznuire ale iudeilor, a căror strălucire este 
înşelare şi a căror desfătare sfârşeşte cu moarte. 


Dar sărbătorile creştinilor sunt sfinte şi mai presus de fire şi cu adevărat izvoare şi 
comori ale mântuirii, căci cea dintâi sărbătoare a noastră propovăduieşte venirea 
lui Dumnezeu la oameni, iar îndată după aceasta închipuie sfințirea apelor şi mitra 
botezului, a treia, dezlegarea morţii şi trofeul crucii, şi darul învierii şi eliberarea 
părinţilor binevesteşte. A patra binevesteşte temeiul urcuşului nostru la cer şi strigă 
şederea de-a dreapta. A cincea, pogorârea Duhului Sfânt trâmbiţează ploaia miilor 
de haruri, acestea sunt sărbătorile pe care le-a făcut Domnul să ne bucurăm şi să ne 
veselim întru ele. [Ps. 1/7:24.] 


Căci între cele pe care ieri le-am săvârşit care oare nu a fost minunată şi străină sau 
înfricoşătoare şi plină de slavă? Căci ce minune s-a petrecut în sărbătoarea de ieri? 
Dar vă rog ascultați cu îngăduinţă, căci poate o limbă de lut încerca să transmită 
tainele lui Dumnezeu? Deci care a fost minunea sărbătorii de ieri? Taina cea 
netâlcuită a dumnezeirii şi omenităţii, naşterea fără dureri, o întrupare care a dat 
formă celui fără formă, naştere străină, început şi totodată fără de început celui 
născut. Pe de o parte, în ceea ce priveşte omenitatea s-a făcut început, iar pe de altă 
parte, dumnezeirea a rămas fără de început, chipul a luat chip şi sfânta Treime nu 
S-a înmulţit în pătrime unirea celor două firi şi naşterea unui singur fiu, unirea 
neamestecată a Cuvântului şi trupului, şi Cel născut cu trupul Dumnezeu este de la 
Tatăl iar de la mine om este, 


O, taină înfricoşătoare şi străină Cine a mai văzut vreodată că Împăratul a purtat 
chipul blestemului. Sau ar putea vreodată ochiul cuprinde soarele întreg? Dar 
trupul, ar putea altcândva să fie unit după fire cu Dumnezeu în chip neschimbat, 
dacă nu ieri? Când Sfânta Fecioară pântecele a împrumutat, iar Cuvântul prin auz a 
intrat, iar Duhul cel Sfânt a plăsmuit templul cel viu, iar cel Preaînalt în chipul 
robului [Filip. 2:7.] s-a deşertat pe Sine. Dar taina dumnezeieştii iconomii a purtat- 
o pântecele Fecioarei, o pântece mai lat decât cerurile. O, naştere care ai purtat 
mântuirea! O pântece de lut şi cămară de nuntă a Creatorului! O, Naştere 
izbăvitoare a păcatului lumii. O! taină al cărei chip este cu neputinţă a-l tâlcui! O! 
naştere, dar nu început al existenţei lui Dumnezeu, nu schimbare a ființei, nu 
micşorare a puterii, nu despărţire de Cel ce fără de început s-a născut, ci unirea lui 
Dumnezeu şi cu trupul, în împreunarea firilor, binecuvântarea naşterii, venirea lui 
Dumnezeu, taina cea din veac ascunsă în Dumnezeu [Col. 1:26.], taina 
nedespărțirii firilor, dezlegarea blestemului, [Gal. 3:/3.] ridicarea osândei [Gen. 
2:17.] şi existenţa cea fără de început a Fiului celui Unul născut şi naşterea din 

fecioară după trup şi închinarea de la toată zidirea şi dăruind şi binevestind 
poporului întreg, Lui fie slava în vecii vecilor. Amin. 


traducere şi adaptare: Laura Enache 


(Sfântul Proclu, episcop de Cizic - Omilii la Naşterea Domnului, Editura 
Sophia) 

Sfântul ierarh Proclu despre slava negrăită a Fecioarei care ni L-a 
născut pe Dumnezeu 


OMILII LA 


NAŞTEREA 
DOMNULUI 


SFANTUL 


AL 
CONSTANTINOPOLUL, —— 


Am considerat potrivit pentru praznicul de astăzi, a doua zi de Crăciun, închinată 
Soborului Maicii Domnului să vă punem înainte laudele aduse Născătoarei de 
Dumnezeu de către Sfântul ierarh Proclu al Constantinopolului, folosind în acest 
scop pasaje din câteva omilii ale sale, rostite în jurul anului 430, în data de 26 
decembrie. 


Venite în urma controversei hristologice iscate de patriarhul constantinopolitan 
Nestorie - anatemizat de Sinodul Ecumenic de la Efes — care contestă numirea 
Theotokos (Născătoare de Dumnezeu), omiluile pline de evlavie şi bine 
argumentate scripturistic aşează temelia cultului bisericesc al Fecioarei Maria. 


Chiar dacă veneraţia faţă de Maica lui Dumnezeu există dinainte în rândul 
poporului drept-credincios — Nestorie fiind indignat de aceasta — prin Sfântul 
Proclu, care luminează atâtea pasaje profetice din Vechiul Testament, se găsesc 
imaginile potrivite, care au intrat de timpuriu în slavoslovirea Fecioarei Maria. Din 
acest motiv, cuvântările ne vor apărea ca fiindu-ne familiare, iar Sfântul Proclu un 
părinte bine-cunoscut, pe care l-am auzit adeseori prin psalmodierile din biserică: 

“Feciorelnic praznic, astăzi, fraţilor, cheamă limba spre laudă şi sărbătoarea de faţă 
se face dătătoare de mult folos pentru cei adunaţi împreună. Şi aceasta în chip 

foarte potrivit. Căci are drept subiect curăţia şi lauda cea desăvârşită a întregului 
neam femeiesc şi slava unei femei, în acelaşi timp fecioară şi maică. Frumoasă 
împreunare! Căci iată pământul şi marea slujesc drept străji pentru Fecioara: 
marea deschide drum lin corăbiilor, iar pământul îndreaptă paşii celor ce umblă pe 
uscat fără de împiedicare. Să salte întreaga fire, fecioarele să fie slăvite! Fecioarele 
să fie slăvite şi să dănţuiască oamenii toți! Căci unde s-a înmulțit păcatul, acolo 
harul covârşeşte (Rom. 5,20). Ne-a chemat pe toţi Maria, vasul cel de mult preţ şi 
fără de întinăciune al fecioriei, Raiul cel cuvântător al celui de-al doilea Adam 
(Rom. 5,14; 1 Cor. 15, 21-22, 45-59), Cel ce a lucrat unirea celor două firi, lauda 
legământului celui mântuitor, patul de nuntă unde Cuvântul S-a nuntit cu trupul, 
rugul cel aprins (Ex. 3,2) al firii omeneşti pe care focul cel arzător al dumnezeirii 
nu l-a mistuit, cu adevărat norul cel uşor (Îs. 19,1) care a purtat cu trupul pe Cel 
purtat de heruvimi, lâna cea preacurată (Jud. 6, 37-38) udată de roua cea din cer 
căzută, cu care Păstorul a îmbrăcat mieluşeaua (În 10, 11), roabă şi maică, fecioară 
şi cer, singur pod al lui Dumnezeu către oameni, urzeală înfricoşătoare a 
iconomiei, întru care s-a ţesut tunica unirii (În 19, 23), al cărui urzitor este Duhul 
Sfânt, a cărei ţesătoare a fost Puterea celui Preaînalt care a umbrit-o (Lc 1, 35), iar 
lâna — vechea tunică a lui Adam. Firul împletitor era trupul fără de prihană din 
Fecioară, acul — harul nemăsurat al celui purtat, iar ţesător este Însuşi Cuvântul cel 
intrat prin auz. 


Cine a cunoscut, cine a auzit că Dumnezeu S-a sălăşluit necircumscris în pântece, 
Cel pe care cerurile nu l-au cuprins, iar pântecele nu L-a îngrădit, ci din Fecioară 
S-a născut nu doar simplu Dumnezeu, nici doar simplu om. Cel ce astăzi S-a 
născut, poarta care odinioară era a păcatului a arătat-o uşă a mântuirii. Căci 
acolo unde şarpele a vărsat veninul prin neascultare, acolo Cuvântul, prin ascultare, 
intrând în altar, S-a întrupat. Acolo unde s-a ivit cel dintâi ucenic al păcatului, 
Cain, acolo izbăvitorul neamului omenesc, Hristos, fără de sămânță a odrăslit, fără 
a se ruşina iubitorul de oameni de durerile naşterii din femeie. Căci Viaţă era lucrul 
ce se săvârşea. Nu S-a întinat sălăşluindu-Se, însuşindu-Şi mădulare pe care Însuşi 
fără de prihană le-a creat. 


Dacă Maica Domnului nu rămânea Fecioară, Cel născut ar fi rămas un Simplu 
Om, iar naşterea nu ar mai fi fost străină şi mai presus de fire. Dar dacă şi după 
naştere a rămas Fecioară, atunci în chip de negrăit S-a născut Cel care şi prin 
uşile încuiate (În 20, 19-26) fără împiedicare a intrat. Şi oare nu însoţirea celor 
două firi Toma o vesteşte când zice: „Domnul meu şi Dumnezeul meu...” (În 
20,28) 

Nu te ruşina de durerile naşterii, omule, că acestea s-au făcut pentru noi temei de 
mântuire. Căci dacă nu s-ar fi născut din femeie, nu ar fi murit, nu ar fi nimicit prin 
moarte puterea care s-a înstăpânit asupra morţii, adică diavolul (Evr. 2,14). Căci nu 
este nici o întinăciune pentru arhitect să intre în casa pe care a zidit-o, nici nu 
întinează vasul pe olarul care înnoieşte pe cele ce a plăsmuit. La fel, nu ÎL întinează 
pe Cel fără de prihană faptul că a ieşit din pântece fecioresc, de care nu S-a întinat 
atunci când l-a făcut şi pentru aceasta, ieşind din el, nu Se spurca. 


O, pântece în care s-a dat înscrisul eliberării noastre a tuturor! O, pântece întru 
care S-a făurit arma împotriva morţii, o țarină întru care Semănătorul întregii 
făpturi, Hristos, ca pe un rod fără de sămânță l-a odrăslit! O, templu întru care 
Dumnezeu S-a făcut preot nu preschimbând firea, ci îmbrăcând din milă pe cel 
după rânduiala lui Melchisedec (Evr. 6, 20; 7, 11; Ps. 09, 4)! (...) O, Fecioară, 
care ai deschis lui Adam raiul, sau mai degrabă fiind mai Slăvită decât raiul! 
Căci acela a fost sădit de Dumnezeu, iar ea L-a lucrat după trup pe Însuşi 
Dumnezeu. (...) 


O, taină înfricoşătoare şi străină! Cine a mai văzut vreodată că Împăratul a purtat 
chipul blestemului? Sau ar putea vreodată ochiul cuprinde soarele întreg? Dar 
trupul ar putea altcândva să fie unit după fire cu Dumnezeu în chip neschimbat, 
dacă nu ieri? Când Sfânta Fecioară pântecele a împrumutat, iar Cuvântul prin 
auz a intrat, iar Duhul cel Sfânt a plăsmuit templul cel viu, iar Cel Preaînalt în 
chipul robului S-a deşertat pe Sine. 


Dar taina dumnezeieştii iconomii a purtat-o pântecele Fecioarei, o, pântece mai 
lat decât cerurile! O, naştere care ai purtat mântuirea! O pântece de lut şi 
cămară de nuntă a Creatorului! O, Naştere izbăvitoare a păcatului lumii! O, 
taină, al cărei chip este cu neputinţă a-l tâlcui! 


O, naştere dar nu început al existenţei lui Dumnezeu, nu schimbare a fiinţei, nu 
micşorare a puterii, nu despărţire de Cel ce fără de început S-a născut ci unirea lui 
Dumnezeu şi cu trupul, în împreunarea firilor, binecuvântarea naşterii, venirea lui 
Dumnezeu, taina cea din veac ascunsă în Dumnezeu (Col. 1, 26), taina 
nedespărțirii firilor, dezlegarea blestemului (Gal. 3, 13), ridicarea osândei (Gen. 2, 
17) şi existenţa cea fără de început a Fiului celui Unul-Născut, şi naşterea din 
fecioară după trup şi închinarea de la toată zidirea şi dăruind şi binevestind 
poporului întreg! Lui fie slavă în vecii vecilor. Amin!” 


(în: Sfântul Proclu al Constantinopolului, Omilii la Naşterea Domnului, Editura 
Sophia, Bucureşti, 2008) 

1. Hristos S-a arătat în lume şi lumea cea fără de podoabă a împodobit-o, a luat 
păcatul lumii şi pe dușmanul lumii a surpat. A sfințit izvoarele apelor şi a luminat 
sufletele oamenilor. A împletit minuni la minuni şi mai mari. Căci astăzi pământul 
şi marea s-au împărtășit de harul Mântuitorului și întreaga lume s-a umplut de 
veselie. Şi sărbătoarea de astăzi s-a arătat mai mare decât cea dinainte prin mări- 
mea minunilor. Căci în sărbătoarea dinainte, a Nașterii Mântuitorului, pământul s-a 
bucurat, purtând în iesle pe Stăpânul tuturor. lar în sărbătoarea de astăzi, a Bote- 
zului, marea s-a veselit foarte. Dar s-a veselit fiindcă prin Iordan s-a împărtăşit de 
binecuvântările sfințirii. La sărbătoarea dinainte, s-a arătat un prunc nedesăvârşit, 
Care nedesăvârşirea noastră o a închipuit. lar în sărbătoarea de astăzi bărbat desă- 
vârşit se vede, arătându-l pe Cel desăvârşit din Cel desăvârşit. Atunci o stea, 
strălucind la Răsărit, l-a vestit pe Cel născut. lar acum Însuşi Tatăl Ce L-a născut 
mărturiseşte de sus pentru Cel botezat. Atunci magii de la Răsărit, călătorind, l-au 
adus daruri ca unui rege. Acum, îngeri din cer străjuind, Îi aduc cuvenită slujire ca 
unui Dumnezeu. Atunci era legat în scutece cu legători, acum dezleagă lanţul 
păcatelor. Atunci Împăratul îmbrăca mantia trupului, acum izvorul îmbracă fluviul. 


2. Veniţi, aşadar, vedeţi minune străină, pe soarele dreptăţii spălându-Se-n Iordan 
şi focul în apă botezându-Se şi pe Dumnezeu sfințindu-Se de către om. Astăzi toată 
făptura cântând strigă: Binecuvântat este Cel ce vine întru numele Domnului [Ps. 
117:26]. Binecuvântat este Cel ce vine în toată vremea. Căci nu a venit acum 
pentru prima dată. Binecuvântat este Cel ce vine întru numele Domnului. Cel ce a 
venit proniator la făpturi, Cel ce ţine fără să cadă înălțimea cerului, Cel ce conduce 
cu iscusință căile soarelui, Cel ce neamestecat comandă legiuni de stele, Cel ce 
temperează potrivit văzduhurile, Cel ce încălzeşte iarăşi văile pământului spre 
rodire, Cel ce ţărmureşte marea cea înspumată cu nisipul mărunt, Cel ce scoate 
izvoare din adânc în chip nevăzut, Cel ce călăuzeşte nerătăcit cursurile râurilor, 
toate acestea văzându-le zicem: Binecuvântat este Cel ce vine întru numele 
Domnului. Cine este acesta? Spune luminat o, fericite David! „Dumnezeu este 
Domnul şi S-a arătat nouă.” | Ps. 117:27.] Dar nu numai profetul David, ci şi Pavel 
apostolul, mărturisind pentru EI, spune: „Căci harul mântuitor al lui Dumnezeu s-a 
arătat tuturor oamenilor, învăţându-ne pe noi.” [Tit, 2:11.] Nu doar unora, ci 
tuturor. Căci tuturor și iudeilor, şi elinilor se dăruieşte mântuirea prin botez, 
punând înainte botezul ca binefacere de obşte. 


3. Veniţi vedeţi străin potop de ape mult mai bun decât cel văzut în vremea lui 
Noe. Atunci apa potopului a ucis firea omenească, acum apa botezului, prin Cel ce 
Se botează, pe muritori îi înviază. Atunci Noe din lemn nestricăcios a construit 
arca. Acum Hristos, Noe inteligibil, din Maria cea fără prihană, arcă trupului şi-a 
pregătit. Atunci Noe a uns arca pe dinafară cu smoală, acum Hristos a întărit arca 

trupului prin tăria credinței. Atunci un porumbel ducând o ramură de măslin, 
închipuind buna mireasmă a Stăpânului Hristos, acum Duhul Sfânt, apărând în chip 
de porumbel, îl arată pe Domnul cel milostiv. Dar mă uimește înălțimea smereniei 
Domnului, fiindcă nu a fost de ajuns că Cel desăvârșit din Cel desăvârşit a fost 
născut prunc din fecioară. Nu a fost de ajuns că Cel de un tron cu Tatăl a luat chip 
de rob, ci, ca un păcătos, a venit la botez. Dar să nu fie ca această binefacere de 
obşte să fie spre smintirea celor ce ascultă. Căci Se botează Stăpânul tuturor, 
Hristos, nu fiindcă are nevoie de curăţire, ci în două moduri rânduind cele spre 
folosul nostru. Pentru ca şi apelor să li se dăruiască harul sfinţitor, şi ca să încu- 
rajeze pe orice om să se boteze. 


4. „A venit zice lisus din Galileea la Iordan către loan, ca să Se boteze de către el.” 
[Mt. 3:13.] Ce erau cele săvârşite atunci, fraților? Cu neputinţă de cugetat, căci cele 
văzute erau mai presus de ochii omenești. Se cutremură mintea, limba se retrage în 
gură neîndrăznind să grăiască cele de negrăit. Când a văzut loan pe Stăpânul 
venind către el a fost cuprins de multă luptă în inimă: căzându-l la picioare și 
închinându-se şi îmbrățișându-l picioarele, rugându-se zicea: De ce mă sileşti, o, 
Atotputernice, pe mine, cel neputincios, să fac cele mai presus de putere? Să fac 
acestea nu pot. Cum voi îndrăzni să Te botez pe Tine? De când oare focul de iarbă 
este curățit? De când noroiul spală izvorul? Cum voi boteza pe Judecătorul, eu, cel 
vinovat. Cum Te voi boteza pe Tine, Stăpâne? Prihană nu văd întru Tine. 
Blestemului lui Adam nu eşti supus. Păcat n-ai săvârşit. De Te-ai şi pogorât, nu ai 
păcătuit. Ce faci, Doamne, de mă silești să fac ceea ce este mai presus de puterea 
mea? Căci niciodată nu am îndrăznit a face nimic spre supărarea Ta. Ca un rob 
iubitor de stăpân de mai înainte am cunoscut venirea Ta. Încă fiind în pântece, am 
împrumutat limba maicii mele şi Te-am propovăduit pe Tine Dumnezeul lumii. 
Toate le-am pregătit pentru întâmpinarea Ta. 


5. Spune mie, Stăpâne, cum va răbda soarele văzând pe Stăpânul tuturor insultat de 
robul îndrăzneţ și nu-l va arde-ndată, ca pe sodomiteni, cu mărgăritarele lui 
înfocate [Fac. 19:24.]? Cum va răbda pământul văzându-L pe Cel ce sfinţeşte pe 
îngeri, botezându-Se de către un om păcătos şi nu mă va înghiți îndată, 
deschizându-şi gura, ca pe Datan şi Aviron [Num. 16:51]? Cum Te voi boteza pe 
Tine, Stăpâne, care nu Te-ai însoțit cu întinăciunile de la naștere? Din pântece fără 
prihană ai ieșit rod fără sămânță. Cum aşadar cu, om necurat, voi curăța pe 
Dumnezeu, pe Dumnezeu, Cel fără de păcat. „Eu am trebuinţă să fiu botezat de 
Tine şi Tu vii la mine” [Mt. 3:14.]? Botezător m-ai trimis pe mine, Stăpâne, nu am 
fost neascultător poruncii Tale. Căci pe toți îndemnându-i la botez ziceam: 
Mărturisiţi-vă Domnului că este bun [Ps. 105:1.]. Căci Cel ce vine nu este aspru, ci 
bun şi din Cel bun S-a născut Fiu. Nu arătând bunătate pentru puţină vreme şi apoi 

îndată schimbându-Se, ci „În veac este mila Lui.” [Ps. 105:1.] Și fundcă nemă- 
surată este mila Lui, pentru aceea puterile cerești, lăudându-L, ziceau: Bine- 
cuvântat este Cel ce vine întru numele Domnului, Dumnezeu este Domnul şi S-au 
arătat nouă. [Ps. 107:26.] S-a arătat Soarele dreptăţii şi întunericul necunoştinței s- 
a risipit. S-a arătat păstorul cel ceresc şi a depărtat lupii diavolului de turma cea 
bună. S-a arătat Fiul Tatălui Cel Unul născut şi prin botez a dăruit credincioşilor 
înfierea. S-a arătat viaţa tuturor şi cu moartea omorând moartea, ca un Nemuritor 1- 
a învrednicit de viaţă pe cei muritori. 


6. Dar după ce acestea au fost săvârșite astfel, Tatăl, bucurându-Se de înălțimea 
smereniei Fiului, în chip nemaivăzut, a despărțit uşile cerului şi a rostit cuvânt 
tunător, plin de dragostea părintească: „Acesta este Fiul Meu cel iubit, întru Care 
am binevoit.” [Mt. 3:17.] Şi ca să nu greşească mintea ascultătorilor între botezător 
şi Cel botezat, vine Duhul Sfânt în chip de porumbel arătând pe cel botezat şi 
mărturisind că Lui este slava şi puterea în vecii vecilor. Amin. 


Sursa: Omilia Sfântulul Proclu al Constantinopolului la Botezul Domnului 

Sfântul ierarh Proclu al Constantinopolului - Cuvântarea întâi - Laudă 
pentru PreaSfânta Maria, Născătoarea de Dumnezeu ! 


Sărbătoarea fecioriei, fraţilor, cheamă astăzi limba noastră către laudă, asemenea 
unui cântăreţ. Sărbătoarea de astăzi adună acum, la un loc, bunuri comune şi, pe 
deasupra, pe bună dreptate, într-adevăr, foarte bune. Căci sărbătoarea aceasta 
uneşte ? temeiul înfrânării, care este o laudă, mai degrabă, pentru partea femeiască, 
decât o laudă a femeii ”, datorită acelor fapte, pentru care ea este, în acelaşi timp, 
Maică şi Fecioară. Şi este foarte iubită şi minunată această întâlnire *. Căci, iată, 
pământul şi marea, cu supunere, în două s-au despărțit! Aici, într-adevăr, ascultarea 
navighează bland pe spatele smereniei, cea care duce lesnicios adevărata urmă a 
călătorului. Saltă natura. Acum neamul omenesc se bucură, dat fiindcă şi femeile 
sunt lăudate. Dănţuieşte conducătorul oamenilor şi natura, căci şi fecioarele au 
laudă: „căci unde s-a înmulţit păcatul, acolo a venit din belşug şi harul” (Rom. 5, 
20). 


* Traducerea noastră s-a făcut din limba latină, cu câteva referinţe şi din limba greacă veche, cf. 
PG 65, col. 679-691. 

2 Continet. Are sensul şi de „a ţine laolaltă”. În Prea Curata se bucură şi fecioarele, dar şi 
femeile, mamele. Sărbătoarea ei este un temei al înfrânării, atât pentru unele, cât şi pentru 
celelalte. 

* În general. 

* Această împreună locuire a fecioriei şi a maternității în Maica prea curată. 


Ar De dr dr dr De Dr dr dr Dr Dr dr dr dr Dr dr dr De de dr dr Ar A A 


Xp PP IP IP 5 II II II II E E E XX 


De De de De Dr Dr De De De De De Dr Dr De De De de De dr Dr De de de dr dr d 


Xp PP XP IP 2 E 2 E 30 E 3 2 2 2 e 30 e IE IE 2 E E XX 


Acesta * ne-a venit, fiindcă Sfânta, de Dumnezeu Născătoarea şi Fecioara Maria, a 
venit întru acel tezaur nepătat al fecioriei, raiul duhovnicesc al Celui de-al doilea 
Adam, laboratorul unirii firilor, folosul binefăcătorului schimb, locuinţa, în care 
Însuşi Cuvântul S-a făcut trup €, rugul ” născător de viaţă (leş. 3, 2). Căci focul 
dumnezeieştii naşteri nu a mistuit-o. Cu adevărat, acel nor uşor (Is. 19,1), care şade 
deasupra Heruvimilor purtând trup. Lâna cea mai curată (Jud. 6, 37), ploaia 
cerească, din care Păstorul oilor S-a îmbrăcat cu trup. 


Despre Maria zic, Roabă şi Mamă, Fecioară şi cer, unicul pod al lui Dumnezeu 
către oameni &. Înfricoşătoarea întrupare a avut loc ca într-un război de ţesut, în 
care, în mod inefabil, într-o oarecare măsură, raţiunea unirii i-a lucrat această 
tunică, al Cărei ţesător, cu adevărat, a fost Sfântul Duh. 


Legătură, virtute adumbrită din înălțime, nor, vechea lână a lui Adam, pânză, 
E DA - Ca pa & Ă i 
nepătată intrupare ” a fecioriei, suveică ' de țesut, purtătoarea harului nemăsurat, 

în sfârşit: Născătoarea |de Dumnezeu], care pe Cuvântul L-a auzit neclintit. 


Cine a văzut, cine a auzit de Intruparea lui Dumnezeu Cel nemărginit în pântece şi, 
pe deasupra, Acela anume, pe care nu-L pot încăpea cerurile? Căci nici unul nu 
poate spune îngustimea, în care pântecele Fecioarei L-a cuprins. 


Cel mai înainte de veci din Femeie Se naşte, nu numai Dumnezeu, dar nici numai 

om fără întinăciune. Căci naşterea ei fusese uşa, prin care păcatele de multă vreme 
g 2 : = : sili 

au fost scoase afară, de mântuirea venită prin uşă  . 


Căci, unde şarpele veninul a aruncat, prin pătrunderea neascultării (Fac. 3, 6), în 
acelaşi loc şi Cuvântul, prin acceptarea ascultării, trupul Său Şi l-a făcut templu. 
De unde păcatul acela de la început a făcut să se nască Cain (Fac. 4, 1), de acolo S- 
a născut Mântuitorul Hristos, fără a ieşi din sămânță 7 


* Se referă la venirea harului dumnezeiesc. 

* Aşa am tradus sintagma: carnem desponsavit. 

” Rubus, literal, înseamnă: „zmeuriş ” sau „„măceş ”. Dar, pentru că în text se indică leş. 3, 2, fo- 
losim pe „rug ” din ed. BOR 1988. 

*,,Dei ad homines unicus pons ” - col. 682; „1 uovn Oeou/ npos avvoponovsyepopa ” - col. 681. 

” Caro = carne. Dar n-am vrut Să evidenţiem aici elementul material, ci faptul, că Prea Curata e 
ființa aceia nepătată. 

“ Vargă 

“ Uşa sau poarta de la lez. 44, 2. 

“ Bărbătească. 

Nu S-a ruşinat Bunul Dumnezeu a se naşte din Femeie. Căci Viaţa era, în acest fel, 

ei aere A] Sp A SA I4 A : e E 
zămislită !*: nici aducând Vătămare pântecului, care a primit-o, dar nici nu S-a 
socotit El Însuşi născut în mod ruşinos. 


Căci, dacă nu a rămas Mama Fecioară, nici nu este curat omul, care S-a născut, nici 
nu este naştere minunată !?. Dar dacă, după naştere, a păstrat, fără îndoială, fe- 
cioria, cum nu va fi Dumnezeu din nou şi minunea, cum nu se poate spune? Nu 
este născut prin stricăciune. Căci nu a oprit a se închide uşile intrării, după cum lui 
Toma i-a unit naşterea Sa de vedere 6 la care acesta a exclamat ŞI a zis: „Domnul 
meu şi Dumnezeul meu!"(In. 20, 28). 


O, omule, cred, că nu această naştere trebuie să te ruşineze! Deoarece, aceasta a 
fost lucrarea, prin care s-a săvârşit mântuirea noastră. Căci, dacă nu a fost născut 
din Femeie, cu siguranţă, nici nu a fost înfruntată "” moartea. Căci, dacă trupul Său 
nu a învins moartea, nu e nici El Acela, care a distrus moartea şi nici nu a distrus 
„pe cel, ce a avut stăpânirea morţii, adică pe diavolul” (Evr. 2, 14). 


Arhitectul întru nimic nu este dezonorat, când locuieşte într-o casă pe care a creat- 
o 15 el însuşi. Şi nici lutul colorat de olar, căci acel vas pe care l-a făcut, nu-l va re- 
modela !?. Deci nici pe Acela, care este Dumnezeu prea curat de toată spurcăciunea 
şi care din pântece fecioresc a ieşit “. 


SD ea 4 a A | sa Di] 00) A AI 
Căci Cea care era mai prejos decât toți oamenii “ a zămislit “ chipul aproape căzut 
2) Si 0 . A . SI 

i căci din ea, Domnul nu a strâns şi nu a luat vreo pată. 


“5 Moliebatur, de la molior, iri, itus sum, verb la ind. imp. pasiv, pers. a III-a, sg. = a pune în 
mişcare, a dărâma, a construi, a ridica, a forma, a provoca, a produce. Am ales forma din text, 
pentru că e vorba de Fiul lui Dumnezeu şi nu de cineva oarecare. 

"+ Putea fi tradus şi cu sensul figurat al subst. labes, is: ruşine, dezonoare. 

*5 Partus mirabilis. 

* Adică Domnul Hristos i-a dat Sfântului Toma posibilitatea să vadă, după Învierea Sa din 
morți, că EI e, după Înviere, Acelaşi cu Cel, care S-a Născut din rea curate Fecioară şi a vorbit 
cu el, timp de trei ani şi ceva de zile. 

“ Oppetivisset e o formă veche de perfect sincopat şi îl luăm de la oppeto, ere, ivi (ii),itum = a 
merge înainte, a înfrunta. 

'5 Mot d mot era „a da afară, a alunga cu forţa, a azvârli, a împinge înainte ”, de la vt. extrudo, 
ere, trusi, trusum. Creaţia umană e o scoatere la lumină, cu alte cu-vinte, a ceea ce este în 
mintea şi în inima noastră. Nevoia de a crea e o nevoie interioară. 

“ Refingit, de la vt. reficio, ere, feci, fectum, care are şi sensul de a abroga, a anula. 

“ Prodierit de la vt. prodeo, ire, ii, itum, un alt perfect sincopat. 

“E o aluzie discretă la textul de la Lc. 1, 38: „Iată Roaba Domnului. Fie mie după cuvântul 
tău!” 

O, pântece, în care libertatea oamenilor devine comună prin unirea încheiată! O, 
pântece, în care vrăjmaşului diavol i s-au lucrat armele! * 

O, ogor *, Spic ai răsărit, în care firea însăşi locuieşte fără sămânță! * 

O, templu, în care Dumnezeu Preot S-a făcut, nu schimbându-Şi firea, dar pe ace- 
sta 7, prin milă, l-ai îmbrăcat, Cel care eşti „după rânduiala lui Melchi-sedec” (Ps. 
109, 4)! „Cuvântul Trup S-a făcut” (In. 1, 14)! Dar iudeii arătau că nu cred Dom- 
nului. 


Sa A 2 : Y A A 
Cu adevărat, Dumnezeu a luat chipul “% oamenilor, chiar dacă neamurile au luat în 
râs minunea. Căci în faţa lor Pavel a strigat: „dar pentru iudei sminteală, iar pen-tru 
. E 7 . 2 
neamuri adevărată nebunie *” (1 Cor. 1,23). 


Și, dacă puterea tainei (mysterii vim) nu au cunoscut-o, nici pe aceea, care este mi- 
nunea şi raţiunea ei, nu au putut s-o cuprindă: „căci, dacă ar fi cunoscut, în nici un 
caz n-ar mai fi răstignit pe Domnul slavei” (| Cor. 2, 8). Căci, dacă Cuvântul nu a 
locuit în pântece, atunci nici nu S-a aşezat în trup pe tronul sfânt “. 


Dacă pe Domnul L-au batjocorit, în pântece EI a pătruns ca Cineva, care S-a ză- 
mislit / format pe Sine, care S-a făcut pe Sine ca Unul, care slujeşte oamenilor. Că- 
ci Dumnezeu, care S-a făcut ca Unul ce slujeşte oamenilor, care în nici un fel nu 
era bogat, pentru noi EI a sărăcit. Ce prin fire era imposibil, [acum] este aproape de 


A) 


* „A pus laolaltă”. Deoarece e vorba de sui, de la vt. suo, ere, sui, sutum. 

* De la labo, are, avi, atus, pe care Gheorghe Guţu îl traduce cu „a se clătina, a fi 

gata să cadă”. În Dicţionarul Latin-Englez, găsesc: totter, be ready to fall, etc., deci 

„a se clătina ” sau „a fi gata să se prăbușească sau să moară ”. Din punct de vedere dogmatic, 
Mântuitorul Hristos avea în trupul Său afectele nepătimaşe (a mânca, a bea, a dormi, a plânge 
etc.), dar nu şi păcatul. Trupul Său avea amprentele de după cădere, dar curăţia de dinainte de 
cădere. Tocmai de aceea chipul lui Adam, din al doilea Adam, din [Hristos, e „aproape căzut”, 
căci nu are petele păcatului în trupul Său prea curat, dar are afectele nepătimaşe de care am 
amintit, care au intrat în fire după cădere. 

* În Prea Curata s-au creat armele creştinilor ortodocşi împotriva diavolului, pentru că Fiul lui 
Dumnezeu care S-a născut din ea, ni le-a adus nouă şi ne-a învăţat cum să le folosim împotriva 
lui. Şi armele acestea împotriva celui rău sunt rugăciunea, smerenia, curăţia, privegherea, 
milostenia şi toate celelalte virtuţi creştineşti, prin care amărâm nespus pe demoni. 

“ Arvum, i = câmp arat, ogor - în sens propriu - şi câmpie, ținut, țărm de mare, în sens figurat. 

2 Cel] ce locuieşte în Aceasta e Hristos, Fiul ui Dumnezeu Întrupat, născut fără sămânță 
bărbătească. 

* Pe om. 

“ Forma, de = formă, aspect, configuraţie, chip. 

* Stultitia, ae = prostie, neghiobie, nebunie. Este interesant de remarcat, că în limba latină acest 
cuvânt este un echivalent perfect al cuvântului folly, din limba engleză. 

“ Se referă la şederea de-a dreapta Tatălui, de după învierea şi înălțarea Sa la cer. 

ei, prin multa Sa milostivire, făcându-i îndatoraţi Patimilor Sale. Căci Hristos, fiind 
în Dumnezeu, cu adevărat ne-a mântuit. Suntem liberi! 


Căci, cum El era Dumnezeu, ca Unul ce călăuzeşte pe credincioşi a fost mişcat 
spre milă, căci pentru aceea S-a făcut Om. Nu a vorbit ca un om îndumnezeit, ci a 
mărturisit adevărul ca un Dumnezeu întrupat. 


Pe Roaba Sa * Şi-a luat-o ca Mamă, pe Cea, care L-a născut din firea ei, fără aju- 
torul nici unui om, după cum cerea iconomia venirii Sale pe pământ, adică năs- 
cându-Se fără tată (omenesc). În caz contrar, cum ar fi zis acelaşi apostol Pavel: 
„fără tată şi fără mamă?” (Evr. 7, 3). Dacă este om desăvârşit (purus homo), nu 
este fără mamă, după cum şi are una într-adevăr iar, dacă este Dumnezeu cu ade- 
vărat, nu poate fi fără Tată şi Acesta are Tată. Dar acum, Acelaşi este care, chiar 
este fără mamă, întrucât este născut (din Tatăl), dar este şi fără tată, întrucât este 
născut fără sămânță. 


O, omule, măcar sfiieşte-te de vestirea Arhanghelului! Este numelui Aceluia, care 
bucură pe cel ce a purtat vestea Mariei şi al cărui nume e Gavriil. Care este însă 
tălmăcirea pe care a făcut-o Gavriil? A înălțat glasul ca o boare uşoară şi a zis: 
„Dumnezeu şi om”. Astfel, Cel care fusese anunţat era Dumnezeu şi om, Cel care 
se putea face uşor de găsit, de către cei care vroiau să creadă şi al cărui nume 
prevestea faptele minunate care se vor întâmpla. 


A zis mai întâi iconomia şi cauza venirii Sale şi apoi pe aceea că EI s-a Intrupat. 
[Fapt] pentru care înălțăm cu putere laude, deoarece neamul omenesc era legat din 
cauza multelor păcate şi nici unul nu putea să plătească datoria cerută. 


Căci, prin Adam, am subscris cu mâna noastră ” tuturor păcatelor şi ele ne ţin pe 
noi robi diavolului. Multe chinuri pentru pedeapsa trupurilor noastre a suferit, după 
cum scrie în carte, cumpărând astfel puterea de a fi Mântuitor. [EI este] Cel care a 
stat împotriva răului şi pe noi ne-a scăpat de pedeapsa, acelui învățător * al falselor 
vicii, plătind datoria “ pe care acela a sădit-o din cauza vederii ”. 


“ Pe prea curata Fecioară Maria, Mama Sa după trup. 

“ Era de fapt clirographo, pe care nu l-am găsit în dicționarele noastre. Probabil „a subscrie 
caligrafic”, cu multă promptitudine, păcatului. Noi am păcătuit cu propria noastră voinţă, adi- 
că cu sârguinţă proprie. 

* Literal: commentariensis = secretar. E vorba de diavol. Diavolul e cel care neînvaţă viciile, 
care ne corup viaţa. 

* Debitum. Datoria e plata păcatului, suferinţa pentru păcatele noastre. 

Căci astfel, două lucruri se mai puteau face *: fie să poarte pedeapsa morţii, ca o 
realitate a tuturora “”, când încă oamenii erau unii, care cu toţii păcătuiseră; fie, tot 
aşa, preţul de răscumpărare ce sta atârnat de noi, să-l plătim prin pedepse, care să 
fii corespuns, pe drept şi în aceeaşi măsură, datoriei lumii întregi. 


Însă Îngerul şi omul, prin ei înşişi, nu puteau să pretindă răscumpărarea “*, pentru 
că nu ar fi putut să ofere preţul atât de imens ce trebuia dat, încât să ne răscumpere. 
Şi, prin urmare, chiar şi cu aceasta *, păcatul nu s-ar fi şters şi, în faţa lui Dumne- 
zeu, aveau să moară păcătoşii “ şi pe mai departe. 


Și acesta s-a şters, doar prin ultima soluție, care rămăsese. Care anume? Ca Acela 
Însuşi, care a făcut lumea întreagă din nimic (ex nihilo) să o refacă iarăşi şi Acela, 
nici una din acele plăţi “ să nu le dea cu uşurinţă, dându-Se la moarte ase-menea 
condamnaților, venind să dea cea mai prețioasă viaţă şi murind pentru plata cea 
mai cuviincioasă 7. 


Este vorba, desigur, de Omul născut din Fecioară şi care, doar Aceea, i-a cunoscut 
naşterea Lui. Însă minunea aceasta, nici un cuvânt * nu este în stare să o ajungă 
din urmă *. Şi, prin moartea Sa, acel lucru s-a făcut %. Căci, cu adevărat, ne-a răs- 
cumpărat, pentru că EI era într-adevăr Acela, despre care spune Pavel: „întru care 
am avut răscumpărarea, prin sângele Lui, iertându-ni-se păcatele” (Ef. 1,7). 


O, minune şi lucru minunat *! Nemurirea ne-a unit pe toţi şi ne-a făcut egali. 
Fiindcă Acela Însuşi era nemuritor. Căci nici un om, oricare ar fi acela, nu a avut 
asemenea rațiune a Întrupării, fie că a fost, fie că este, fie că va fi, în afară de Ace- 
sta singur, care din Fecioara Maria, Dumnezeu fiind şi ca om S-a născut. Numai 
Acesta singur era, cu dreptate, cu o asemenea putere, încât mulțimea păcatelor să 
fie răscumpărate prin El. Căci era mai presus de toţi oamenii laolaltă. 


* A poftirii Sfinţilor Protopărinţi. Păcatul poftirii s-a făcut prin vedere. Ei au poftit păcătos ceea 
ce au văzut. 

“* Mai erau de făcut / erau necesare. 

“ Decretam universis. 

“ Neamului omenesc. 

* Chiar dacă s-ar fi putut întâmpla acest lucru imposibil. 

“ În sensul, că ar fi murit tot în păcatele lor, fără să fie iertaţi. 

“ Se referă la chinurile suferite de Domnul Hristos pentru mântuirea noastră. 
* Decentissimam. 

“3 În sensul de cuvântare, predică. 

“ Să o explice. 

* Mântuirea noastră. 

“ Literal: şi mare lucru. 

Căci, în măsura în care este Fiul, are şi aceeaşi natură neschimbătoare cu a Tatălui. 


S A o _o_s 2 Ea SID 
EI este Acela, care a creat, cu adevărat, lumea şi nici o virtute nu Li este străină 
48 


Căci a Lui este şi mila, care s-a dovedit fără măsură şi desăvârşită, pentru că este 
cu adevărat Marele Preot, Cel care S-a făcut adevăratul nostru Mijlocitor, care, 
dintre toţi, [doar EI] ne-a condus mai departe. Căci viaţa noastră fusese adusă în 
mare primejdie şi nici o speranţă nu se vedea, pentru vreo eliberare de moartea, pe 
care am moştenit-o. 


Cine, aşadar, erau medicii hotărâți, ca să predice pocăinţa? Cine erau, aşadar? Ve- 
dem că prorocii cereau omului mai mult o rănire sârguincioasă a inimii ” şi cereau 
pentru ei vindecare dumnezeiască. Şi unul, într-adevăr, zicea: „Pleacă cerurile şi Te 
pogoară!” (Ps. 143, 5) 0. Altul, tot după adevăr, zicea: „Vindecă-mă, Doamne, şi 
voi fi vindecat!” (ler. 17, 14). Unul: „Trezeşte ”! puterea Ta şi vino, ca să ne mân- 
tuieşti pe noi!"(Ps. 79, 3). Altul: „Căci cu adevărat este că Dumnezeu va locui cu 
oamenii” (III Regi 8, 27). 


Anul zice: „Repede să ne întâmpine pe noi milele Tale, Doamne, că fo arte mult 
ne-am făcut săraci!” (Ps. 78, 8). Altul însă: „Vai mie, a pierit evlavia de pe pământ 
şi cel care trăieşte prin virtute şi viaţa dreaptă în oameni nu mai este!” (Mih. 7, 2). 


Unul: „Dumnezeule, spre ajutorul meu întinde-Te! Doamne, spre ajutorarea mea, 
grăbeşte-Te!” (Ps. 69, 1). 


Altul: „Căci mai e puţin timp şi aceea va fi venit, va veni şi nu va fi întârziere” 
(Avac. 2, 3). 


“” Literal: lucrurile. 

“3 Literal: săracă. Dumnezeu nu e sărac de nici un bine, de nici o măreție, de nici o desăvârşire. 
Nicio virtute a Lui, pe care o dă omului nu e săracă, nu e mică. Toate virtuțile dumnezeieşti sunt 
foarte bogate în har, în ființa noastră. 

* 129 Rănirea inimii prin pocăință e drumul vindecării noastre de patimi. Pocăinţa cere lacrimi 
sau pocăinţa e, de fapt, o mare rănire interioară, care naşte lacrimi. Vindecarea lui Dumnezeu 
vine acolo unde există o suferinţă reală, o suferinţă, care cere sănătatea adevărată, pentru că se 
leapădă de moarte, de păcat. Păcatul e adevărata moarte. Şi, de această moarte, survenită prin 
voinţă, scăpăm rănindu-ne inima, căutând, în rugăciune, o scăpare din propria noastră 
deşertăciune. 

* 130 Ed. BOR 1988. Mot ă mot era vorba de a înclina cerurile. 

* 131 Varianta rom. citată anterior foloseşte pe: deşteaptă. Această deşteptare sau trezire a lui 
Dumnezeu pentru noi nu înseamnă, decăt ajutorul dat nouă de către El. De fapt, trezirea noastră 
din păcate, pentru a fi ajutaţi de către EI. 

Unul: „Căci umblam ca o oaie care era pierdută. Pentru aceasta caută pe robul Tău, 
care nădăjduieşte întru Tine!” (Ps. 118, 176). 


Altul: „Dumnezeu, în mod evident * vine, Dumnezeul nostru, şi nu va tăcea” (Ps. 
49, 3). 


ŞI Acesta, aşadar, care este Stăpânitorul întregii firi, nu a privit cu dispreţ neamul 
omenesc, ci iată: ne-a scăpat de mulţii ani de tiranică apăsare ”. Dumnezeu, prin 
milostivirea Sa, nu a mai îngăduit să fim ţinuţi legaţi de diavolul la nesfârşit, ci a 
venit E Însuşi - care întotdeauna şi peste tot locuieşte - ca să-Şi verse propriul Său 
sânge pentru noi, ca preţ de răscumpărare. Și trupul pe care îl luase din Fecioară, |- 
a schimbat pentru mântuirea lor, încredinţându-l morţii. Şi lumea a răscumpărat-o 
de sub blestemul legii, Cel care a călcat cu moa-rtea pe moarte. După cum a zis 
Pavel: „Hristos ne-a răscumpărat pe noi de sub blestemul Legii (Gal. 3, 13). 


Și, prin urmare, Cel care ne-a mântuit pe noi, o, iudeilor!, nu este un simplu om, 
pentru că, cu adevărat, păcatul ţinea sub puterea sa întreaga fire a omului. Însă nu 
era nici numai Dumnezeu Acesta, care să fi luat o fire umană aparentă şi nici nu 
avea numai trup, o, maniheilor! Căci astfel nu m-ar fi îmbrăcat şi nici nu mi-ar fi 
adus mie mântuirea. 


Ci aceasta s-a petrecut, doar dacă El Însuşi S-a Înălţat ” în pântecele fecioarei, 
îmbrăcându-Se cu trupul ca un datornic ”. Eu mă mir de aceia care se miră, de ce 
acel lucru a fost o schimbare. Pentru că s-a dat Duhul, acceptându-se trupul *. 
Acelaşi fiind îm preună cu Fecioara şi din Fecioară. Nu Acela, care o adumbrise pe 
Fecioară ”. Ci Acela, care din ea trup Şi-a luat. 


Și, dacă este altul Hristos, altul este şi Dumnezeu Cuvântul. Şi nu va fi treime 
Sfânta Treime, fiindcă, după părerea ta, o, ereticule, avem de-a face cu patru per- 
soane în Dumnezeu *. 


 Manifeste (adv.) = clar, neîndoios, evident. Dumnezeu a venit în mod explicit. Fiul lui Dumne- 
zeu S-a întrupat, a devenit evident ca Dumnezeu şi om, prin viaţa Sa istorică, din Pa-lestina. 

** De anii în care păcatul apăsa omenirea. 

* Editus (3), p. pf. de la v. edo = înalt, ridicat. 

* Aici avem pe reum (Ac.) = acuzat, învinuit, îndatorat. 

“ De către IHristos. 

” Adică Sfântul Duh. 

* Ouaternitas. 

Căci a nu vrea să sfâşii veşmântul întrupării, cel ţesut de sus, înseamnă a nu vrea să 
fii ucenicul lui Arie. Căci acela însă, firea dumnezeiască a vrut să o taie într-un 
mod blestemat. Însă tu să nu desparţi cele unite şi nici pe Dumnezeu să nu-L 
împarţi”” ! Căci cine oare le-a luminat ruşinea, celor care şedeau în întuneric şi în 
umbra morţii (Lc. 1, 79)? Omul? 


Căci, cum să poată face una ca asta, cel care şi el însuşi se răsucea într-o parte şi în 
alta în întuneric, drept pentru care dumnezeiescul apostol Pavel a spus: „Cel care 
ne-a răpit % pe noi de sub puterea întunericului” (Col. 1, 13)? 


„Căci fusesem cândva în întuneric, precum este scris, acum însă suntem luminaţi 
prin Domnul” (Ef. 5, 8). Şi, pe scurt, cum ne-am luminat noi prin EI? Te-a învăţat 
David, cel care zice: „Binecuvântat este Cel care a venit întru numele Domnului!” 
(Ps. 117, 26). Şi cine oare e Acesta? Spune clar, o, David! „Spune cu putere şi să 
nu te opreşti; ca şi o trâmbiţă să-ţi înalţi vocea ta!” (Is. 58, 1). Spune-i acestuia cine 
este EI! „Domnul, care S-a descoperit nouă, Dumnezeul virtuţii, Dumnezeu este 
Domnul şi ne-a luminat pe noi” (Ps. 117,27). 


Pentru că, în cele din urmă, Cuvântul S-a făcut trup (In. 1, 14). Coexistând într-o 
singură persoană a rămas şi unul, fără vreo confuzie “!. Pentru a ne mântui a venit. 
Dar eu mor, după cum fiecare dintre oameni suntem datori [cu o moarte]. Atunci, 
care dintre ei, acest legământ ” ar fi putut să-l facă? Un om Sfânt nu ne putea 
mântui. Dar nici Dumnezeu singur nu putea să moară. Ce trebuia prin urmare? 
Însuşi Dumnezeu Atoţţiitorul, adevăratul Emanuel, să Se facă om. Şi Acela fiind, 
fără îndoială, astfel, ne-a apropiat nouă mântuirea, care, cu adevărat, s-a petrecut 
prin acceptarea Patimilor şi a Morţii. 


De aceea, în acelaşi timp, şi Bisericii, sinagoga i-a hotărât coroană de spini. [A ho- 
tărât] Aceluia, care deplângea fapta acelora, zicând: „Fiicele Ierusalimului, ieşiţi şi 
vedeţi coroana, cu care M-a încununat mama voastră” (Cânt. Cânt. 3, 11). Şi însăşi 
coroan a de spini a fost purtată de EI (In. 19, 2). Căci spinii aceia au spulberat 


* Să nu despărțim firile unite în Hristos şi nici să nu tăiem unitatea de ființă a Persoanelor 
dumnezeieşti. Însă, în acelaşi timp, să nici nu amestecăm firile până la confuzie în Hristos şi nici 
să spunem că unitatea de fiinţă a Treimii a dizolvat Persoanele dumnezeieşti, că le-a dus la a fi 
indistincte. Sfântul Proclu este un apărător înfocat şi autentic atât al Întrupării, cât şi al Sfintei 
Treimi. 

“ De la vt. eripio, ere, ripui, reptum = a smulge, a scoate cu forţa, a răpi, a lua, a scăpa, a 
slava... 

* A celor două firi. 

“ E vorba de pacto de la pactio, onis = învoială, contract, convenţie, pact, tratat. 

blestemul (Fac. 3, 18). Cel, care este în sânul Tatălui (In. 1, 18), tot Acelaşi a fost 
şi în pântecele Maicii. Acelaşi în braţele Maicii, dar şi deasupra aripilor vânturilor 
păşind (Ps. 103, 3). Acelaşi în ceruri fiind adorat de către Îngeri, dar şi cu oamenii 
păcătoşi şi cu vameşii a stat şi a discutat la masă (Mt. 9, 10). Acelaşi, la care nici 
un Serafim nu s-a auzit să privească, de către Pilat a fost judecat, iar slujitorul 
lovire cu pumnul i-a dat (In. 18, 33) şi făptura întreagă s-a înfiorat %. 


Pe Cruce a fost zdrobit, Cel care nu a părăsit tronul slavei. În mormânt S-a închis, 
Cel care şi pielea cerului de asemenea a întins-o (Ps. 103, 2). Între morţi a fost 
socotit şi EI a jefuit Iadul (Mt. 27, 52). Acesta a fost insultat de minciunile, care au 
fost rostite (Mt. 27, 63), dar tot EI a primit întreita cântare (Is. 6, 3). 


O, taină străină! O, minunată vedere şi predică dumnezeiască! Văd Patimile Sale şi 
nu doar firea omenească cu care S-a acoperit. Căci Emanuel S-a grăbit, cu ade- 
vărat, ca să deschidă porţile firii ca om. Dar peceţile * fecioriei nu le-a atins % şi 
nici nu le-a stricat, căci era Dumnezeu. Şi astfel, din pântece a ieşit, după cum şi 
prin auz a intrat SI: la fel născându-Se, după cum a fost şi zămislit S Intrarea este 
fără durere %, dar şi ieşirea este fără vreo întinăciune ”, după cum drept a grăit 
prorocul lezechiel: „M-a îndrepta Domnul”, a zis el, „spre calea exterioară a porţii 
templului, spre cea care dă către răsărit. Şi aceasta era închisă. Şi a zis Domnul 
către mine: Fiul omu-lui, uşa această are să fie închisă* şi nu se va deschide; şi 
nimeni nu va trece prin ea. Ci numai Domnul Dumnezeul lui Israel, El Însuşi va 
intra şi va ieşi şi ea are să fie închisă**” (lez. 44, 1-2). 


Şi, în mod lămurit, s-a arătat aici ”! cele despre PreaSfânta Născătoare de Dumne- 
zeu Maria. Şi, prin aceasta, eu vreau să fii pus capăt tuturor neînțelegerilor, prin 
faptul, că am arătat această învăţătură cu ajutorul Scripturilor. Prin care să şi mer- 
gem în Împărăţia Cerurilor, întru Hristos (Domnul nostru), a căruia este slava în 
vecii vecilor. Amin! 


“ Colaphus, i. m. = lovitură de pumn, a izbi cu pumnul. 

“ Horreo, ere, ui, vi. şi vt. = a se încreţi, a se înfiora, a se îngrozi. 

% O traducere consacrată la noi a lui claustrum, i (aici am avut: claustra) = închizătoare, drug, 
bară, zăvor. 

“ De la violo, vt. (aici avem perfectul: violavit) = a folosi violenţa, a maltrata, a ataca, a atinge 
(ceva nepermis). 

“ Când a acceptat Prea Curata să nască pe Domnul, la auzul cuvintele Arhan-ghelului, a avut 
loc şi Zămislirea firii omeneşti a lui Dumnezeu Cuvântul. 

“ Atât zămislirea, cât şi naşterea Sa au fost la fel de dumnezeieşti, de inefabile. 

* Zămislirea Sa din prea curata Fecioară. 

” Mărturie despre lipsa lehuziei la prea curata Fecioară. 

: În profeția Sfântului Iezechiel, dar şi în toată predica sa. 


Ar Dr De De De de De Dr De De De De De Dr Dr De de De de de dr dr A A 


Xp PP XP IP 3 DE 2 e 30 IE 3 2 2 2 2 E 30 e IE IE 2 DE e E XX 


Tie De de De Ar De De De De Dr De Dr Dr De De De de De dr Dr de de de dr drd 


Xp PP XP IP 3 E 2 E 30 E 3 2 2 2 2 E 30 E IE IE 2 E XX 


Am pus în text *%, **, pentru că în acele locuri s-a folosit viitorul II, un timp foarte 
rar întâlnit într-o predică. 


Sursa: 
https://1a801605.us.archive.org/28/items/TraduceriPatristice Vol.12009/TraduceriPatristice 


Vol.12009.pdf 


Mici fragmente din Cuvântările Sfântului patriarh Proclu 


Sfântul Proclu al Constantinopolului, Cuvântarea a II-a, cf. PG. 65: Despre Întru- 
parea Domnului nostru Iisus Hristos şi despre Cel care a insuflat-o 7. Din aceasta 
am selectat câteva pasaje, pe care le-am tradus din limba latină. 


Col. 694: „Dumnezeu a făcut toate prin înţelepciunea Sa. Din nimic a creat pe 
Ingeri: EI a consimțit şi creaţia nu a zăbovit să apară”. 


Col. 695-698: „Hristos Dumnezeu Şi-a impropriat alcătuirea conformă trupului, în 
acelaşi fel, în care o avea şi Adam. Robul a avut mai întâi firea 7, căci Domnul cel 
veşnic este cauza vieţii lui. Mâna dumnezeiască l-a plăsmuit pe acela, iar rațiunea 
Celui, care S-a născut pe Sine, a fost aceea de a-Şi adăuga trupul Sieşi. 


Acela ”* a fost creat către Chip (ad imaginem) "5; Acesta este Însuşi Chipul necreat. 
Acela a fost zămislit prin suflare / insuflare (prin insuflationem) (Fac. 2, 7), Acesta 
a avut puterea în trupul robului. Casa aceluia era Paradisul; a Acestuia este şederea 
în cer. Limba aceluia a fost creată; pe când Acesta este Capul Bisericii. Mâna ace- 
luia s-a întind în pom şi moartea a cules (Fac. 3, 6); mâna Acestuia pe cruce s-a 
întins şi lumea a primit-o în braţe; după cum se spune în Evanghelii: „Când mă voi 
înălța '€, pe toţi îi voi trage la Mine” (In. 12, 32). 


Femeia aceluia a fost înşelată; Acesta a fost în locuinţa Fecioarei. Lui Adam, celui 
adormit, i-a fost luată o coastă (Fac. 2, 21) şi din aceea a făcut pe femeie, fără ca să 
lipsească ceva din ceea ce avea Adam; trupul lui Hristos a fost răstignit şi înmor- 
mântat şi cu sângele Său a fost răscumpărată Biserica, fără ca Patimile Sale să fi 
atins, întru ceva, dumnezeirea Sa”. 


* Adică despre Sfântul Duh. 

* Firea umană. 

” Sfântul Adam. 

* Adică să tindă către Dumnezeu adică. 

“ E un viitor II şi ar fi trebuit să-l traducem prin: când voi fi fost înălțat. 


Ar Dr De De De de De Dr De De De e Dr Dr Dr de De De e de dr dr A A 


Xp XP XP XP IP 2 DE e E 30 E 3 2 2 2 2 E 30 E 30 IE 2 DE DP E E E E XX 


De De de De Dr Dr De De De De De Dr Dr de De De dr De Dr Dr de de De dr drd 


Xp XP XP IP 3 3 E 2 E 30 E 3 2 2 2 2 e 30 E IE IE 2 E XX 


Referitor la Zah. 4, 2, în aceeaşi cuvântare citată anterior, Sfântul Proclu spune că, 
acel candelabru, în întregime din aur, e Sfânta Fecioară Maria, cf. PG. 65, col. 699: 


„Am văzut aici şi candelabrul cel cu totul de aur. Aşadar, cine este acel cande- 
labru? Sfânta Maria”. ŞI, mai departe: „Şi pentru ce motiv e candelabru? Pentru că 
Aceea Lumina nematerială a purtat, adică pe Dumnezeu întrupat” (col. 699). 


Și, tot aici: „Și pentru ce motiv oare El este lumină? Dumnezeu Cuvântul întrupat 
lumină este a întregului pământ, căci EI a zis: „Eu sunt lumina lumii” (In. 8, 12), 
cf. col. 699. 


În PG. 65, col. 702, Sfântul Proclu enumără cele 7 legi date de Dumnezeu lumii. 

— Prima lege este aceea, care ţine de starea naturală, conform cu Rom. 2, 14: 
„păgânii, care nu au lege, din fire fac ale legii”. 

— A doua lege e una văzută, de fapt legea pe care ne-a făcut-o cunoscută 
Creatorul, căci pe El Îl putem cunoaşte din făpturile Sale, prin înălțarea la 
sensuri noi şi prin cugetare. 

— A treia lege este dată prin însărcinarea vizavi de pom, pe care Pavel, cu 
înaltă voce a predicat-o: „Legea e sfântă şi porunca e sfântă şi dreaptă şi 
bu-nă ” (Rom. 7, 12). 

— A patra lege e cea din timpul lui Noe, prin nor, adică prin legământul dat în 
urma potopului, a cărei semn e curcubeul. 

— A cincia lege e dată în timpul lui Avraam şi anume circumciziunea / tăierea 
împrejur. 

— A şasea lege e cea scrisăm, 

— iara şaptea e legea harului. 


În această a doua cuvântare a sa, Sfântul Proclu traduce astfel fe la (e e Caci 
întru început era Cuvântul şi cuvântul era lângă / la Dumnezeu”. Migne a preluat 
traducerile lui Riccardus. 


În Cuvântarea a 7-a, cf. PG. 65, cu titlul La Sfânta Arătare a lui Dumnezeu, Sfântul 
Proclu scrie în col. 759: „Căci S-a botezat Hristos, Dumnezeul tuturor, nu fiindcă 
avea nevoie de o curățire pentru Sine, ci aceasta s-a făcut în acest fel din două 
motive, care privesc folosul nostru: căci atunci, fără îndoială, a dat şi apelor 
puterea de a se sfinţi, dar şi mulţimea oamenilor a atras-o pentru a primi Botezul”. 


În Cuvântarea a 15-a, numită La Sfintele Paşti şi în aceea despre: „Întru început era 
Cuvântul”, Sfântul Proclu spune, în col. 803: „Am văzut taina Intrupării lui 

Dumnezeu, cea fără de mutare. Am văzut pe Cuvântul întrupat pe pământ şi de cer 
nicidecum despărțit. Am văzut purpura Fecioarei, fără să se strice fecioria. Am 
văzut pântecele purtând cerul”. 


Cuvântarea a 16-a a Sfântului Proclu e o predică la Rusalii (col. 806-809), a 17-a e 
o predică la Sfântul Ştefan Protomartirul, a 18-a la Sfântul Pavel, pentru Sfântul 
Andrei e a 19-a iar a 20-a e pentru Sfântul loan Gură de Aur. 


Sursa: 
https://ia801605.us.archive.org/28/items/TraduceriPatristiceV ol.12009/TraduceriPatristice 


Vol.12009.pdf 

Radu Alexandru - "Şoaptele” Sfântului apostol Pavel 


Sfântul apostol Pavel şoptindu-i Sfântului loan Gură de Aur tâlcuirea 
epistolelor 


Cine citeşte comentariile exegetice ale Sfântului loan Gură de Aur la epistolele 
pauline, nu poate să nu remarce faptul că între Sfântul loan şi Sfântul Pavel există 
o relaţie spirituală atât de strânsă încât se creează impresia că sunt contemporani. 
Şi, într-adevăr, dragostea Sfântului loan Gură de Aur pentru Sfântul apostol Pavel 
este în general recunoscută. 


Sfântul Nicolae Velimirovici ne spune în acest sens ca "nici un muritor nu a 


tâlcuit cu mai multă dragoste şi pătrundere duhovnicească Epistolele Sfântului 
apostol Pavel decât a făcut-o Sfântul loan Gură de Aur.” 

Mai mult decât atât, Tradiţia Bisericii ne evidenţiază un amănunt important cu 
privire la legătura duhovnicească aparte dintre apostolul neamurilor şi cel mai mare 
exeget al Sfintei Scripturi, anume faptul că Sfântul Pavel i-a inspirat marelui Gură 
de Aur tâlcuirea Epistolelor sale. 


Se relatează în Viaţa Sfântului Proclu, patriarhul Constantinopolului (20 noiem- 
brie), că atunci când Sfântul loan Gură de Aur alcătuia tâlcuirile la epistolele 
pauline, Sfântul Proclu l-a văzut pe Sfântul apostol Pavel aplecându-se peste 
Sfântul loan Gură de Aur şi şoptindu-i la ureche. 


In vremea în care Sfântul Proclu se afla ucenic sub ascultarea Sfântului loan Gură 
de Aur, iar acesta din urmă era patriarh al Constantinopolului, ascultarea sa 
principală era aceea de a îi anunţa Sfântului loan vizitatorii care îl caută. 


Un aristocrat fusese bârfit înaintea împăratului Arcadie iar împăratul din această 
cauză îl alungase de la curtea imperială. Acest aristocrat a venit la Sfântul loan 
pentru a-i cere să mijlocească înaintea împăratului în favoarea lui. 


Atunci când ucenicul Proclu a mers să îi anunţe Sfântului loan Gură de Aur vizita 
acestui nobil, prin uşa întredeschisă a văzut că acesta nu este singur, ci că împreună 
cu el se afla un bărbat care, aplecat asupra patriarhului care scria, îi şoptea anumite 
cuvinte la ureche. 


Deoarece şederea acelui bărbat în convorbire cu patriarhul a durat până în zori, 
ucenicul Proclu l-a îndemnat pe nobil să revină în seara următoare, el însuşi 
întrebându-se cine poate fi acel bărbat, şi cum reuşise să intre la patriarh neanunţat. 
În a doua noapte şi în a treia noapte s-a întâmplat acelaşi lucru, iar Sfântul Proclu 
nu-şi mai putea reveni din uimire. 


Sfântul loan Gură de Aur şi-a întrebat atunci ucenicul dacă fusese căutat între timp 
de acel aristocrat. Ucenicul a răspuns că acel aristocrat cu adevărat a venit şi a 
aşteptat trei nopţi la rând, dar că nu l-a putut anunţa, de vreme ce Sfântul loan avea 
deja un oaspete, cu fruntea înaltă, mergând spre chelie, şi care a şoptit la urechea 
înalt Preasfinţiei Sale trei nopţi la rând, până în zori. 


Sfântul loan Gură de Aur, uimit la rândul său, a zis că nu îşi aminteşte să fi primit 
pe cineva la el în cele trei nopţi de mai înainte, şi i-a cerut ucenicului să 1-l mai 
descrie o dată pe acel bărbat. 

Sfântul Proclu a arătat atunci înspre icoana Sfântului apostol Pavel şi a zis 
Sfântului loan Hrisostom că bărbatul acela semăna întocmai cu chipul din icoană. 
Astfel, s-a arătat că însuşi marele apostol a fost acela care i-a insuflat Sfântului 
loan Gură de Aur tâlcuirea Epistolelor lui. 


Pe relatarea din Viaţa Sfântului Proclu se întemeiază şi această icoană păstrată în 
Mănăstirea Vatoped din Sfântul Munte Athos. 


Tot în Mănăstirea Vatoped se păstrează cu mare cinste capul Sfântului loan, cu 
urechea stângă întreagă. 


Se spune de către părinţii cei din vechime, că la urechea stângă i-a tâlcuit Sfântul 
apostol Pavel înțelesurile Sfintelor sale Epistole şi a rămas neputrezită spre 
mărturie că a fost adevărată tâlcuirea sfântului. 


Sfântul loan Gură de Aur, exeget al epistolelor pauline 


Sfântul loan Gură de Aur este considerat cel mai mare exeget al Sfintelor Scripturi 
din toate timpurile. Acesta ne-a lăsat moştenire cea mai vastă operă exegetică din 
istoria Bisericii. Cea mai mare parte din uriaşa sa operă o constituie opera 
exegetică. Din cele 18 volume, ce acoperă opera sa în clasică Patrologie Greacă 
J.P. Migne , 1l cuprind aproape exclusiv operă exegetică, omilii sau comentarii la 
cărți ale Vechiului şi ale Noului Testament. 

Sfântul loan a comentat toate cele paisprezece epistole pauline. Sfântul apostol 
Pavel este autorul biblic căruia Sfântul loan Gură de Aur îi acordă o atenţie cu totul 
deosebită, în afară comentariilor la epistole, dedicându-i o serie de şapte omilii. 
Omiliile la Romani sunt recunoscute astăzi în Teologia Biblică drept cel mai bun 
comentariu patristic la această epistolă paulină. Comentariul la 1 Corinteni este 
apreciat de tradiţia ortodoxă a fi o capodoperă a genului. Sfântul loan Gură de Aur 
nu lasă necomentată nici Epistola către Filimon, căreia îi acordă 18 coloane în 
Patrologia Greacă. 


Urechea Sfântului loan Gură de Aur 


Tâlcuirea Sfântului loan este una prin excelenţă pastorală, urmărind hrănirea şi 
zidirea duhovnicească a credincioşilor. Sfântul loan mărturiseşte adesea acest 
lucru. Acest lucru poate fi observat şi din faptul că acordă Epistolelor pastorale un 
spaţiu mai extins decât altor epistole de acelaşi volum. 

Adrian Agachi - Învățătura corectă despre Maica Domnului 


duri MR PANĂ a 


d” 


27 decembrie 2010 


Sfântul Proclu al Constantinopolului a fost cel mai apropiat ucenic al Sfântului 
loan Gură de Aur. Cu toate acestea, contribuţia sa privind învăţătura corectă despre 
Maica Domnului a trecut aproape neobservată până astăzi. Considerăm prioritară, 
în momentul de faţă, sarcina de a dezvălui personalitatea fascinantă şi contribuţia 
deosebită a acestui mare ierarh. 


Sudan at dă ala ăla of d ae uda ul ad nt! 

Deşi Sinodul al III-lea Ecumenic a utilizat fragmente din predicile sale pentru a 
susține faptul că Fecioara Maria este cu adevărat Născătoare de Dumnezeu, puţini 
au fost cei care s-au aplecat cu atenţia asupra acestor texte în zilele noastre. 


Viaţa Sfântului Proclu 


Nu cunoaştem locul şi nici data naşterii Sfântului Proclu. Este cert, însă, că a fost 
ucenic al Sfântului loan Gură de Aur, deşi nu l-a putut urma pe acesta în exilul 
final. 


Nu l-a susținut niciodată pe Arsaciu, urmaşul Sfântului loan, la scaunul de patriarh, 
deoarece acesta din urmă ocupase scaunul de episcop într-un mod necanonic. În 
schimb, a devenit secretarul lui Atticus, care i-a succedat în anul 406. 


Istoricul bisericesc Socrate precizează că "Proclu a devenit profesor încă din 
tinereţe şi, frecventând asiduu şcolile vremii, a devenit pasionat de retorică. Pe 
când era încă tânăr, a devenit unul dintre apropiații lui Atticus, care l-a numit mai 
târziu secretar al său". Atticus îl va hirotoni, de altfel, mai întîi diacon, iar apoi, la 
scurtă vreme, preot. După moartea lui Atticus, Proclu a fost foarte aproape să fie 
numit patriarh al Constantinopolului, dar lucrul acesta nu s-a întâmplat. În schimb 
a fost numit episcop de Cyzic, dar nu a fost primit de creştinii din eparhia sa. 


După moartea patriarhului Sisinie (succesorul lui Atticus), s-a numărat din nou 
printre cei care puteau fi aleşi, dar 1-a fost preferat Nestorie, viitorul eretic. Pro-clu 
s-a dezis de erezia lui Nestorie, predicând plin de curaj împotriva acesteia. În cele 
din urmă va fi ales patriarh în jurul anului 434. 


Printre activitățile sale importante se numără aducerea la Constantinopol a 
moaştelor Sfântului loan Gură de Aur, în jurul anului 438, şi punerea lor în biserica 
închinată Sfinţilor Apostoli. 


Un alt eveniment notabil din perioada petrecută ca patriarh este introducerea 
liturgică a cântării "Sfinte Dumnezeule”, eveniment petrecut cu ocazia unui 
cutremur puternic care a zguduit capitala Imperiului Bizantin. 


Istoria Omiliei a S-a 
Am decis să analizăm una dintre omiliile rostite de cuviosul Proclu al Constan- 


tinopolului cu ocazia introducerii unei noi sărbători închinate Preasfintei 
Născătoare de Dumnezeu. 

Parascheva Grigoriu, cea care s-a ocupat de traducerea acestei omiliui în limba 
română, ne-a oferit şi un scurt comentariu cu privire la istoricul ei. 


Astfel, introducerea unei noi sărbători era privită în vremea respectivă cu sus- 
piciune, pentru că existau creştini care afirmau că se diminuează posibilitatea 
adorării lui Dumnezeu prin aceste noi celebrări închinate sfinţilor. Însă era 
necesară dezvoltarea cultului adus Maicii Domnului, pentru că nu dispăruseră 
controversele legate de erezia nestoriană. 


Parascheva Grigoriu precizează: "Omilia a S-a este documentul păstrat al unui 
astfel de argument care promovează noua sărbătoare pentru Fecioara Născătoare 
de Dumnezeu în Constantinopolul secolului al V-lea şi constituie dovada vie 
pentru organizarea cultului ei în această perioadă. Forme private ale unei astfel 
de devoțiuni sunt, desigur, mai vechi decât secolul al V-lea, după cum se arată 
într-un papirus din secolul al III-lea ce invocă mila şi protecţia Născătoarei de 
Dumnezeu. Aceste devoțiuni au continuat să câştige teren tot mai mult în secolul al 
IV-lea, când, de pildă, Sfinţii Grigorie de Nisa şi Grigorie de Nazianz atestă cele 
mai timpurii exemple ale apariţiilor şi mijlocirilor Maicii Domnului, deşi nici în 
relatările lor aceste exemple nu par să fie ceva cu caracter extraordinar sau de 
noutate, având corespondente în literatura ascetică contemporană. În acelaşi timp, 
Fecioara a început să ocupe din ce în ce mai mult un loc central, ca figură 
exemplară atât în cultul public şi privat, cât şi în monahism. Omilia a S-a 
marchează un pas decisiv în această direcţie odată cu afirmarea de către Sfântul 
Proclu a preeminenţei Fecioarei asupra tuturor celorlalți sfinţi” (Sfântul Proclu al 
Constantinopolului, Omilii la Naşterea Domnului, trad. Parascheva Grigoriu, 
Editura Sophia, Bucureşti, 2008, pp. 84-85). 


Născătoarea de Dumnezeu - mai presus de toţi sfinții 


Incă din debutul omiliei sale, Sfântul Proclu afirmă că Născătoarea de Dumne-zeu 
este mai presus de toţi sfinţii. Prima comparaţie pe care o efectuează este cea cu 
drepţii vechi-testamentari. 


După ce enumeră virtuțile acestora, începe să explice de ce Preasfânta Fecioară îi 
depăşeşte pe toți în sfinţenie. "Ea a purtat în pântece pe Cel întrupat, căci ce putea 
împiedica iconomia cea negrăită a lui Dumnezeu Cuvântul? Creşterea materială a 
pântecelui? Dar de creştere şi pătimire Cuvântul este străin. Mărire? Dar 
dumnezeirea nu este circumscrisă. Întinăciune? Dar Cel ce a zidit-o pe ea nu se 
întinează şi Cel întrupat în ea şi Cel ce S-a născut nu S-a întinat, ci şi mai mare 
slavă aduce împăratul, iubirea de oameni. (...) Aşadar nimic nu este în viaţă 

precum Născătoarea de Dumnezeu Maria. Cutreieră toată făptura, o, omule, cu 
mintea şi vezi dacă este ceva mai mare decât Preasfânta Născătoare de Dumnezeu 
Fecioara. Răscoleşte pământul, scrutează marea, iscodeşte văzduhul, cerurile le 
cercetează cu mintea, gândeşte-te la toate puterile cele nevăzute şi vezi dacă este 
vreo altă minune aşa de mare în toată făptura. (...) Numără deci cele străine şi 
minunează-te de biruința Fecioarei, fiindcă pe Cel pe care toată făptura Îl prea 
măreşte numai ea în chip netâlcuit în cămara de nuntă l-a primit” (Omilii la 
Naşterea Domnului, pp. 91-93). 


Sfântul Proclu al Constantinopolului nu cuprinde doar sfinţii, ci şi îngerii în treapta 
inferioară a Născătoarei de Dumnezeu. Fecioara Maria a rămas om, fără a căpăta o 
natură necreată, dar, cu toate acestea, s-a ridicat mai presus de puterile fără de trup, 
prin faptul că a purtat în pântece pe Fiul lui Dumnezeu. Nici drepţii vechiului 
legământ, nici sfinţii Evangheliei nu pot să se ridice la treapta Născătoarei de 
Dumnezeu. 


Împlinirea femeilor 


"Fericite Sunt pentru ea toate femeile. Neamul femeiesc nu mai este sub blestem, 
fiindcă a născut pe cea care şi pe îngeri îi va birui în slavă. Eva se vindecă, este 
redusă la tăcere egipteanca, se îngroapă Dalila, fără pomenire rămâne lrodiada, 
şi acum se admiră şirul femeilor de cinste, se binecuvântează Sarra, ca născătoare 
a popoarelor, Rebecca se cinstește ca dătătoare înţeleaptă a binecuvântărilor, se 
admiră şi Lia ca maică a strămoşului după trup al Domnului, se laudă Debora ca 
strategă mai presus de fire, se fericeşte şi Elisabeta ca una ce a odrăslit săltarea în 
pântece a Înaintemergătorului harului” (Omilii la Naşterea Domnului, pp. 93-94). 


Preasfânta Născătoare de Dumnezeu este cea prin care neamul femeiesc do- 
bândeşte cea mai înaltă slavă. Prin ea sunt lăudate femeile virtuoase ale Legii 
vechi, dar sunt şi mustrate cele care au păcătuit. 


Încheiem cu un citat de o frumuseţe retorică deosebită al Sfântului Proclu al 
Constantinopolului, în care el identifică şi simbolurile Legii vechi cu prefigurări 
ale Preasfintei Fecioare. "Dar Maria este închinată fiindcă s-a făcut maică şi 
roabă, şi nor, şi cămară de nuntă, arcă şi chivot al Stăpânului. Maică, fiindcă a 
născut pe Cel ce a binevoit a Se naşte. Roabă, mărturisind firea şi propovăduind 
harul. Nor, fiindcă de la Duhul Sfânt a luat în pântece pe Cel pe care L-a născut. 
Cămară de nuntă, fiindcă Dumnezeu Cuvântul, ca într-o cămară de nuntă, a 
umbrit taina. Chivot, nu purtând Legea, ci pe dătătorul de Lege odrăslindu-L" 
(Omilii la Naşterea Domnului, p. 94). 

"Maria este închinată fiindcă s-a făcut maică şi roabă, şi nor, şi cămară de nuntă, 
arcă şi chivot al Stăpânului. Maică, fiindcă a născut pe Cel ce a binevoit a Se 
naşte. Roabă, mărturisind firea şi propovăduind harul. Nor, fiindcă de la Duhul 
Sfânt a luat în pântece pe Cel pe care L-a născut. Cămară de nuntă, fiindcă 
Dumnezeu Cuvântul, ca într-o cămară de nuntă, a umbrit taina. Chivot, nu 
purtând Legea, ci pe dătătorul de Lege odrăslindu-L." (Sfântul Proclu, Omilii la 
Naşterea Domnului) 

Secolul al 5-lea al erei creştine este o perioadă plină de evenimente de o importanță 

După adormirea Sfântului loan Gură de Aur în anul 407, viitorul ierarh a devenit 
secretarul arhiepiscopului Atticus, în slujba căruia şi-a făcut calitățile remarcate. 
Astfel, în anul 416 este redactat un excepțional tratat, Despre Credinţă şi Feciorie, 
acum pierdut, atribuit ierarhului şi adresat augustei şi surorilor ei. Există însă 
opinia că adevăratul autor al tratatului a fost chiar eruditul Proclu. 


Conform studiului „Proclu al Constantinopolului: Laudatio Sancti Ioannis Chry- 
sostomi”, al lui Dragoş Boicu, asistent universitar la Facultatea de Teologie Orto- 
doxă din Sibiu, termenul prin care tânărul Proclu este identificat în scrierile istori- 
cilor vremii este acela de ipografeus, care desemnează, alături de funcția de secre- 
tar, persoana care semnează sau redactează un document în numele altcuiva sau 
„autorul din umbră”. 


Episcop al Cizicului 


Succesorul lui Atticus, Sfântul ierarh Sisinie 1 (426-427), l-a hirotonit întru arhie- 
reu pe Proclu, încredinţându-i Episcopia Cizicului. Din nefericire, evenimentele 
acelei perioade nu i-au permis proaspătului episcop să îşi ocupe scaunul din pricina 
locuitorilor acelei cetăți, adepţi ai ereziei nestoriene, care îşi aleseseră propriul ier- 
arh în persoana unui anume Dalmatius. Astfel, episcopul Proclu se întoarce la 
Constantinopol, unde a continuat să slujească şi să predice cu multă ardoare, acti- 
vitatea omiletică a acestuia făcându-se remarcată. 


Sfântului Sisinie i-a urmat în scaun chiar Nestorie, promotorul eresului care pro- 
vocase numeroase tulburări în lumea creştină. La sfârşitul anului 428, acesta 
începuse să predice fățiș doctrina antiohiană, care se opunea folosirii termenului 
Theotokos, Născătoarea de Dumnezeu, atribuit Fecioarei Maria. Ideile sale nu şi-au 
găsit ecoul în mulți dintre clericii şi credincioşii capitalei, care au început să își 
manifeste opoziţia faţă de învățăturile greşite. 


Într-una din aceste ocazii, Sfântul ierarh Proclu şi-a expus, în 429, faimoasa pre- 
dică despre Întruparea Domnului, în care a apărat în faţa arhiepiscopului de 
Constantinopol numirea de Maica Domnului. Ulterior, predica sa a fost inclusă în 
documentele celui de-al III-lea Sinod Ecumenic de la Efes, din 431. În cadrul 
acestuia, Nestorie, care îşi pierduse deja susținerea de care beneficiase inițial, a fost 
depus definitiv. 


Arhiepiscop al Constantinopolului 

Arhiepiscopului Maximian, care îi succedase lui Nestorie şi care a trecut la 
Domnul 3 ani mai târziu, la 10 aprilie 434, îi urmează pe scaun Proclu al Cizicului. 
Alegerea sa în scaunul de Constantinopol nu a fost complet lipsită de evenimente, 
întrucât acesta aparținea deja unei eparhii - pe care, ce este drept, nu a putut-o păs- 
tori vreodată - iar transferul către o alta era oprit prin Canonul 15 al Primului Sinod 
Ecumenic. Acesta este şi motivul pentru care nu reuşise nici înainte să ocupe scau- 
nul de Constantinopol, cu toate că fusese propus în repetate rânduri şi se bucura de 
susținerea poporului, de care era iubit. De această dată, însă, prin voia lui Dumne- 
zeu şi beneficiind de susținerea împăratului Teodosie al II-lea şi de cea a Papei 
Celestin, a lui loan al Antiohiei și a Sfântului Chiril al Alexandriei, având în 
vedere şi situația excepţională în care se afla, ierarhul Proclu a devenit arhiepiscop 
al Constantinopolului. 


În păstorirea credincioşilor capitalei a dat dovadă de înţelepciune, moderație şi 
bunăvoință, însă nu a renunţat la predicarea unei stricte învățături ortodoxe la care 
îi îndemna pe toţi cei rătăciți să adere, spre binele lor sufletesc. Sfântul Proclu este 
autorul binecunoscutei scrisori enciclice şi al textului de lege prin care a reușit să 
păstreze pacea în Biserică în contextul disputelor hristologice. 


Aducerea moaştelor Sfântului loan Gură de Aur 


Mai mult, în data de 27 ianuarie 438, ierarhul a adus în capitală de la Comana, în 
cadrul unei procesiuni solemne, moaştele părintelui şi învățătorului său, Sfântul 
loan Hrisostom, pe care le-a aşezat spre cinstire în Biserica Sfinților apostoli. Prin 
acest act, Sfântul Proclu i-a împăcat definitiv pe susținătorii Sfântului loan, care 
anterior se separaseră de restul Bisericii din pricina depunerii injuste a acestuia din 
poziția de arhiepiscop. 


Cu mai puţin de un an în urmă, în septembrie 437, Sfântul Proclu rostea un cuvânt 
de laudă la adresa celui care i-a fost părinte duhovnicesc şi ale cărui moaşte urma 
să le aducă în Constantinopol. Cuvântarea ni s-a transmis în trei variante, latină, 
armeană şi paleoslavă, și, în ciuda întinderii sale reduse, evidențiază faptul că 
personalitatea Sfântului loan Gură de Aur transcende locul şi timpul, paralela 
dintre destinul profetic al acestuia și cel al Sfântului loan Botezătorul, dar şi vred- 
nicia de a fi considerat întocmai cu apostolii ca urmare a practicării neîncetate a 
virtuților și ostenelilor de tot felul. 


Sfântul ierarh Proclu trece la Domnul în luna iulie a anului 446, după o păstorire 
rodnică a credincioşilor din Constantinopol vreme de 12 ani. Eforturile sale de rea- 

ducere a unității în Biserică au fost recompensate pe măsură, iar credincioșii capi- 
talei l-au iubit şi susținut permanent pe vrednicul lor arhiepiscop. 


Pomenirea sa se face în două ocazii în cursul anului bisericesc, la 24 octombrie, 
respectiv 20 noiembrie, cea de-a doua urmând la numai o săptămână prăznuirii 
Sfântului loan Hrisostom. 


Cântarea întreit sfântă 


Ultimul aspect care merită menționat îl reprezintă faptul că în vremea Sfântului 
ierarh Proclu a început a se cânta Trisaghionul. Introducerea acestuia în slujbele 
bisericeşti şi mai ales în Sfânta Liturghie se datorează unei întâmplări minunate. 


Astfel, în acea perioadă, Imperiul Roman de Răsărit era devastat de numeroase 
cutremure care, în decurs de câteva luni, produseseră mari pagube şi pierderi de 
vieţi în regiuni precum Bitinia, Hellespont sau Frigia. Cu această ocazie, populația 
Constantinopolului ieşea deseori în procesiune în afara orașului, în frunte cu 
arhiepiscopul şi împăratul, rugându-se pentru încetarea calamităţilor. Într-unul din 
aceste momente de rugăciune, un băiat a fost ridicat din mulțime şi înălțat la cer, 
dispărând vederii celor adunaţi. Nu după mult timp, însă, băiatul a fost readus pe 
pământ, nevătămat, mărturisind că a văzut îngerii aducând laudă lui Dumnezeu și 
cântând Sfinte Dumnezeule, Sfinte tare, Sfinte fără de moarte. Auzind aceste cu- 
vinte, mulțimea, în frunte cu arhiepiscopul Proclu, a început să cânte, strigând: Mi- 
luieşte-ne pe noi. Îndată, cutremurele au încetat, iar întreaga rugăciune a fost 
adoptată și integrată în cultul Bisericii, spre imitarea laudelor neîncetate aduse de 
îngeri Dumnezeului Celui Preaînalt. 

Adormirea Sfântului Proclu în Menologhionul lui Vasile al II-lea 


Proclu a fost patriarh al Constantinopolului între anii 434 şi 446. A fost prieten şi 
ucenic al Sfântului loan Gură de Aur. Este cunoscut pentru al său Tomos (,„„Io- 
musul lui Proclu”) care a păstrat pacea în mijlocul disputelor hristologice dintre 
episcopii răsăriteni a1 vremii sale. Prăznuirea sa în Biserica Ortodoxă se face la 24 
octombrie şi la 20 noiembrie. 


Viaţa 


Data naşterii sale este necunoscută. Deși se cunosc puţine despre perioada de înce- 
put a vieţii sale, Proclu fusese remarcat pentru intensitatea rugăciunii sale şi pentru 
studiul Sfintelor Scripturi. El a devenit citeț la o vârstă tânără. A fost ucenic al 
Sfântului loan Gură de Aur și a fost hirotonit ca diacon şi ca preot de către acesta. 
De la marele sfânt, Proclu a primit o înţelegere profundă a Sfintei Scripturi şi a 
învăţat să-și prezinte învăţăturile într-o formă elevată. 


Proclu a fost secretarul lui Atticus în timp ce acesta era patriarh al Constan- 
tinopolului (406-425). După ce Sisinius i-a succedat lui Atticus în 425 ca patriarh, 

l-a hirotonit pe Proclu ca episcop al Cizicului. Cu toate acestea, nestorienii eretici 
din Cizic aleseseră deja un episcop şi Proclu s-a întors la Constantinopol unde a şi 
rămas, propovăduind cuvântul lui Dumnezeu în bisericile de acolo şi unde a 
denunţat impietatea ereticilor. 


Proclu a continuat să propovăduiască şi după ce Nestorie a devenit patriarh al 
Constantinopolului în 428. La sfârşitul anului 428 Nestorie a început să predice 
doctrina antiohiană împotriva folosirii termenului de Theotokos în privința 
Fecioarei Maria, preferând termenul de Christotokos. Acest lucru a stârnit reacții 
adverse în rândurile clerului şi laicatului din Constantinopol. 


Cu ocazia unuia din aceste evenimente, în 429, şi-a prezentat Proclu faimoasa 
predică despre Întrupare, în care a apărat numele de Maica Domnului în faţa lui 
Nestorie însuşi. Ulterior, predica a fost inclusă în documentele Sinodului de la 
Efes, la care Nestorie a fost depus. 


După ce patriarhul Maximian, care îi succedase lui Nestorie în 431, a murit în 434, 
episcopul Proclu a fost ales, cu ajutorul episcopilor din Constantinopol şi al 
împăratului Teodosie al II-lea, să îi succeadă lui Maximian ca patriarh și 
arhiepiscop al Constantinopolului. Ascensiunea lui Proclu în scaunul din Cons- 
tantinopol a fost aprobată de Sfântul Chiril al Alexandriei şi de către loan al 
Antiohiei, în răspunsul lor la scrisorile sinodale care anunțau numirea lui Proclu. 


În 436, un număr de episcopi din Armenia l-au abordat pe Proclu în privinţa opor- 
tunităţii unor propuneri prezentate de Nestorie şi care îi fuseseră atribuite lui 
Teodor de Mopsuestia. Ca răspuns, Proclu a emis o scrisoare, cunoscută în zilele 
noastre sub numele de Tomul lui Proclu, pe care a trimis-o episcopilor răsăriteni şi 
în care condamna propunerile, cerându-le semnarea „Tomului”. Episcopii au apro- 
bat „Tomul” care nu îl menţiona pe Teodor de Mopsuestia, acesta fiind admirat de 
episcopi. Arhiepiscopul Proclu a avut o abordare mediatoare astfel încât a avut 
succes în liniştirea situației din Biserică și permițând întoarcerea multor nestorieni. 


În 438, arhiepiscopul Proclu a readus moaştele Sfântului loan Gură de Aur la Con- 
stantinopol de la Comana şi le-a înmormântat în Biserica Apostolilor. Acest lucru 
i-a împăcat pe sprijinitorii Sfântul loan Gură de Aur, care se separaseră în urma 
depunerii injuste a acestuia din poziția de arhiepiscop. 


In vremea lui Proclu a început să fie folosit Trisaghionul. În acea vreme, zona 
Bitiniei din Asia Mică a suferit o serie de cutremure de pământ distructive. 

Conform tradiției, în timpul unei slujbe de rugăciune către Dumnezeu, un băiat, se 
pare că a avut o vedenie iar după ce şi-a revenit a spus că a văzut îngerii şi pe 
Dumnezeu cântând: „Sfinte Dumnezeule, Sfinte Tare, Sfinte Fără de Moarte”, ceea 
ce şi poporul a început să cânte, adăugând: „Miluiește-ne pe noi”. La această 
rugăciune, cutremurele s-au oprit. Această rugăciune s-a păstrat ca parte din Sfânta 
Liturghie în Biserică până în zilele noastre. 


Patriarhul Proclu a adormit în anul 446, luna iulie, după ce a stat în scaunul de 
Constantinopol timp de doisprezece ani. 


Purtarea sa ca arhiepiscop al Constan-tinopolului a fost aceea a unui păstor 
înțelept, moderat și conciliator, care a adoptat de bunăvoie o credinţă ortodoxă 
strictă şi care s-a străduit să-i convingă pe cei cu alte opinii decât el mai degrabă 
prin credință decât prin forță. 


Imnografie 
Condac, glasul al 4-lea: După vrednicie astăzi prăznuiește cea mai cinstită decât 


toate cetățile cu adevărat cinstită mutarea ta, Părinte al părinţilor, prea fericite 
Proclu, înțelepte. 


Casetă de succesiune: 
Proclu al Constantinopolului 


Precedat de: Episcop de Cizic Urmat de: 
(2) 425-434 ? 
Precedat de: Patriarh al Constantinopolului Urmat de: 
Maximian 434-446 Flavian 

Sfântul loan Gură de Aur a petrecut trei ani în exil, adormind în Domnul în anul 
407 (14 septembrie), în orăşelul Komani din Georgia (Abhazia). Biserica din Ko- 
mani dăinuie până astăzi, iar acolo se păstrează şi sarcofagul unde au fost depuse 
prima dată sfintele oseminte ale Sfântului loan Gură de Aur. 


Icoana ce-l reprezintă pe Sfântul apostol Pavel şoptindu-i la ureche Sfântului 
Ioan Hrisostom cum Să tâlcuiască cuvintele scripturistice şi epistolele pauline 
(icoană contemporană pictată în atelierul Mănăstirii Vatoped) 


Moaştele Sfântului loan Gură de Aur 


În anul 438, împăratul Teodosie al II-lea a mutat moaştele Sfântului Ioan Hriso- 
stom de la Komani la biserica Sfinților apostoli din Constantinopol. 


Cu mult înainte de căderea Constantinopolului sub turci, printr-un edict dat de că- 
tre împăratul loan Tsimiskis (969-976), moaştele Sfântului loan Gură de Aur au 
fost trimise de la Constantinopol la Mănăstirea Marea Lavră, în Sfântul Munte 
Athos. În luna iulie a anului 1284, împăratul Andronic al II-lea cel bătrân (1282- 

1328) a trimis mâna dreapta a Sfântului loan la Mănăstirea Filotheu, unde se păs- 
trează spre cinstire până astăzi. 


Capul Sfântului loan Gură de Aur, păstrat la Mănăstirea Vatoped 


La Mănăstirea Vatoped se păstrează cu mare cinste capul Sfântului loan. Conform 
unei alte tradiţii, împăratul loan al VI-lea Cantacuzino (1347-1355), care a avut o 
dragoste deosebită faţă de marea Mănăstire Vatoped, aşa cum reiese din mai multe 
mărturii, a dăruit Mănăstirii o parte din brâul Maicii Domnului, capul Sfântului 
loan Gură de Aur şi capul Sfântului Grigorie Teologul. 


Un lucru minunat şi vrednic de luat în seamă legat de capul Sfântului Hrisostom, 
ce poate fi pipăit de oricine la modul personal, este nestricăciunea urechii stângi. 
Această ureche neatinsă de stricăciune, care apare la vedere este posibil să aibă o 
legătură cu o întâmplare menţionată pe larg în viaţa sfântului. Se spune acolo că 
ucenicul sfântului, arhiepiscopul Constantinopolului de mai târziu, Sfântul Proclu, 
l-a văzut cu ochii lui pe apostolul Pavel aplecat asupra urechii sfântului, pentru a-l 
îndruma în tâlcuirea epistolelor lui. 


Părticele de Sfinte moaşte ale Sfântului loan Gură de Aur se mai află în Sfântul 
Munte la Mănăstirile Iviron, Dionisiu şi Dohiariu. 

Sfântul Proclu al Constantinopolului - Cărţi în limba română 


OMILII LA 


NAŞTEREA 
DOMNULUI 


Prezentarea cărţii: 

Mărturisind dualitatea firilor în unitatea inextricabilă a persoanei hristice, Omiliile 
Sfântului Proclu deschid drumul problematicii hristologice chalcedoniene. Intui- 
țuile terminologice şi dogmatice exprimate aici vor constitui argumentele cele mai 
importante în Sinodul de la Efes (431) şi în cel de la Chalcedon (451). 


Omiliile la Naşterea Domnului fixează totodată cultul marial în temeiuri teologice 
şi hristologice, consacrând termenul de Theotokos ca atribut esenţial al Maicii 
Domnului, împotriva contestărilor iudaizante ale lui Nestorie. În acelaşi timp, ele 
mijlocesc sinteza celor două hristologii ale secolului al V-lea, antiohiană şi chalce- 
doniană, într-o lucrare de reconciliere unică în Istoria Bisericii. 


„Soarele dreptăţii astăzi a răsărit şi a acoperit vechiul soare. Am fost slobozit din 
întuneric şi strălucirea acestor raze mă orbeşte; ziua a fost pentru mine din nou 
născută şi sunt cuprins de spaimă. Naşterea mă încântă şi cele ale sale mă tulbură. 
Văd răsărind un nou izvor şi trecând vechea grijă, am văzut că S-a născut Prunc 
nou şi cerul că se pogoară să-L slăvească.” 


Cuvântări de laudă la Adormirea Maicii Domnului 


CUVÂNTĂRI 
DE LAUDĂ 
LA 
ADORMIREA 
MAICII DOMNULUI 


SFÂNTUL JOAN DAMASCHIN 
SFÂNTUL PROCLU AL CONSTANTINOPOLULUI 
SFÂNTUL MODEST AL IERUSALIMULUI 


SFÂNTUL TEODOR STUDITUL 


SFÂNTUL IOAN AL EVHAITELOA ILIE "SR 


Prezentarea cărţii: 

Această microantologie praznicală reprezintă, fără pretenţii de exhaustivitate, o 
selecţie a unora dintre cele mai frumoase Cuvinte de laudă la Adormirea Maicii 
Domnului, reunind scriitori bizantini din secolele de aur ale retoricii bizantine, 
secolele al VII-lea-al XI-lea, începând cu celebrele Cuvântări la Adormire ale 
Sfântului loan Damaschin, Sfântul Teodor Studitul, loan al Evhaitelor şi încheind 
cu un mic text din perioada postbizantină, care aparține episcopului Ilie Maniat. 


Menit a întâmpina Praznicul Adormirii Maicii Domnului, volumul o prezintă pe 
Împărăteasa cerului şi a pământului în mutarea ei la viață, ca pe mijlocitoarea şi 
chezăşuitoarea Învierii şi a mântuirii tuturor. Mormântul Fecioarei din Grădina 
Ghetsimani de pe Muntele Măslinilor dă mărturie despre realitatea învierii între- 
gului neam omenesc, încât pe bună dreptate praznicul Adormirii Maicii Domnului 
corespunde prăznuirii Învierii pascale a Mântuitorului, cu adevărat meritându-și 
numele de „sărbătoare a sărbătorilor.” 


Cuprins: 

Cuvânt înainte 

Sfântul Ioan Damaschin - Întâiul Cuvânt de laudă la prea cuvioasa Adormire a prea 
slăvitei şi prea cinstitei şi binecuvântatei Stăpânei noastre, Născătoarea de 
Dumnezeu şi pururea Fecioarei Maria 

Sfântul loan Damaschin - Al doilea Cuvânt de laudă la prea cuvioasa Adormire a 
Maicii Domnului 

Sfântul loan Damaschin - Al treilea Cuvânt de laudă la Adormirea Preasfintei 
Născătoare de Dumnezeu 

Sfântul Proclu al Constantinopolului - Laudă Născătoarei de Dumnezeu şi pururea 
Fecioarei Maria 

Sfântul Modest al Ierusalimului - Din „Cuvântul de laudă la Adormirea Preasfintei 
Stăpânei noastre şi Pururea Fecioarei Maria“ 

Sfântul Teodor Studitul - Din Cuvântul de închinăciune la Adormirea Preasfintei 
Stăpânei noastre, de Dumnezeu Născătoare şi pururea Fecioară Maria 

Sfântul loan al Evhaitelor - Cuvânt la prea cuvioasa Adormire a Preasfintei Năs- 
cătoare de Dumnezeu 

Ilie Maniat - Cuvânt de laudă la Adormirea Fecioarei 


Omiliile la Schimbarea la Faţă atribuite lui Proclu al Constantinopolului - O nouă 


traducere a Homiliae VIII. In transfigurationem domini (BHG 1980, CPG 5807) - 
Pr. dr. Radu Gârbacea: 

https://www.revistateologica.ro/wp-content/uploads/2018/04/Radu-G % C3% A2rbacea- 
Omiliile-la-Schimbarea-la-Fa % C5 % A3% C4% 83-atribuite-lui-Proclu-al- 


Constantinopolului.pdf 


Două omilii la Înălţarea Domnului atribuite lui Proclu al Constantinopolului: De 
Ascensione Domini (CPG 5820) şi In Assumptionem lesu Christi (CPG 5836) - Pr. 
dr. Radu Gârbacea: 


https://www.revistateologica.ro/wp-content/uploads/2018/03/Radu-G % C3% A2rbacea- 
Dou % C4% 83-omilii-la- % C3% SEn % C4% 831% C5% A 3area-Domnului-atribuite-lui- 


Proclu-al-Constantinopolului.pdf 

deţile Tale, nu 

părta mila Ta de la 
noi; ci, pentru rugăciunile 
lor, în pace îndreptează 
viața noastră. 


Troparul Sfântului Ierarh Pr OR 
Patriarhul Ta 
Constantinopolului 

umnezeul părinților noştri 
faci pururea cu noi 
dețile Tale, nu 
părta mila Ta de la 
noi; ci, pentru rugăciunile 
lor, în pace îndreptează 
viața noastră. 

Bucură-te, Sfinte ierarhe Proclu! 

